title: রিচার্ড উইডমার্ক

text: উইডমার্কের প্রথম চলচ্চিত্রাভিনয় ছিল ১৯৪৭ সালের “কিস অফ ডেথ” ছায়াছবিতে।  চলচ্চিত্রটিতে তিনি টমি উডো নামের চাপা হাসিমাখা একজন চিত্তবিকারগ্রস্তের ভূমিকায় অভিনয় করেন। তাঁর বিখ্যাত দৃশ্যটি ছিল যেখানে উডো হুইল চেয়ারে বসা একজন বিকলাঙ্গ নারীকে সিঁড়ি থেকে ফেলে দিয়ে হত্যা করে। এই ছায়াছবিতে উইডমার্কের অভিনয় করা নিয়ে বিতর্ক ছিল। উইডমার্ক বলেন “পরিচালক হেনরি হ্যাথাওয়ে আমাকে চাননি। আমার ছিল উঁচু ললাট, এবং হ্যাথাওয়ের মতে তা আমাকে একজন জ্ঞানী ব্যক্তির মত দেখাত।“ ছবিটি সমালোচনা এবং বাণিজ্যিক দিক থেকে সফল ছিল। উইডমার্ক বছরের নতুন তারকা হিসেবে গোল্ডেন গ্লোব পুরস্কার অর্জন করেন এবং পার্শ্ব অভিনেতার হিসেবে অস্কারের মনোনয়ন পান।


title: জন হাউজম্যান

text: জন হাউজম্যান (; জন্ম: জাক হাউসমান, ২২ সেপ্টেম্বর ১৯০২ - ৩১ অক্টোবর ১৯৮৮) ছিলেন একজন ব্রিটিশ মার্কিন অভিনেতা ও প্রযোজক। ফেডেরাল থিয়েটার প্রজেক্টে "সিটিজেন কেইন" চলচ্চিত্রে পরিচালক অরসন ওয়েলসের সাথে তার যুগলবন্দী এবং "দ্য ব্লু ডালিয়া" চলচ্চিত্রে লেখক রেমন্ড চ্যান্ডলারের সাথে তার যুগলবন্দীর জন্য তিনি সর্বাধিক পরিচিতি অর্জন করেন। তিনি "দ্য পেপার চেজ" (১৯৭৩) চলচ্চিত্রে প্রফেসর চার্লস ডব্লিউ. কিংসফিল্ড চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন। তিনি ১৯৭৮ সালে এই চলচ্চিত্রের টেলিভিশন ধারাবাহিক উপযোগকরণে একই চরিত্রে অভিনয় করেন।


title: জেইক ইলেনহল

text: ২০১২ সালে ইলেনহল পরিচালক ডেভিড আয়ের কর্তৃক নির্মিত চলচিত্র এন্ড অফ ওয়াচ চলচিত্রে অভিনয় করেছিলেন যেখানে তাঁর সহ-অভিনেতা ছিল মাইকেল পেনা এবং ছবিটি ছিল লস এঞ্জেলেসের রাস্তায় কর্মরত দুইজন পুলিশের কাহিনী নিয়ে। ছবিটি সেপ্টেম্বর ২১, ২০১২ সালে মুক্তি পেয়েছিল এবং রজার ইবার্টের মত চলচিত্র সমালোচক ছবিটির প্রশংসা করে বলেছিলেন, "শিল্পাদিকৌশল এবং চমকপ্রদ অ্যাকশানের সমন্বয়ে সাময়িক বছরগুলোর মধ্যে এন্ড অব ওয়াচ অন্যতম সেরা একটি পুলিশি-ঘরানার চলচিত্র"। "স্যালন.কম" ওয়েবসাইটের অ্যান্ড্রিউ ও'হেইর বলেন, "পরিচালক জেইমস্ গ্রেইয়ের ছবি উই ওন দ্য নাইট এবং পরিচালক অ্যানটোইনি ফুকুয়ার ট্রেনিং ডে-এর পরেই এন্ড অব ওয়াচ সেরা চলচিত্র"। এন্ড অব দ্য ওয়াচ ছবিতে পুলিশি চরিত্রের ভূমিকায় অভিনয় করার জন্য এবং তাদের ভাষা আয়ত্ত করার অভিপ্রায়ে জিলেনহল এবং তাঁর সহ-অভিনেতা মাইকেল পেনা-কে সত্যিকারের কৌশলগত পুলিশি প্রশিক্ষণ নিতে হয়েছিল।


title: অ্যান্থনি কোয়েল

text: স্যার জন অ্যান্থনি কোয়েল, সিবিই (; ৭ সেপ্টেম্বর ১৯১৩ - ২০ অক্টোবর ১৯৮৯) ছিলেন একজন ইংরেজ অভিনেতা ও মঞ্চ নির্দেশক। তিনি মঞ্চ, টেলিভিশন ও ত্রিশের অধিক চলচ্চিত্রে অভিনয় করেছেন। "আইস কোল্ড ইন অ্যালেক্স" (১৯৫৮) চলচ্চিত্রে অভিনয় করে তিনি শ্রেষ্ঠ ব্রিটিশ অভিনেতা বিভাগে বাফটা পুরস্কারের মনোনয়ন লাভ করেন। এছাড়া তিনি "অ্যান অব দ্য থাউজেন্ড ডেজ" (১৯৬৯) চলচ্চিত্রে টমাস উলসি চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "দ্য রং ম্যান" (১৯৫৭), "দ্য গানস অব নাভারোন" (১৯৬১) ও "লরেন্স অব অ্যারাবিয়া" (১৯৬৩)।


title: উইলিয়াম পাওয়েল

text: উইলিয়াম হোরাশিও পাওয়েল (; ২৯ জুলাই ১৮৯২ - ৫ মার্চ ১৯৮৪) ছিলেন একজন মার্কিন অভিনেতা। তিনি মেট্রো-গোল্ডউইন-মেয়ারের প্রধান তারকা ছিলেন এবং মির্না লয়ের সাথে জুটি বেঁধে ১৪টি চলচ্চিত্রে অভিনয় করেন। তন্মধ্যে রয়েছে ড্যাশিয়েল হ্যামেটের সৃষ্ট নিক ও নোরা চার্লস চরিত্র অবলম্বনে "থিন ম্যান" চলচ্চিত্র ধারাবাহিক। পাওয়েল "দ্য থিন ম্যান" (১৯৩৪), "মাই ম্যান গডফ্রি" (১৯৩৬) ও "লাইফ উইথ ফাদার" (১৯৪৭) চলচ্চিত্রের জন্য তিনবার শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।


title: রমজান (পঞ্জিকা মাস)

text:
এই মাসের কিছু গুরুত্বপূর্ণ ঐতিহাসিক ঘটনাগুলি হল:
মাসটির শেষ দশ দিনে (সাধারণত বিজোড় রাতে) লাইলাতুল কদর পালন করা হয়। মুসলমানরা এই রাত্রিকে হাজার মাস অপেক্ষা উত্তম রাত্রি বলে বিশ্বাস করেন। হাদীসে লাইলাতুল কদরের ইবাদতের দ্বারা এক হাজার মাস (৮৩ বছর চার মাস) এর ইবাদতের সমপরিমান ছওয়াব পাওয়ার কথা বলা হয়েছ।


title: শবে কদর

text:
হাদিস অনুযায়ী, ২০ রমজানের পর যেকোনো বিজোড় রাতে কদর হতে পারে। তবে ২৬ রমজান দিবাগত রাতেই লাইলাতুল কদর আসে বলে আলেমদের অভিমত।
আয়েশা(রাঃ) থেকে বর্ণিত হাদিসে উল্লেখ আছে, মুহাম্মদ রমজান মাসের শেষ ১০ দিন ইতিকাফ করতেন এবং বলতেন, "তোমরা রমজানের শেষ ১০ রাতে শবে কদর সন্ধান করো।" (বুখারি ও মুসলিম)
আরেকটি হাদিসে মুহাম্মদ বলেছেন, "মাহে রমজানের শেষ দশকের বেজোড় রাতগুলোতে তোমরা শবে কদর সন্ধান করো।" (সহীহ বুখারী)


title: জালাল উদ্দিন মুহাম্মদ রুমি

text: ১৯৫০ দশকে, তুরস্ক সরকার কোনিয়ায় প্রতি বছর একবার ঘূর্ণয়মান দরবেশ পালন করার অনুমতি দেয়। মাওলানা উৎসব প্রতি বছর ডিসেম্বরের দুই সপ্তাহব্যাপী পালিত হয়, এটি তুঙ্গী পায় ১৭ই ডিসেম্বর, মাওলানার উরসে(রুমির মৃত্যু বার্ষিকী), যেটিকে বলা হয় “শবে উরস” (شب عروس) (ফার্সি অর্থ “তরুণ রাত্রি”), যে রাতে রুমি সৃষ্টিকর্তা কাছে পৌছান। ১৯৭৪ সালে, ঘূর্ণয়মান দরবেশদের অনুমতি দেয়া হয় প্রথমবারের পশ্চিমে ভ্রমণ করার। ২০০৫ সালে ইউনেস্কো ঘোষণা করে তুরস্কের “মৌলভী সামা উৎসব” “মৌখিক এবং স্পর্শাতীত সেরা শিল্পকর্মের মানুষের ঐতিহ্য”।


title: রমজান (পঞ্জিকা মাস)

text: রমজান বা রামাদান (আরবি: رمضان "রামাদ্বান্"; ফার্সি: رمضان "র‌্যাম্‌জ়ন্") ইসলামি বর্ষপঞ্জির ৯ম মাস এবং ইসলাম ধর্মমতে সবচেয়ে পবিত্রতম মাস এটি। এই মাসে মুসলমানগণ ধর্ম চর্চার অংশ হিসেবে ভোর থেকে সুর্যাস্তের পর পর্যন্ত সকল প্রকার পানাহার ও যৌনক্রিয়াদি বর্জন করে থাকেন। একে আরবীতে 'সিয়াম' বলে; বাংলাদেশে ইহা মুলতঃ 'রোজা' বলে পরিচিত।


title: আল-কুদ্‌স দিবস

text: আল-কুদস দিবস বা আন্তর্জাতিক আল-কুদস দিবস (ফার্সি ভাষায়- روز جهانی قدس) প্রতি বছর রমজান মাসের শেষ শুক্রবার পালিত হয়ে থাকে, যা ১৯৭৯ সালে ইরানে শুরু হয়েছিল। এই দিবস পালনের উদ্দেশ্য হলো ফিলিস্তিনী জনগণের সাথে একাত্মতা প্রকাশ, জায়নবাদের বিরুদ্ধে ক্ষোভ প্রকাশ এবং ইসরাইল কর্তৃক জেরুযালেম দখলের বিরুদ্ধে ক্ষোভ প্রকাশ। জেরুযালেম শহরের অপর নাম 'কুদস' বা 'আল-কুদস' (আরবী ভাষায়)।


title: কিতাব ই আকদাস

text: বাহাই মাস আলার ২ মার্চ থেকে ২০ মার্চ পর্যন্ত ১৫ থেকে ৭০ বয়সী সকল বাহাইগণ রোজা থাকতে বাধ্য। সূর্যোদয় থেকে সূর্যাস্ত পর্যন্ত মুসলমানদের মত তারা সকল প্রকার পানাহার থেকে বিরত থাকে। ভ্রমণকারী, অসুস্থ, গর্ভবতী, মাসিক চলাকালীন নারী অথবা কঠিন পরিশ্রমকারী ব্যক্তিদের বাহাই ধর্মে রোজা রাখার বিধান নেই। তবে নির্দিষ্ট এই মাসের বাইরে বাহাইগণ ঐচ্ছিক রোজা পালন করতে পারবেন।


title: জালাল উদ্দিন মুহাম্মদ রুমি

text: ২০০৭ সালের ৩০ সেপ্টেম্বর ইরানে স্কুল বেল বাজানো হয় সারাদেশজুড়ে মাওলানাকে সম্মান প্রদর্শনের লক্ষে। একই বছর, ইরানে ২৬ অক্টোবর থেকে ২ নভেম্বর পর্যন্ত রুমি সপ্তাহ পালন করা হয়। একটি অনুষ্ঠান এবং সম্মেলন তেহরানে অনুষ্ঠিত হয়, এটি উদ্বোধন করেন ইরানের রাষ্ট্রপতি এবং ইরানের সংসদের চেয়ারম্যান। ঊনত্রিশটি দেশ থেকে পণ্ডিতরা সেখানে যান এবং সম্মেলন ৪৫০টি নিবন্ধ উপস্থাপন করা হয়। ইরানি শিল্পী শাহরাম নাজেরিকে “লিজিওন ডি’অনার” দেয়া হয় এবং ২০০৭ সালে ইরানের জাতীয় সংগীত পুরুষ্কার দেয়া হয় রুমির মাষ্টারপিসের উপর তার খ্যাতনামা কাজের জন্য। ইউনেস্কো ২০০৭ সালকে ঘোষণা দেয় “আন্তর্জাতিক রুমি বর্ষ” হিসাবে।


title: রমযান

text: রমযান ( "রমদ্বান", ) হল ইসলামিক বর্ষপঞ্জিকা অনুসারে নবম মাস, যে মাসে বিশ্বব্যাপী মুসলিমগণ ইসলামিক উপবাস সাওম পালন করে থাকে। রমজান মাসে রোজাপালন ইসলামের পঞ্চস্তম্ভের মধ্যে তৃতীয়তম। রমজান মাস চাঁদ দেখার উপর নির্ভর করে ২৯ অথবা ত্রিশ দিনে হয়ে থাকে যা নির্ভরযোগ্য হাদীস দ্বারা প্রমাণিত। এ মাসে প্রত্যেক প্রাপ্তবয়স্ক মুসলিম ব্যক্তির উপর সাওম পালন ফরয, কিন্তু অসুস্থ, গর্ভবতী, ডায়বেটিক রোগী, ঋতুবর্তী নারীদের ক্ষেত্রে তা শিথিল করা হয়েছে। রোজা বা সাওম হল সুবহে সাদিক থেকে সুর্যাস্ত পর্যন্ত সকল প্রকার পানাহার, পঞ্চইন্দ্রিয়ের দ্বারা গুনাহের কাজ এবং (স্বামী-স্ত্রীর ক্ষেত্রে) যৌনসংগম থেকে বিরত থাকা। এ মাসে মুসলিমগণ অধিক ইবাদত করে থাকেন। কারণ অন্য মাসের তুলনায় এ মাসে ইবাদতের সওয়াব বহুগুণে বাড়িয়ে দেওয়া হয়। এ মাসের লাইলাতুল কদর নামক রাতে কুরআন নাযিল হয়েছিল, যে রাতকে আল্লাহ তাআলা কুরআনে হাজার মাস অপেক্ষা উত্তম বলেছেন। এ রাতে ইবাদত করলে হাজার মাসের ইবাদতের থেকেও অধিক সওয়াব পাওয়া যায়। রমজান মাসের শেষদিকে শাওয়াল মাসের চাঁদ দেখা গেলে শাওয়াল মাসের ১ তারিখে মুসলমানগণ ঈদুল-ফিতর পালন করে থাকে যেটি মুসলমানদের দুটি প্রধান ধর্মীয় উৎসবের মধ্যে একটি।


title: ঈদুল ফিতর

text: হিজরি বর্ষপঞ্জী অণুসারে রমজান মাসের শেষে শাওয়াল মাসের ১ তারিখে ঈদুল ফিতর উৎসব পালন করা হয়। তবে এই পঞ্জিকা অণুসারে কোনও অবস্থাতে রমজান মাস ৩০ দিনের বেশি দীর্ঘ হবে না। চাঁদ দেখা সাপেক্ষে রমজানের সমাপ্তিতে শাওয়ালের প্রারম্ভ গণনা করা হয়। ঈদের আগের রাতটিকে ইসলামী পরিভাষায় লাইলাতুল জায়জা (অর্থ: পুরস্কার রজনী) এবং চলতি ভাষায় "চাঁদ রাত" বলা হয়। শাওয়াল মাসের চাঁদ অর্থাৎ সূর্যাস্তে একফালি নতুন চাঁদ দেখা গেলে পরদিন ঈদ হয়, এই কথা থেকেই চাঁদ রাত কথাটির উদ্ভব। ঈদের চাঁদ স্বচক্ষে দেখে তবেই ঈদের ঘোষণা দেয়া ইসলামী বিধান। আধুনিক কালে অনেক দেশে গাণিতিক হিসাবে ঈদের দিন নির্ধারিত হলেও বাংলাদেশে ঈদের দিন নির্ধারিত হয় দেশের কোথাও না-কোথাও চাঁদ দর্শনের ওপর ভিত্তি করে জাতীয় চাঁদ দেখা কমিটির সিদ্ধান্ত অণুসারে। দেশের কোনো স্থানে স্থানীয় ভাবে চাঁদ দেখা গেলে যথাযথ প্রমাণ সাপেক্ষে ঈদের দিন ঠিক করা হয়। মুসলমানদের জন্য ঈদের পূর্বে পুরো রমজান মাস রোজা রাখা হলেও ঈদের দিনে রোজা রাখা নিষিদ্ধ বা হারাম।


title: জালাল উদ্দিন মুহাম্মদ রুমি

text: ৩০ সেপ্টেম্বর ২০০৭ এ, তুরস্কে পালন করা হয় রুমির আটশতম জন্মবার্ষিকী একটি বিশাল ঘূর্ণয়মান দরবেশদের সামার মাধ্যমে যেটি আটচল্লিশটি ক্যামেরা দ্বারা টেলিভিশনে প্রচার করা হয় সরাসরি আটটি দেশে। তুরস্কের সংস্কৃতি এবং পর্যটন মন্ত্রী ইর্তুগাল গুয়ানী বলেন, “তিনশরও বেশি দরবেশ এই অনুষ্ঠানে অংশগ্রহণ করবে বলে ঠিক করা হয়েছে, এটি সামা ইতিহাসের সবচেয়ে বড় অনুষ্ঠান হবে।”


title: পা

text:
দুপায়ের প্রাণীদের ভেতর অচট্রিচ অন্যতম দ্রুত গতির। মানুষও দু পায়ের।
আর আমাদের পরিচিত প্রাণী গরু,ছাগল,ভেড়া,বাঘ,সিংহ ইত্যাদি চার পায়ের।
অর্থোপোডদের ভেতর ৪,৬ জোড়া পা দেখা যায়।
আর কীটদের ভেতর ৮,১২ ,১৪ জোড়া পা দেখা যায়।
শতপদী এবং সহস্র পদী পা বিশিষ্ট কীটও দেখা যায়, এরাও অর্থোপোডার ভেতর পরে।
সাধারণত হাঁটুর নিচ থেকে পা এর শুরু।পা হাড় মাংশ চামড়ার সমন্বয়ে গঠিত।দু পায়ের প্রাণী ব্যতিত অন্যান্য প্রাণীদের সামনের পা হাতের মতও কাজ করে সাধারণ ভাবে পা এর কথা উঠলে আমরা মানব দেহের গুরুত্বপূর্ণ অঙ্গকেই বুঝি। সাধারণত মায়ের পেটে থাকাকালীন ১০সপ্তাহের ভেতরই শিশুর পা পূর্নাঙ্গতা পেয়ে যায়।
পা এর প্রধান বৈশিষ্ট্যই হল ভার বহন।এটা প্রাণীদের ক্ষেত্রে যেমন সত্য জড় বস্তুর ক্ষেত্রেও।
জীবন্ত পা এবং জড় পা হিসেবে আমরা পা কে শ্রেণী বিভাগ করতে পারি।
জীবন্ত পা যাদের প্রাণ আছে তাদের পা,এই পা সৃষ্টির পর থেকে একটা সময় পর্যন্ত বৃদ্ধি পায়।
আর জড় বস্তুর পা তৈরির সময় যা থাকে তাতেই নির্দিষ্ট থাকে।
জড় পায়ের উদাহরণঃ চেয়ারের পা,আলমারির পা ইত্যাদি।
পায়ের সংখ্যার ভিত্তিতে প্রাণীদের বিভাজন করা যায়।
পায়ের সংখ্যার ভিত্তিতে প্রাণী দু পায়ে,চার পায়ে এভাবে হয়ে থাকে, এক পায়ের প্রাণী হয় না,ব্যতিক্রম কোনরূপ শারিরিক বা দুর্ঘটনাগত ত্রুটি ছাড়া।আর অর্থোপোডা শ্রেনীর প্রাণীদের ক্ষেত্রে বহু পায়ের সংখ্যা মেলে। সাধারণত জোড় সংখ্যক পা নিয়েই অধিকাংশ প্রাণী।
হাটু সন্ধি ২টি হাড় নিয়ে গঠিত। টিবিয়া এর মাথা ও ফিমার এর মধ্যবর্তী কন্ডাইল


title: প্রতিপাল্য প্রাণী

text:
প্রতিপাল্য প্রাণীদের নবজাতকদের বেশির ভাগ সময় চোখ ফুটতে দেরি হয় (পাখিদের ক্ষেত্রে), গায়ে পালক বা লোম থাকে না এবং এরা নিজে নিজে খাবার সংগ্রহ করে বেঁচে থাকতে পারে না।
বক, চড়ুই, বাজ, পেঁচা, কোকিল জাতীয় পাখিদের প্রজাতি এবং স্তন্যপায়ী প্রাণীদের মধ্যে মার্সুপিয়াল ও তীক্ষ্ণদন্তী প্রাণীসহ কুকুর, বিড়াল ও মানুষও প্রতিপাল্য প্রাণীদের দলে পড়েছে।


title: অযুগ্ম-খুর-যুক্ত চতুষ্পদ

text: পেরিসোডাক্টাইলা বর্গের সদস্যগণ বা অযুগ্ম-খুর-যুক্ত চতুষ্পদরা হচ্ছে স্তন্যপায়ী প্রাণী যাদের বৈশিষ্ট তাদের খুরের অযুগ্ম (বিজোড়) সংখ্যক পদাঙ্গুলি এবং কিছুটা সহজ পাকস্থলীর দ্বারা পশ্চাৎপাকণালীতে গাঁজন প্রক্রিয়া (hind-gut fermentation)। যুগ্ম-খুর-যুক্ত চতুষ্পদ থেকে ভিন্ন, এরা নিজেদের পাকস্থলীর এক বা একাধিক প্রকোষ্ঠের পরিবর্তে অন্ত্রসমূহে উদ্ভিদ হজম করে। এই বর্গের অন্তর্ভুক্ত আছে তিনটি পরিবার: ইকুইডি, রাইনোসেরোটিডি এবং টাপিরিডি।


title: সর্বভূক প্রাণী

text: স্তন্যপায়ী প্রাণীদের মধ্যে অনেকগুলোই সর্বভূক প্রাণী। মানুষ, শিম্পাঞ্জি, গরিলা, শূকর, ভালুক, কাঠবিড়ালী, নেংটি ইঁদুর, ধাড়ি ইঁদুর ইত্যাদি। বহু প্রজাতির পাখিও সর্বভূক; যেমন- পাতিকাক, ভাতশালিক, গোবরে শালিক, হাড়গিলা, মুরগি, তেলাপোকা ইত্যাদি।


title: কেন্নো

text:
মিলিপেড হল সেইসব প্রথম প্রাণিদের মধ্যে অন্যতম যারা সিলুরিয়ান পিরিয়ডে মাটিতে বসবাস করেছে। প্রথম দিকের গুলো সম্ভবত মস এবং প্রাচীন রসালো গাছ খেত। দুই ধরনের প্রধান মিলিপেড শ্রেণী ছিল যাদের সদস্যরা সব বিলুপ্ত হয়ে গেছে, এরা হল: আর্কিপলিপোডা ("প্রাচীন, বহু পদী") এই শ্রেণীর প্রাণীরা সবচেয়ে পুরানো ভূমির প্রাণী এবং আর্থ্রোপ্লিউরিডি, এই শ্রেণীতে ছিল, জানামতে, বড় ভূমির অমেরুদন্ডি প্রাণী। প্রাচীন ভূমির প্রানী, "নিউমোডেসমাস নিউমানি", ছিল লম্বা। এটি ছিল আর্কিপলিপোডান, যারা ৪২৮ মিলিয়ন বছর পূর্বে বাস করত (আপার সিলুরিয়ান সময়ে) এবং এদের শ্বাস নেবার ছিদ্র ছিল শ্বাসযন্ত্রে। বর্তমান রের্কড অনুসারে, আপার কার্বোনিফেরাস সময়ে (), "আর্থ্রোপ্লিউরা" ছিল সবচেয়ে বড় ভূমিতে বসবাসকারী অমেরুদন্ডি প্রাণী, যার দৈর্ঘ্য ছিল . সেই সময়েও মিলিপেডদের কেমিক্যাল দিয়ে আত্মরক্ষার প্রমান পাওয়া যায়। কিছু ডেভোনিয়ান ফসিল পাওয়া যায় যাতে দেখা যায় তাদের আত্মরক্ষার গন্ড ছিল যাকে ওজোপোর বলা হয়। ডেভোনিয়ান এবং কার্বোনিফেরাস পিরিয়ডে মিলিপেড, সেন্টিপড এবং অন্যান্য মাটির আর্থোপোডারা অনেক বড় হত আজকের প্রজাতিগুলোর তুলনায় যেহেতু তখন অক্সিজেন সমৃদ্ধ পরিবেশ ছিল। এতে করে কিছু কিছু আর্থোপোডারা এক মিটারের বেশি বড় হত। সময়ের সাথে সাথে অক্সিজেনের পরিমান কমে গেলে এদের আকারও ছোট হয়ে যায়।
সাধারণ দৃষ্টি ভঙ্গি থেকে দুটো কাছাকাছি মনে হলেও মিলিপেড এবং সেন্টিপডের পার্থক্য জনসাধারণের কাছে একটি সাধারন প্রশ্ন। মাইরিয়াপডের এই দুটি শ্রেণীর অনেক মিল রয়েছে, যেমন দুটোই লম্বাকৃতির, খন্ড খন্ড অংশে বিভক্ত, অনেক পা, এক জোড়া এন্টেনা এবং দুটোর শরীরেই পোষ্টএ্যাটেনাল অঙ্গ রয়েছে। কিন্তু তা সত্তেও তাদের অনেক পার্থক্য রয়েছে, রয়েছে বিকাশ ও বিবর্তনের নিজস্ব ইতিহাস যেহেতু তারা দুটো প্রজাতিই সিলুরিয়ান সময় (৪৭৫ বা ৪৫০ মিলিয়ন বছর পূর্বে) থেকেই পৃথিবীতে বাস করছে। তাদের শুধুমাত্র মাথার আকারই পার্থক্যের বড় উদাহরণ। মিলিপেডের রয়েছে ছোট মাথা, কনুই ভাঙ্গার মত এ্যান্টেনা যা দিয়ে তারা স্তর খুড়ে, এক জোড়া শক্ত চোয়াল এবং এক জোড়া চর্বনাস্তি যা ঠোটের সাথে গিয়ে মিশেছে। অন্যদিকে সেন্টিপডের রয়েছে লম্বা সুতার মত এ্যান্টেনা, ছোট এক জোড়া চোয়াল, দুই জোড়া চর্বনাস্থি এবং এক জোড়া বড় বিষাক্ত নখ।


title: স্তন্যপায়ী

text:
প্রানী হল হাতি, নীল, তিমি, বাদুড় প্রভৃতি। বাদুড় একমাত্র স্তন্যপায়ী প্রানী যাদের পাখা অাছে এবং এরা উড়তে সক্ষম। এরা নিশাচর প্রানী এবং অন্ধকারে প্রতিধ্বনি ব্যবহার করে পথ চলতে পারে। স্তন্য পায়ি প্রানিদের মধ্যে সবচাইতে বড় নীল তিমি।
আর এরা ২০০ বছর পর্যন্ত বাচতে পারে।
এদের সাধারণ বৈশিষ্ট্য হলোঃ
★ দেহ লোমে আবৃত।
★ স্তন্যপায়ী প্রাণিরা সন্তান প্রসব করে, তবে এর ব্যতিক্রম আছে। যেমন: প্লাটিপাস
★ উঞ্চরক্তের প্রাণি।
★ চোয়ালে বিভিন্ন ধরনের দাঁত থাকে।
★ শিশুরা মাতৃদুগ্ধ পান করে।
★ হৃদপিন্ড চার প্রকোষ্ট বিশিষ্ট।


title: উত্তরাখণ্ড

text: পার্বত্য অঞ্চলে প্রচুর চিতাবাঘ দেখা যায়। তবে নিম্নভূমির জঙ্গলেও চিতাবাঘ চোখে পড়ে। অন্যান্য বিড়ালজাতীয় প্রাণীর মধ্যে আছে বন বিড়াল, মেছোবাঘ ও চিতা বিড়াল। অন্যান্য স্তন্যপায়ী প্রাণীদের মধ্যে আছে বিভিন্ন ধরনের হরিণ (মায়া হরিণ, সম্বর হরিণ, প্যারা হরিণ ও চিত্রা হরিণ), শ্লথ ও এশীয় কালো ভাল্লুক, নেউল, ভোঁদড়, হলুদগলা মার্টিন, ভরাল, দেশি বনরুই, হনুমান ও লাল বানর। গ্রীষ্মকালে হাজারে হাজারে হাতি দেখতে পাওয়া যায়। স্বাদুপানির কুমির, ঘড়িয়াল অন্যান্য সরীসৃপদের এই অঞ্চলে দেখা যায়। স্থানীয় কুমিরদের বিলুপ্তির হাত থেকে বাঁচাতে বন্দী করে প্রজনন ঘটিয়ে আবার রামগঙ্গা নদীতে ছেড়ে দেওয়া হয়। বিভিন্ন ধরনের মিষ্টি জলের নদীকচ্ছপ ও সাধারণ কচ্ছপ (যেমন দেশি কড়ি কাইট্টা, মুকুটি নদ-কাছিম ও গঙ্গা তরুণাস্থি কাছিম) এবং বিভিন্ন ধরনের প্রজাপতি ও পাখি (যেমন চান্দা, ডোরাকাটা বাঘ প্রজাপতি, সাতভাই ছাতারে, বড় মেটেকুড়ালি, তোতা (লালবুক টিয়া), কমলা-বুক হরিয়াল ও খয়েরি-ডানা পাপিয়া) দেখা যায়। ২০১১ সালে জিম করবেট ন্যাশনাল পার্কে দুলর্ভ অতিথি পাখি শুঁটি রাজহাঁস দেখা গিয়েছে।


title: আর্থ্রোপোড

text: সন্ধিপদী বা আর্থ্রোপোড হল এক জাতীয় অমেরুদণ্ডী প্রাণী যার একটি বহিঃকঙ্কাল, একটি বিখন্ডিত দেহ, এবং সংযুক্ত সন্ধিল উপাঙ্গ রয়েছে। সন্ধিপদী বা আরথ্রপোডরা অমেরুদন্ডী প্রাণীদের পর্বগুলির মধ্যে বৃহত্তম। আর্থ্রোপোডেরা আর্থ্রোপোডা পর্বের সদস্য যাদের মধ্যে রয়েছে পতঙ্গ, মাকড়সা-সদৃশ আরাকনিড, এবং কবচী বা ক্রাস্টাসিয়ান। উপাঙ্গগুলো বহিঃকঙ্কালের অংশ গঠন করে যা মূলত গ্লুকোজ থেকে উৎপন্ন আলফা-কাইটিন দিয়ে তৈরী। এই পর্বের অন্তর্গত প্রাণীগুলির দেহ দ্বিপার্শ্বীয়ভাবে প্রতিসম।


title: কচ্ছপ

text: কচ্ছপ একধরনের সরীসৃপ যারা পানি এবং ডাঙা দুই জায়গাতেই বাস করে। এদের শরীরের উপরিভাগ শক্ত খোলসে আবৃত থাকে যা তাদের শরীরকে বিভিন্ন পরিস্থিতিতে রক্ষা করে। কচ্ছপ পৃথিবীতে এখনও বর্তমান এমন প্রাচীন প্রাণীদের মধ্যে অন্যতম। বর্তমানে কচ্ছপের প্রায় ৩০০ প্রজাতি পৃথিবীতে রয়েছে, এদের মধ্যে কিছু প্রজাতি মারাত্মক ভাবে বিলুপ্তির পথে রয়েছে। কচ্ছপ বিভিন্ন পরিস্থিতিতে তার নিজের শরীরের অভ্যন্তরীণ তাপমাত্রা পরিবর্তন করতে পারে, সাধারণত এ ধরনের প্রাণীদের ঠান্ডা-রক্তের প্রাণী বলে অভিহিত করা হয়। অন্যান্য প্রাণীর মত এরা নিশ্বাস গ্রহণ করে। কচ্ছপের অনেক প্রজাতি পানিতে বা পানির আশেপাশে বাস করলেও এরা ডাঙায় ডিম ছাড়ে।কচ্ছপ (Tortoise) Testudines বর্গের অন্তর্গত ডাঙ্গায় বসবাসকারী সরীসৃপ। এদের দেহ খোলসদ্বারা আবৃত থাকে। খোলসের উপরের অংশকে Carapace(ক্যারাপেস) এবং নিচের অংশকে Plastron(প্লাসট্রন )বলে।এরা কয়েক সে.মি. থেকে ২ মিটার পর্যন্ত বড় হতে পারে। এরা সাধারণত দিবাচর প্রাণী তবে তাপমাত্রার উপর নির্ভর করে তারা গোধূলীতেও সক্রিয় হয়ে থাকে। তারা সাধারণত দলবদ্ধ প্রাণী নয় এবং একাকি জীবন যাপন করে থাকে। যদিও “Tortoise” শব্দটি জীববিজ্ঞানীরা Testudinidae গোত্রের প্রাণীদের বোঝাতে ব্যবহার করে থাকেন তবে সাধারনভাবে ডাঙ্গায় বসবাসকারী Testudines দের বোঝাতে শব্দটি ব্যবহৃত হয়ে থাকে।


title: যুগ্ম-খুর-যুক্ত চতুষ্পদ

text: আর্টিওডাক্টাইলা বা যুগ্ম-খুর-যুক্ত চতুষ্পদরা হচ্ছে খুর-যুক্ত চতুষ্পদী স্তন্যপায়ী প্রাণী যাদের ওজন তৃতীয় ও চতুর্থ পদাঙ্গুলি প্রায় সমানভাবে বহন করে। এর বিপরীতে অযুগ্ম-খুর-যুক্ত চতুষ্পদ, যেমন ঘোড়ার ক্ষেত্রে তৃতীয় পদাঙ্গুলিই প্রাথমিকভাবে ওজন বহন করে। জলচর সেটাশিয়া ক্লেডের সদস্যদের বিবর্তন হয়েছিল যুগ্ম-খুর-যুক্ত চতুষ্পদী পূর্বপুরুষ থেকে। তাই আধুনিক শ্রেণীবিন্যাস আর্টিওডাক্টাইলা এবং সেটাশিয়া দুটোকে অন্তর্ভুক্ত করেছে সেটার্টিওডাক্টাইলা বর্গে।


title: দক্ষিণডিহি রবীন্দ্র কমপ্লেক্স

text: দক্ষিণডিহি রবীন্দ্র কমপ্লেক্স বিশ্বকবি রবীন্দ্রনাথ ঠাকুরের স্মৃতি বিজড়িত একটি স্থান, যা খুলনা শহরের দক্ষিণডিহিতে অবস্থিত। খুলনা শহর থেকে ১৯ কিলোমিটার দূরে অবস্থিত ফুলতলা উপজেলার তিন কিলোমিটার উত্তর পশ্চিমে দক্ষিণডিহি অবস্থিত। এটি রবীন্দ্রনাথ ঠাকুরের শ্বশুরবাড়ি। কলকাতার জোড়া সাঁকোর বিখ্যাত ঠাকুর পরিবারের সঙ্গে দক্ষিণ ডিহির সম্পর্ক নিবিড়। রবীন্দ্রনাথ ঠাকুরের মা সারদা সুন্দরী দেবী জন্ম গ্রহণ করে ছিলেন এই দক্ষিণডিহি গ্রামে। রবীন্দ্রনাথের কাকী ত্রিপুরা সুন্দরী দেবী এই গ্রামেরই মেয়ে। রবীন্দ্রনাথের স্ত্রী মৃণালিনী দেবী দক্ষিণ ডিহির -ই মেয়ে। তাঁর ভালো নাম ভবতারিণী, বিবাহের পর তাঁর নাম রাখা হয় মৃণালিনী দেবী। ১৯৮২ পুজার ছুটির সময় জ্ঞানদানন্দিনী দেবী উৎসাহী হয়ে বাস্তভিটা দেখবার অযুহাতে যশোরের নরেন্দ্রপুর যান। উদ্দেশ্য কাছাকাছি পীরালী পরিবারের মধ্য হতে বধু সংগ্রহ জ্ঞানদানন্দিনীর সঙ্গে কাদম্বী দেবী, বালিকা ইন্দ্রানি, বালক সুরেন্দ্র নাথ ও রবীন্দ্রনাথ আসেন পুরাতন ভিটা দেখতে সে সময় ফুলতলা গ্রামের বিনিমাধব রায় চৌধূরীর কন্যা ভবতারিনীকে তারা দেখেন। যৌবনে কবি কয়েক বার তাঁর মায়ের সঙ্গে দক্ষিণডিহি গ্রামের মামা বাড়িতে এসেছিলেন। এখানে কবিগুরু ও কবিপত্নীর আবক্ষ মূর্তি স্থাপন করা হয়েছে। ২৫শে বৈশাখ ও ২২শে শ্রাবণে এখানে নানা আয়োজনে রবীন্দ্রজয়ন্তী ও কবিপ্রয়াণ দিবস পালন করা হয়।


title: গার্লস জেনারেশন

text: গার্লস জেনারেশন ( সোনিয়ো সিদে)সংক্ষেপে এসএনএসডি (SNSD) নামেও পরিচিত। দক্ষিণ কোরিয়ার এই মহিলা গানের দল এস এম এন্টারটেনমেন্ট কর্তৃক গঠিত হয়। তেইয়োন ,সানি, টিফানি, হিয়োইয়্‌ন, ইয়ুরি, সুইয়োং, ইয়ুনা এবং সোহিয়ুন এই আট সদস্য নিয়ে এই গানের দল গঠিত। যদিও প্রথমে দলটি নয় সদস্যের ছিল। ২০১৪ সালে অন্য সদস্যা জেসিকা দল ছেড়ে চলে যাওয়ার পর এই আটজনই দলটি টিকিয়ে রেখেছে। ২০০৭ সালে গার্লস জেনারেশন দক্ষিণ কোরিয়ায় তাদের প্রথম এলবামের মাধ্যমে আত্মপ্রকাশ করে। তবে ২০০৯ সালে তাদের একক সঙ্গীত "জি" প্রকাশের আগ অব্দি খুব মনোযোগই তারা আকর্ষণ লাভে সক্ষম হয়েছিল। এই গানটি কেবিএস মিউজিক ব্যাংকে  নয় সপ্তাহ একটানা শীর্ষে অবস্থান করে পূর্বের সব রেকর্ড ভেঙে দেয়। অনলাইন ভিত্তিক সঙ্গীত পরিবেশক মেলন দ্বারা একে দক্ষিণ কোরিয়ার ২০০০এর সবচেয়ে জনপ্রিয় সঙ্গীত বলে অভিহিত করা হয়। পরবর্তীতে গার্লস জেনারেশন আরো বেশ কিছু জনপ্রিয় একক সঙ্গীত উপহার দেয়। এর মাঝে রয়েছে "টেল মী ইয়ুর উইশ (জিনি)", "ওহ!" এবং "রান ডেভিল রান"। ২০০৯ সালের মধ্যবর্তী সময় থেকে ২০১০ সালের শুরু অব্দি এই গানগুলো ব্যাপক জনপ্রিয়তা লাভ করেছিল।


title: দক্ষিণ দিনাজপুর জেলা

text: এই লোক সংস্কৃতিটি দিনাজপুর অঞ্চলের সাথে অঙ্গাঅঙ্গিভাাবে জড়িত ৷ তপশিলি জাতি ও তপশিলি উপজাতির সম্প্রদায়ের লোকের মাধ্যমে মূলত এই ধারাটি রক্ষিত ৷ গানেরকথা ও বার্তালাপগুলি হয় স্থানীয় উপভাষা অনুযায়ী ৷ সমগ্র ভাষণই প্রতিযোগীকে তাৎক্ষণিক চিন্তা করে উপস্থাপন করতে হয় যদিও বর্তমানে দলগুলি আগে থেকেই প্রস্তুতি নেয় ৷ তবে বড় সমস্যাটি হলো প্রেক্ষাপট ও গানগুলির লিখিত সংরক্ষণের অভাব ৷


title: সিলেট বিভাগ

text: বাংলাদেশের উত্তর পূর্ব দিগন্তে হাওর বাওর ও পাহাড় টিলায় বিস্তৃত সিলেট বিভাগে শিল্প সংস্কৃতির বিশাল ভাণ্ডার রয়েছে বলে সৈয়দ মোস্তফা কামাল অভিমত প্রকাশ করেন। পূর্ব কালে গারো, খাসীয়া, জয়ন্তীয়া, নাগা, কুকি প্রভৃতি অঞ্চলের আদিবাসীদের প্রাচীন কাব্য, ভাষা, ধর্মীয় রীতি-নীতি, আচার-উপচার, জীবনধারার প্রভাব বাঙালি সংস্কৃতিতে পড়েছে। অতীত দিনে উপাসনায় 'নির্বাণ সঙ্গীত' প্রধান উপকরণ ছিল।কথিত আছে, বহ্মযুদ্ধের পরই মণিপুরিরা শ্রীহট্ট ও কাছাড়ে আগমন করে এবং ঈশ্বর আরাধানার নিমিত্তে "লাই" নামে একপ্রকার নৃত্য পরিবেশন করতো। যা এই অঞ্চলের প্রাচীন সংস্কৃতির মধ্যে ধরা হয়। পরবর্তিতে আর্য জাতি সহ আরব, তুর্কী, ফার্সি প্রভৃতি ঔপনিবেশিকদের আগমনের মধ্য দিয়ে প্রাচীন সংস্কৃতিতে সম্মিলিত হয় ঔপভাষিক সংস্কৃত। রচিত হয় বিভিন্ন শাস্ত্রীয় গ্রন্থ সহ পুথিঁ, লোকসঙ্গীত, প্রবাদ প্রবচন, কিচ্ছা, ধাঁধাঁ ইত্যাদি। সুলতানী আমলে মরমীবাদের উদ্ভব ও বিকাশ ঘটে বলে ধারণা করা হয়। মরমী ভাবধারা জনমনে ব্যাপক প্রভাব বিস্তার করে এবং এই ভাবধারাই অকৃত্রিম সহজাত ঐতিহ্যের প্রতীক হয়ে উঠে। সৈয়দ মোস্তফা কামালের মতে পরবর্তিতে (আনুমানিক ১৬৫০খ্রিঃ) চৈতন্যবাদ ও জগন্মোহনী ভাবধারার সংমিশ্রণে বাউল মতবাদের জন্ম হওয়ায় বৈঞ্চব পদাবলীতে মরমীবাদ সাহিত্যের প্রভাব পড়ে। যার ফলে সিলেটকে মরমীবাদের আধ্যাতিক রাজধানী ও আউল-বাউলের চারণভূমি বলে আখ্যায়িত করা হয়। পনের'শ শতকের মহাভারত কাব্যের প্রথম অনুবাদক "মহাকবি সঞ্চয়" জন্ম হয় এ অঞ্চলে। ত্রয়োদশ শতাব্দীর "চন্দ্রিকা" গ্রন্থের প্রণেতা রাজমন্ত্রী পণ্ডিত কুবেরাচার্য এবং চতুর্দশ শতাব্দীর "লাউড় রাজ্যে" স্বাধীন নৃপতি "দিব্যসিংহ বা কৃঞ্চদাস" রচনা করেন "অদ্বৈত্য বাল্যলীলা"। শিতালং শাহ রচনা করেন "রাগ বাউল" "কিয়ামতনামা' ও কবি প্যারিচরণ দাসের রচনা, পদ্য পুস্তক (১ম, ২য়, ও ৩য় ভাগ) ভারতশ্ব্রী ইত্যাদি, দেওয়ান হাসন রাজার হাসন উদাশ। এছাড়া সিলেটের স্বতন্ত্র নাগরি ভাষায় সৈয়দ শাহনুর রচনা করেন "নুর নসিয়ত"।


title: বিগ ব্যাং (দক্ষিণ কোরিয়ার ব্যান্ড)

text:
বিগ ব্যাং(কোরীয়ান: ) হচ্ছে দক্ষিণ কোরিয়ান বয় ব্যান্ড যেটি গঠিত করে ওয়াইজি এন্টারটেইনমেন্ট। যার সদস্যরা হলেন "জি-ড্রাগন, টিওপি, সিওংগ্রি, তাইয়াং, দাইসুং"। এই দলটি আনুষ্ঠানিভাবে আত্নপ্রকাশ করে ২০০৬ সালের ১৯শে আগস্ট। প্রধানত একটা হিপহপ দল হিসাবে তাদের আত্নপ্রকাশের এ্যালবাম “"বিগ ব্যাং ভলিউম ১"” এ মাঝারি সফলতা লাভ করে প্রায় আটচল্লিশ হাজার কপি বিক্রি করে। তাদের সাফল্য এনে দেয় সম্রসারিত এ্যালবাম “অলওয়েজ”(২০০৭) এর মাধ্যমে, যার মাধ্যমে সেরা গান হচ্ছে “"লাইস”"(কোরীয়ান: ) যেটি কোরিয়ার টপ চার্টে টানা সাত সপ্তাহ জুড়ে এক নাম্বারে থেকে সকল রেকর্ড ভেঙ্গে দিয়েছিল, এবং বছরের সেরা গান হিসাবে এমনেট এশিয়ান মিউজিক ফেস্টিবাল পদক জিতেছিল।
বিগ ব্যাং তাদের সফলতা ও জনপ্রিয়তা অনুসরণ করে মুক্তি দিতে থাকেঃ “হট ইস্যু(ইপি)”(২০০৭) যেটি থেকে “লাস্ট ফেয়ারওয়েল”(কোরিয়ানঃ ) টপ-চার্টে জায়গা দখল করেছিল, “আবার স্ট্যান্ড আপ(ইপি)”(২০০৮) থেক ‘ডে বাই ডে’ (কোরিয়ানঃ) গানটিও টপ-চার্টে অবস্থান করে। বছরের সেরা শিল্পী হিসাবে ২০০৮ সালে "এমনেট এশিয়ান মিউজিক এওয়ার্ড" পদক পাওয়ার পর দলটি জাপানে সম্প্রসারিত করার চেষ্ঠা করে তাদের দ্বিতীয় কোরিয়ান এলব্যাম “রিমেম্বার” এবং জাপানে প্রথম এলব্যাম “নাম্বার ওয়ান” একই বছর মুক্তি দেয় এবং ফলস্বরুপে "নবম এমটিভি মিউজিক এওয়ার্ড জাপান"-এ তিনটি পুরুষ্কার জিতে।
তারা জাপানে আরও তিনটি এলব্যাম রিলিজ করেঃ বিগ ব্যাং(২০০৯), বিগ ব্যাং ২ (২০১১), এলাইব(২০১২)। জাপানের প্রচারের সাথে সাথে দলের সদস্যরা এককভাবে কাজ করতে থাকে, তাইয়াং এবং জি-ড্রাগন তাদের একক এ্যালবাম প্রকাশ করে, জি-ড্রাগন এবং টিওপি মিলে তাদের একক, সিওংগ্রি এবং দাইসুং অনেক সংগীত এবং অন্যান্য অনুষ্ঠানের উপস্থাপনা করতে থাকেন এবং টিওপি বিভিন্ন ছবি এবং নাটকে অভিনয় করতে শুরু করেন।


title: দক্ষিণ দিনাজপুর জেলা

text:
মানহানিকর বা অবৈধ কোনো স্থানীয় ঘটনাকে উপস্থাপন করা ও সচেতনতা বৃদ্ধিই 'খান' এর উদ্দেশ্য ৷ এই সম্প্রদায়ের লোক বংশিহারী ও কুশমণ্ডি অঞ্চলে বেশী দেখা যায় ৷ এই উপস্থাপনাগুলি রাতের বেলা শুরু হয় ও পরদিন ভোর অবধি চলে ৷ বর্তমানে খানরা জেলার বিভিন্ন প্রান্তে ছড়িয়ে আছে ও খান-দল গঠন করেছে ৷ খান এখন ঋতুকালীন উৎসবে পরিণত হয়েছে ৷ গ্রামের লোকের নবান্নের মাসের পর ঘরে মনোরঞ্জনের জন্য ব্যায় করার পরিস্থিতি উপস্থিত হলেই খানের রমরমা দেখা যায় ৷
দক্ষিণ দিনাজপুরের কুশমণ্ডি ব্লকের কিছু গ্রামেই নাটুয়া নাচ করার রীতি আছে ৷ পুরুলিয়াতে ও একই নামে অপর একটি নাচ উপস্থাপনের রীতি থাকলেও দক্ষিণ দিনাজপুরের নাটুয়া রাধা-কৃৃৃষ্ণ লীলার উপর তৈরী হয় ৷
দিনাজপুরী ও সুরজাপুরি উপভাষাতে রচিত জঙগানগুলি কুমারগঞ্জ অঞ্চলের ঐতিহ্য ৷
এই ধরণের নাচ জনজাতি ও আদিবাসীগোষ্ঠী দ্বারা উপস্থাপিত হয় ৷ ছেলেরাই সাধারণত এটি করে থাকে ৷ কাঠ দিয়ে তৈরী মুখোশগুলিতে বিভিন্ন পশু , দেব-দেবী বা কৌনো কৌতুকের চরিত্র ফুটিয়ে তোলা হয় ৷ নাচিয়েরা ছাড়াও বাদনদার ও বাঁশিবাদকরা তাদের সঙ্গ দেয় ৷
এটি দুটি রূপক গ্রামীন চরিত্র , পুরুষটি হালনা ও মহিলা হালনানী ৷ এদের প্রধান কাজ হলো সরকারী বিভিন্ন উন্নয়ন ও উদ্যোগমূলক কাজে সরকার ও সাধারণের যোগসাধন ঘটানো ৷


title: বিগ ব্যাং (দক্ষিণ কোরিয়ার ব্যান্ড)

text:
দক্ষিণ কোরিয়ার দুই বছরের বিচ্ছেদের পর বিগ ব্যাং আবার একত্রিত হয় ২০১১ সালে তাদের ইপি “টুনাইট”(২০১১) এর মাধ্যমে। প্রচার সংক্ষিপ্ত করা হয় যেখানে দলের বিভিন্ন সদস্যরা আইনী জঠিলতার সম্মুখীন হয়। বছর শেষে দলটি উদ্বোধন করে বিশ্বব্যাপী সেরা কাজ শ্রেণীতে এমটিভি ইউরোপ মিউজিক এওয়ার্ড ২০১১ জিতে।
ইউরোপ জয়ের তিন মাস পর তারা তাদের সেরা কোরিয়ান ইপি এলাইব(ইপি)(২০১২) যেটি তাদেরকে দ্বিতীয় বারের মত “"এমনেট এশিয়ান মিউজিক এওয়ার্ড"” এর বছরের সেরা শিল্পী পুরুষ্কার এনে দেয়। এলাইব প্রথম কোরিয়ান এ্যালবাম হিসাবে বিলবোর্ড ২০০ তে জায়গা করে নেয়। তারা তাদের প্রথম বিশ্ব সফর করে ‘বিগ ব্যাং এলাইব গ্যালাক্সি ট্যুর ২০১২' যেটি শেষ হয় ২০১৩ সালের শুরুতে। তিন বছর পর ২০১৫ সালে তাদের স্বদেশে সবচেয়ে অপেক্ষিত চারটি গান মুক্তি দেয়, ‘এম’, ‘এ’, ‘ডি’, ‘ই’, যার মাধ্যমে তাদের তৃতীয় কোরিয়ান এ্যালবাম “মেইড” এর দিকে অগ্রবর্তী হয়। তাদের এককগুলো সমালোচক এবং বাণিজ্যিকভাবে সফলতা লাভ করে এশিয়াতে প্রায় ১৫ মিলিয়নের বেশি কপি বিক্রি করে এবং তাদেরকে তৃতীয় বারের মত “"এমনেট এশিয়ান মিউজিক এওয়ার্ড"” এর বছরের সেরা শিল্পী পুরুষ্কার এনে দেয়।
“কিংস অব কে-পপ” এবং “ন্যাশন’স বয় ব্যান্ড” আখ্যা পাওয়া দলটির সদস্যরা তাদের নিজস্ব গান রচনা ও প্রযোজনা করতে থাকে, বিশেষ করে জি-ড্রাগন দলের মধ্যে সবচেয়ে বেশি সম্মান এবং প্রশংসা পেয়েছেন মিউজিক ইন্ড্রাস্টিতে। গাওন তালিকা অনুযায়ী বিগ ব্যাং তাদের এককসহ ৯২মিলিয়নের বেশি রেকর্ড বিক্রি করেছে, এবং পূর্বে মিউজিক ইন্ড্রাস্ট্রি অব কোরিয়া(এমআইএকে) এবং কোরিয়া মিউজিক কনটেন্ট ইন্ড্রাস্ট্রি এ্যাসোসিয়েশন(কেএমসিআইএ) মিলে ১১৫ মিলিয়নের বেশি রেকর্ড বিক্রি করে যার মধ্যে ১০৮ মিলিয়ন ছিল ডিজিটাল একক, যাতে প্রত্যেক শিরোনাম গানে ৪.৩ মিলিয়ন ডাউনলোড হয়েছে, এবং ১.৫ মিলিয়ন অন্যান্য প্রত্যেক গানে, এবং ৬.৭ মিলিয়ন এ্যালবাম কোরিয়া, জাপান এবং এশিয়া মহাদেশে বিক্রি হয়েছে যা তাদের “"এশিয়ার সর্বকালের সেরা বিক্রিত ডিজিটাল গ্রুপের"” খেতাব দিয়েছে।
তারা অসংখ্য পুরুষ্কার জিতেছে যার মধ্যে সাইওয়ার্ল্ড এর ‘অল-টাইম বেস্ট সেলিং আর্টিস্ট’, সবচেয়ে বেশিবার জেতা বছরের সেরা শিল্পী “এমনেট এশিয়ান মিউজিক এওয়ার্ড” এ এবং প্রথম কোরিয়ান হিসাবে “ফোর্বিস এর ১০০ সেলিব্রেটিতে” স্থান পায়। বিশ্বব্যাপী জনপ্রিয়তা এবং কে-পপে তাদের অবদানের জন্য ওয়াশিংটন পোস্ট তাদেরকে বর্ণনা করেছে “এশিয়ার সবচেয়ে বড় ব্যান্ড” নামে এবং হলিউড রিপোর্টার বর্ণনা করেছে “বিশ্বের সবচেয়ে বড় বয় ব্যান্ড হিসাবে”।


title: দক্ষিণ আফ্রিকার জাতীয় সঙ্গীত

text: নোসি সিকেলি' আফ্রিকা/দিএ স্তেম ভান সুইদ-আফ্রিকা (খোসা/জুলু: "Nkosi Sikelel' iAfrika", ইংরেজি: Lord Bless Africa; আফ্রিকান্স: "Die Stem van Suid-Afrika"; ইংরেজি: "The Call of South Africa") দক্ষিণ আফ্রিকার জাতীয় সঙ্গীত। ১৯৯৭ সাল থেকে এই দুটিকে দক্ষিণ আফ্রিকার জাতীয় সঙ্গীত হিসেবে ব্যবহার করা হচ্ছে। প্রথমটি ("নোসি সিকেলি' আফ্রিকা" খোসা এবং জুলু ভাষায় অর্থ "ঈশ্বর আফ্রিকাকে আশীর্বাদ দিন") ১৮৯৭ সালে সু্র এবং রচনা করেছেন একজন দক্ষিণ আফ্রিকান "ইনোচ মাঙ্কায় সোন্টোঙ্গা", যে তানজানিয়া এবং জাম্বিয়া জাতীয় সঙ্গীতে কথা এবং সুর দিয়ছেন। ১৯২৫ সাল থেকে আফ্রিকান ন্যাশনাল কংগ্রসের সঙ্গীত হিসেবে ব্যবহার করা হচ্ছে। দ্বিতীয়টি ("দিএ স্তেম ভান সুইদ-আফ্রিকা" আফ্রিকান্স ভাষায় অর্থ "দক্ষিণ আফ্রিকার ডাক") ১৯১৮ সালে রচনা করেছেন "কোরনেলিউস জাকব লাঞ্জেনহোভেন"। এটি ১৯৩৬ থেকে ১৯৫৭ সাল পর্যন্ত গড সেইভ দ্য কুইন সাথে দক্ষিণ আফ্রিকার জাতীয় সঙ্গীত ছিল। ১৯৯৫ সালে "গড সেইভ দ্য কুইন" একে "নোসি সিকেলি' আফ্রিকা" প্রতিস্থাপন করে, পরে নেলসন ম্যান্ডেলা, ১৯৯৭ সালে এই দুটি জাতীয় সঙ্গীতকে এক করে।


title: দক্ষিণ কোরিয়া জাতীয় ক্রিকেট দল

text: দক্ষিণ কোরিয়া জাতীয় ক্রিকেট দল আন্তর্জাতিক ক্রিকেট খেলায় দক্ষিণ কোরিয়ার প্রতিনিধিত্ব করছে। কোরিয়া ক্রিকেট সংস্থা কর্তৃক দলটি পরিচালিত হচ্ছে। ২০০১ সালে আন্তর্জাতিক ক্রিকেট কাউন্সিলের অনুমোদিত সদস্যের মর্যাদা পায়। ২০০২ সালে অস্ট্রেলিয়ার পার্থে অনুষ্ঠিত আইসিসি পূর্ব এশিয়া/প্রশান্ত মহাসাগরীয় ৮-এর আঞ্চলিক প্রতিযোগিতায় সর্বপ্রথম অংশগ্রহণ করে। জাপান, ইন্দোনেশিয়া, অস্ট্রেলীয় অ্যাবোরিজিনেস দলের অংশগ্রহণে ঐ প্রতিযোগিতায় দলটি চতুর্থ স্থান দখল করে। দলের পোশাক সরবরাহকারীর দায়িত্বে রয়েছে আডিডাস। এছাড়াও, দলটি ২০১১ সালের পূর্ব এশিয়া প্রশান্ত মহাসাগরীয় প্রতিযোগিতায় অংশগ্রহণ করেছিল। ইনছনে অনুষ্ঠিত ২০১৪ সালের এশিয়ান গেমসের ক্রিকেট দলটি স্বাগতিক দলের মর্যাদা পেয়েছে।


title: দক্ষিণ পূর্ব রেল

text: দক্ষিণ পূর্ব রেল হল ভারতীয় রেল এর মোট ১৭ টি রেল জোনের একটি গুরুত্বপূর্ন রেল জোন। এটি পশ্চিমবঙ্গ, ঝাড়খন্ড ও ওড়িশা রাজ্যে বিস্তৃত। এই রেল জোনের অধীনে চারটি রেল বিভাগ রয়েছে। এই বিভাগগুলি হল-এই রেল জোনটি ১৯৫৫ সালে গঠিত হয়। এর পূর্বে এটি বেঙ্গল নাগপুর রেলওয়ে-এর অন্তর্গত ছিল। এর পরে এই রেল জোনকে ভেঙ্গে পূর্ব উপকূলীয় রেল ও দক্ষিণ পূর্ব মধ্য রেল জোন গঠন করা হয় ২০০৩ সালে। এই রেল জোনের সদর দপ্তর কলকাতার গার্ডেনরিচে অবস্থিত। এই রেল জোনের অধীনে ২৬৩১ কিলোমিটার রেলপথ রয়েছে।


title: ২০১৭ ভারত ক্রিকেট দলের শ্রীলঙ্কা সফর

text: শ্রীলঙ্কার ৮০০তম ওয়ানডে ম্যাচে পাল্লেকেলেতে সিরিজের দ্বিতীয় ওডিআই। ভারত প্রথম তিন ওয়ানডে খেলে জিতেছে, তাই সিরিজ জিতেছে এবং শ্রীলঙ্কার বিপক্ষে তাদের অষ্টম ওয়ানডে সিরিজ জয় করেছিল। জিম্বাবুয়ে ও বাংলাদেশের বিপক্ষে আগের পরাজয়ের পাশাপাশি এই পরাজয় শ্রীলঙ্কার নির্বাচন কমিটির পদত্যাগ করতে অনুরোধ জানিয়েছে।


title: ২০০৩ ক্রিকেট বিশ্বকাপ ফাইনাল

text: ২০০৩ ক্রিকেট বিশ্বকাপ ফাইনাল একদিনের আন্তর্জাতিক ম্যাচটি ২৩ মার্চ ২০০৩ সালে দক্ষিণ আফ্রিকার জোহান্নেসবার্গের ওয়ান্ডারারস স্টেডিয়ামে অস্ট্রেলিয়া ও ভারতের মধ্যে অনুষ্ঠিত হয়। প্রথম সেমিফাইনালে শ্রীলংকাকে ৪৮ রানে হারিয়ে অস্ট্রেলিয়া এবং দ্বিতীয় সেমিফাইনালে কেনিয়াকে ৯১ রানে হারিয়ে ভারত ফাইনালে পৌছায়। ফাইনাল ম্যাচের দিন ভারতের অধিনায়ক সৌরভ গাঙ্গুলি টস জিতে বোলিং-এর সিদ্ধান্ত নেন। অস্ট্রেলিয়ার অধিনায়ক রিকি পন্টিং-এর অপরাজিত ১৪০ এবং ডেমিয়েন মার্টিনের অপরাজিত ৮৮ রানে ২৩৪ রানের পার্টনারশিপে অস্ট্রেলিয়া করে ৩৫৯ রান। নিয়মিত বিরতিতে উইকেট হারিয়ে ৩৯.২ ওভারে ২৩৪ রান করতেই ১০ উইকেট হারিয়ে ফেলে। এতে অস্ট্রেলিয়া ভারতে ১২৫ রানে হারিয়ে জিতে নেয় তাদের তৃতীয় বিশ্বকাপ ট্রফি। এটা তাদের পর পর দ্বিতীয় বিশ্বকাপ ট্রফি। পন্টিং ম্যান অব দ্য ফাইনাল নির্বাচিত হোন আর ম্যান অব দ্য টুর্নামেন্ট হোন টুর্নামেন্টের সর্বোচ্চ রান তোলা শচীন টেন্ডুলকার ( ভারত)।


title: ১৯৮৩ ক্রিকেট বিশ্বকাপ

text: আটটি দেশ এ প্রতিযোগিতায় অংশ নেয়। বিশ্বকাপটি বেশ নাটকীয়তায় পরিপূর্ণ ছিল। ভারত এবং জিম্বাবুয়ের ন্যায় দেশগুলো ঐ সময় তেমন ভাল খেলেনি। কিন্তু বিশ্বকাপে তারা যথাক্রমে ওয়েস্ট ইন্ডিজ এবং অস্ট্রেলিয়াকে হারিয়ে সকলকে আশ্চর্যান্বিত করেছিল। সেমিফাইনালে ইংল্যান্ড, পাকিস্তান, ভারত এবং গত দুই আসরের চ্যাম্পিয়ন ও টুর্নামেন্টের সেরা দল ওয়েস্ট ইন্ডিজ অংশ নেয়। ফাইনালে ওয়েস্ট ইন্ডিজকে হারিয়ে প্রথমবারের মতো ভারত এ বিশ্বকাপ জয় করে। ভারতের অধিনায়ক কপিল দেব "প্রুডেন্সিয়াল ট্রফি" লাভ করেন। তবে, ১৯৮৩ সালের বিশ্বকাপে কোন ম্যান অব দ্য টুর্নামেন্ট পুরস্কারের ব্যবস্থা রাখা হয় নাই।


title: ২০১৭ মহিলা ক্রিকেট বিশ্বকাপ বাছাইপর্ব

text: ভারত ও দক্ষিণ আফ্রিকার মধ্যে চূড়ান্ত খেলা অনুষ্ঠিত হয়। খেলায় ভারত ১ উইকেটে জয়ী হয়ে শিরোপা জয় করে। চূড়ান্ত খেলায় অংশগ্রহণকারী দুই দলের সাথে শ্রীলঙ্কা ও পাকিস্তান ২০১৭ সালের ক্রিকেট বিশ্বকাপ খেলার যোগ্যতা অর্জন করে। ক্রিকেট বিশ্বকাপে খেলার যোগ্যতা অর্জনকারী চার দলের সাথে সুপার সিক্স পর্বে খেলার সুবাদে বাংলাদেশ ও আয়ারল্যান্ড দল তাদের ওডিআই মর্যাদা ২০২১ সাল পর্যন্ত ধরে রাখে।


title: শিখর ধাওয়ান

text: ২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিসিআই কর্তৃপক্ষ ভারত দলের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্যরূপে মনোনীত হন। পাকিস্তানের বিপক্ষে প্রথম খেলায় ৭৩ রান সংগ্রহের মধ্য দিয়ে প্রতিযোগিতায় চমৎকারভাবে শুরু করেন। কিন্তু রান-আউটের শিকার হন তিনি। মেলবোর্ন ক্রিকেট গ্রাউন্ডে অনুষ্ঠিত গ্রুপ-পর্বের দ্বিতীয় খেলায় দক্ষিণ আফ্রিকা দলের বিপক্ষে তিনি তার ২য় ওডিআই শতকসহ ব্যক্তিগত সর্বোচ্চ রান তোলেন। তার ১৪৬ বলে ১৩৭ রানের সুবাদে ভারত দল তাদের ক্রিকেট বিশ্বকাপের ইতিহাসে প্রথমবারের মতো দক্ষিণ আফ্রিকার বিপক্ষে ১৩০ রানের ব্যবধানে জয়লাভ করে। ১০ মার্চ, ২০১৫ তারিখে হ্যামিল্টনের সেডন পার্কে অনুষ্ঠিত গ্রুপ পর্বের পঞ্চম খেলায় আয়ারল্যান্ডের বিপক্ষে মনোজ্ঞ ১০০ রান করে দলকে ৮ উইকেটের সহজ জয় এনে দেন। খেলার ফলাফলে ভারত বি গ্রুপে শীর্ষস্থান দখল করে। পাশাপাশি বিশ্বকাপে ধারাবাহিকভাবে ৯ম জয় পায়। খেলায় তিনি ম্যান অব দ্য ম্যাচ নির্বাচিত হন।


title: ২০০৩ ক্রিকেট বিশ্বকাপ ফাইনাল

text: ২০ মার্চের ডারবানের কিংসমেড স্টেডিয়ামে ভারত ও কেনিয়ার মধ্যে দ্বিতীয় সেমিফাইনাল অনুষ্ঠিত হয়। কেনিয়া প্রথম অ-টেস্ট খেলুড়ে দেশ হিসেবে সেমিফাইনাল খেলতে নামে। ভারত টস জিতে ৪ উইকেটে ২৭০ করতে পারে। গাঙ্গুলী করেন অপরাজিতে ১১১ এবং শচিন করে ৮৩। জবাবে কেনিয়া ৪৬.২ ওভারে ১৭৯ রান করে। অধিনায়ক স্টিভ টিকলো করেন সর্বোচ্চ ৫৬ রান। জহির খান নেন ১৪ রানে ৩ উইকেট। ম্যান অব দ্য ম্যাচ হোন সৌরভ গাঙ্গুলী।


title: ২০০৩ ক্রিকেট বিশ্বকাপ ফাইনাল

text:
অস্ট্রেলিয়া ও ভারত দুই দলই টুর্নামেন্টে ছিল পুল-"এ"তে । অস্ট্রেলিয়া গ্রুপ পর্বের ইংল্যান্ড বিপক্ষে ছাড়া সব ম্যাচ সহজেই জিতে নেয়। ইংল্যান্ডের বিপক্ষে ২০৫ রানের লক্ষ্যে খেলতে নেমে ১৩৫ রানেই ৮ উইকেট চলে গিয়েছিল। অন্য ম্যাচে পাকিস্তানের বিপক্ষে ৮৬ রানে ৪ উইকেট হারালেও এন্ড্রু সাইমন্ডসের ১২৫ বলে ১৪৩ রানের সুবাদে ৩১০ রান তুলতে পারে অস্ট্রেলিয়া।
অপরদিকে ভারতের শুরুটা ছিল নড়বড়ে। প্রথম ম্যাচেই হল্যান্ডের বিপক্ষে শচীনের অর্ধশতের পরেও ২০৪ রানে গুটিয়ে যায়। জবাবে হল্যান্ড ১৩৬ রানে গুটিয়ে যায়। ম্যাচ জিতেও ভারতীয় ব্যাটিং সমালোচিত হয়। পরের ম্যাচে অস্ট্রেলিয়ার বিপক্ষে ১২৫ রানে গুটিয়ে যায় এবং ৮ উইকেটে হেরে যায় ম্যাচটি। এতে ক্ষুদ্ধ ভারতীয়রা মোহাম্মদ কাইফের বাড়িতে এবং রাহুল দ্রাবিডের গাড়ি ভাংচুর করে। এতে শচীন সংবাদ সম্মেলন করে সবাইকে শান্ত হতে ও ধৈর্য্য ধরতে বলেন। ভারত পরের চারটি ম্যাচে জিম্বাবুয়ে, পাকিস্তান, নামিবিয়া ও ইংল্যান্ডকে হারিয়ে পুলের তৃতীয় দল হয়ে সুপার সিক্স পর্বে উঠে। পুল "বি" থেকে, শ্রীলংকা, কেনিয়া ও নিউজিল্যান্ড সুপার সিক্সের যোগ্যতা অর্জন করে।


title: ২০২৩ ক্রিকেট বিশ্বকাপ

text: ২০২৩ ক্রিকেট বিশ্বকাপ পূর্ব নির্ধারিত ক্রীড়া হিসেবে স্বাগতিক ভারতে অনুষ্ঠিত হবে। এ ক্রিকেট প্রতিযোগিতাটি ক্রিকেট বিশ্বকাপের ইতিহাসে ত্রয়োদশ আসররূপে পরিচিত পাবে। এরফলে ভারত চতুর্থবারের মতো ক্রিকেট বিশ্বকাপের স্বাগতিক হবার সৌভাগ্য লাভ করবে। এছাড়াও, দেশটি প্রথমবারের মতো এককভাবে ক্রিকেট প্রতিযোগিতাটি পরিচালনা করবে। এরপূর্বে ১৯৮৭ সালে পাকিস্তানের সাথে, ১৯৯৬ সালে পাকিস্তান ও শ্রীলঙ্কা এবং ২০১১ সালে শ্রীলঙ্কা ও বাংলাদেশের সাথে যৌথভাবে বিশ্বকাপ প্রতিযোগিতার আয়োজন করেছিল।


title: ২০১১ ক্রিকেট বিশ্বকাপ ফাইনাল

text: ২০১১ আইসিসি ক্রিকেট বিশ্বকাপ ফাইনাল () ২ এপ্রিল, ২০১১ তারিখে মুম্বাইয়ের ওয়াংখেড়ে স্টেডিয়ামে ভারত এবং শ্রীলঙ্কার মধ্যে অনুষ্ঠিত হয়।এটি ছিল ক্রিকেট বিশ্বকাপের দশম আসরের ফাইনাল।শ্রীলঙ্কাকে ৬ উইকেটে পরাজিত করে ভারত জয়ী হয়। এটি ভারতের দ্বিতীয় বিশ্বকাপ জয়, আগেরটি ছিল ১৯৮৩ সালের বিশ্বকাপ। অস্ট্রেলিয়া এবং ওয়েস্ট ইন্ডিজের পর ভারত ৩য় জাতি হিসেবে একের অধিক বিশ্বকাপ জয় করে। এটি ছিল প্রথম কোন বিশ্বকাপের ফাইনাল, যেখানে এশিয়ার দুইটি দেশ প্রতিদ্বন্দ্বিতা করে।এটি ছিল বিশ্বকাপ ইতিহাসের ২য় ঘটনা, যেখানে স্বাগতিক দল বিশ্বকাপ জয় করে এবং বিশ্বকাপ ইতিহাসের প্রথম ঘটনা, যেখানে স্বাগতিক দল নিজেদের মাঠে বিশ্বকাপ জয় করে।এর আগে ১৯৯৬ সালে শ্রীলঙ্কা সহ-স্বাগতিক দল হিসেবে বিশ্বকাপ জয় করে যদিও তারা সেই বিশ্বকাপের ফাইনাল লাহোর, পাকিস্তানে খেলেছিল।স্টেডিয়ামে প্রায় ৩৩,০০০ হাজার দর্শক খেলা দেখে এবং টিভির মাধ্যমে সারা বিশ্বের ১৩৫ মিলিয়ন দর্শক খেলাটি উপভোগ করে।ইভেন্ট সম্প্রচারক ইএসপিএন স্টার স্পোর্টস ও তাদের ওয়েবসাইট এ ম্যাচটি সরাসরি সম্প্রচার করে।


title: ২০০৩ ক্রিকেট বিশ্বকাপ ফাইনাল

text: ভারত প্রথম ম্যাচে কেনিয়াকে হারায়। কেনিয়া টস জিতে ব্যাট করতে নেমে ৬ উইকেটে ২২৫ করে। জবাবে ২৪ রানে ৩ উইকেট হারালেও গাঙ্গুলীর অপরাজিত ১০৭ এবং যুবরাজ সিংহের অপরাজিত ৫৮ রানে ম্যাচ জিতে যায়। পরের ম্যাচে শ্রীলংকাকে ১৮৩ রানের ব্যবধানে হারায়। নিজেদের শেষ ম্যাচে নিউজিল্যান্ডের বিপক্ষে টস জিতে বোলিং নেয় এবং জহির খানের ৪২ রানে ৪ উইকেটের সুবাদে ১৪৬ রানে আটকে রাখে নিউজিল্যান্ডকে। জবাবে ২১ রানে ৩ উইকেট ভারত। পরে দ্রাবিড ও কাইফ জুটি ভারতকে ম্যাচ জিতিয়ে আসে।


title: জীববিজ্ঞান

text: কোষ জীববিজ্ঞান বা কোষবিদ্যা আণবিক জীববিজ্ঞানের সাথে ঘনিষ্ঠভাবে সম্পর্কিত। জীবিত বস্তুর কাঠামোগত একক কোষের কার্যপদ্ধতি বোঝার জন্য কোষ জীববিজ্ঞানীরা আণবিক পর্যায়ে কোষের বিভিন্ন অংশের গবেষণা করেন। জীবদেহ-সংক্রান্ত জীববিজ্ঞান, একইভাবে, কোষ জীববিজ্ঞানের সাথে জড়িত, কারণ একটি বহুকোষীয় জীব কীভাবে আচরণ করবে তা নির্ভর করে তার কোষগুলির কার্যাবলী ও এদের মধ্যকার মিথষ্ক্রিয়ার উপর। বহুকোষীয় জীবদেহের গবেষণার মধ্যে রয়েছে এগুলির বৃদ্ধি ও বিকাশ (বিকাশ জীববিজ্ঞান), এবং এগুলি কীভাবে কাজ করে (শারীরবিদ্যা)। এছাড়াও মস্তিষ্ক ও স্নায়ুতন্ত্র সংক্রান্ত গবেষণা (স্নায়ুশারীরবিদ্যা) এবং প্রাণী আচরণ (ethology) গুরুত্বপূর্ণ।


title: বিবর্তনীয় জীববিজ্ঞান

text: বিবর্তনমূলক জীববিজ্ঞান একটি আন্তঃশাস্ত্রীয় ক্ষেত্র, কারণ গবেষণাগার ভিত্তিক এবং মাঠ পর্যায়ের বিজ্ঞানীরাও এই ক্ষেত্রে অন্তর্ভুক্ত। যেসব বিশেষজ্ঞ স্তন্যপায়ী, পাখি অথবা উভচরদের কেইস স্টাডি হিসেবে ব্যবহার করে জৈববিবর্তন সম্পর্কিত প্রশ্নের উত্তর খোজেন, তাঁরাও এই বিজ্ঞানের অন্তর্ভুক্ত। এছাড়াও যেসব জীবাশ্মবিদ ও ভূতত্ত্ববিদ জীবাশ্মের মাধ্যমে বিবর্তনের গতি সম্পর্কে গবেষণা করেন, যেসব তাত্ত্বিক জনগোষ্ঠী বংশগতিবিদ্যা (Population genetics) এবং বিবর্তনীয় মনোবিজ্ঞানে কাজ করছেন, তাঁদেরকেও বিবর্তনমূলক জীববিজ্ঞানী বলা হয়ে থাকে। বিজ্ঞানীরা ড্রসোফিলা মাছি ব্যবহার করে বার্ধক্যের বিবর্তন নিয়ে গবেষণা করছেন, তাছাড়া পরীক্ষামূলক বিবর্তনও জীববিজ্ঞানের একটি খুব সক্রিয় উপশাখা। বিবর্তনের আধুনিক সংশ্লেষণী তত্ত্বে ডেভেলপমেন্টাল জীববিজ্ঞানকে বাদ দেওয়া হলেও ’৯০ এর দশকে এটি আবার বিবর্তনমূলক জীববিজ্ঞানে পুনঃপ্রবেশ করে।


title: জীববিজ্ঞান

text: কিসের উপর গবেষণা করা হচ্ছে সে অনুযায়ী জীববিজ্ঞানের শাখাগুলোকে ভাগ করা হয়েছে, যেমন, জীবনের রসায়ন নিয়ে যে বিজ্ঞানে আলোচনা করা হয় তাই হল প্রাণরসায়ন বা জীবরসায়ন। উদ্ভিদবিজ্ঞান বা উদ্ভিদ-জীববিদ্যা হচ্ছে জীববিজ্ঞানের একটি শাখা যা জীবন্ত উদ্ভিদের বিষয়ে বৈজ্ঞানিক নিরীক্ষণ সংক্রান্ত কাজ করে থাকে। আণবিক জীববিজ্ঞান শাখায় সমস্ত জীবিত বস্তুর প্রধানতম অণুসমূহ যথা নিউক্লিক অ্যাসিড ও প্রোটিন-এর গঠন ও কাজ সম্পর্কে আলোচনা করা হয়। যে বিজ্ঞানে কোষ, কোষের আকার, প্রকৃতি, বাহ্যিক ও অভ্যন্তরীণ গঠন, কোষবিভাজন ও শারীরবৃত্তীয় কাজ ইত্যাদি আলোচনা করা হয় তাকে কোষবিদ্যা বলে। শারীরবিদ্যা শাখায় প্রাণিদেহের পুষ্টি, শ্বসন, ক্ষরণ, রেচন, জনন প্রভৃতি শারীরবৃত্তীয় কার্যাবলী আলোচনা করা হয়। বিবর্তনমূলক জীববিজ্ঞান একটি উপশাখা যেখানে প্রজাতির উৎপত্তি ও ক্রমবিবর্তন নিয়ে গবেষণা করা হয়। আর যেখানে জীবিত অর্গানিজমের বিস্তৃতি, বিন্যাস ও প্রাচুর্য এবং এসব অর্গানিজমের মধ্যে আন্তঃক্রিয়া ও পরিবেশের অন্যান্য উপাদানের সাথে এদের অন্ত:ক্রিয়া নিয়ে আলোচনা করা হয় তাকে পরিবেশবিজ্ঞান বলে।


title: রোগ সংক্রামক জীবাণু

text: জীববিজ্ঞান প্রাচীনতম এবং বিস্তৃত অর্থে প্যাথোজেন ( "pathos" "যন্ত্রণা, আবেগ," ও -γενής "-genēs" "উৎপাদক") বা রোগ সংক্রামক জীবাণু হচ্ছে এমন যেকোন কিছু যা রোগ উৎপন্ন করতে পারে; ১৮৮০ সালে শব্দটি প্রথম ব্যবহার করা হয়েছিল। সাধারণত একটি সংক্রামক এজেন্ট যেমন, একটি ভাইরাস, ব্যাকটিরিয়া, প্রিয়ন, ছত্রাক, এমনকি অন্য অণুজীব বোঝাতে এই শব্দটি ব্যবহার করা হয়।


title: জীববিজ্ঞান

text:
জীবসমষ্টি জীববিজ্ঞান ১৯৭০-এর দশকে এসে জীববিজ্ঞানের একটি অন্যতম প্রধান শাখা হিসেবে প্রতিষ্ঠিত হয়। এই শাখার কেন্দ্রীয় শাস্ত্র হল বিবর্তনমূলক জীববিজ্ঞান, যাতে বিজ্ঞানী চার্লস ডারউইনের অবদান বহুদিন পরে যথাযথ মর্যাদা পায়।
জীবসমষ্টি বংশগতিবিদ্যা (Population genetics), যেখানে জীবসমষ্টিগুলির ভেতরে জীনের পরিবর্তন গবেষণা করা হয়, এবং বাস্তুবিজ্ঞান, যেখানে প্রাকৃতিক আবাসস্থলে জীবসমষ্টির আচরণ গবেষণা করা হয়, ১৯৩০-এর দশক থেকে শাস্ত্র হিসেবে প্রতিষ্ঠা লাভ করেছে। এই দুইটি শাস্ত্র ১৯৬০-এর দশকে জীবসমষ্টি জীববিজ্ঞান নামের এক দ্রুত বর্ধনশীল নতুন শাস্ত্র গঠন করে। এদের সাথে সম্পর্কিত একটি নতুন প্রাণী-আচরণ বিষয়ক শাস্ত্র হচ্ছে সমাজজীববিজ্ঞান, যাখানে প্রাণীদের মধ্যকার সামাজিক মেলামেশা এদের জীনের উপর কতটা প্রভাব ফেলে তার উপর গবেষণা করা হয়।


title: জীববৈজ্ঞানিক শ্রেণীবিন্যাস

text: জীববৈজ্ঞানিক শ্রেণীবিন্যাস এক ধরণের "বৈজ্ঞানিক শ্রেণীবিন্যাস" পদ্ধতি যার মাধ্যমে মহাবিশ্বের সকল জীবকে বিভিন্ন গোষ্ঠী বা শ্রেণীতে সাজানো হয়। বৈজ্ঞানিকভাবে স্বীকৃত একটিমাত্র পদ্ধতিই এক্ষেত্রে কাজ করে। জীববৈজ্ঞানিক শ্রেণীবিন্যাসকে বৈজ্ঞানিক ট্যাক্সোনমির অংশ হিসেবে দেখা যেতে পারে তবে এটা অবশ্যই লোক-ট্যাক্সোনমি থেকে আলাদা। আধুনিক জীববৈজ্ঞানিক শ্রেণীবিন্যাসের জনক বলা হয় ক্যারোলাস লিনিয়াসকে। কারণ তিনিই প্রথম অভিন্ন ভৌত বৈশিষ্ট্যের আলোকে জীবের শ্রেণীবিভাগ করেছিলেন। এর পর থেকেই লিনিয়াসের করা শ্রেণীবিন্যাসকে বিভিন্নভাবে পরিমার্জিত ও সংশোধিত করা হচ্ছে যাতে এর সাথে ডারউইনের সাধারণ পূর্বপুরুষের তত্ত্বকে মেলানো যায়। অধুনা আণবিক ফাইলোজেনেটিক্স এর মাধ্যমে এই শ্রেণীবিন্যাসে অনেক ধরণের সংশোধন আনা হচ্ছে। এগুলো সূক্ষ্ণ ও নিখুঁত কারণ এক্ষেত্রে ডিএনএ তে সংরক্ষিত তথ্য ব্যবহার করা হয়। এই প্রক্রিয়াই ভবিষ্যতে ব্যবহৃত হতে থাকবে। জীববৈজ্ঞানিক শ্রেণীবিন্যাস বায়োলজিক্যাল সিস্টেমেটিক্স এর একটি শাখা।বিচিত্র ধরনের জীবজগৎকে চারিত্রিক বৈশিষ্ট্যের সাদৃশ্যের ভিত্তিতে একসাথে ও বৈসাদৃশ্যের ভিত্তিতে পৃথক দলে স্থাপনের নীতিমালায় পৃথিবীর সমস্ত জীবকে ধাপে ধাপে বিন্যাস করার পদ্বতিকে শ্রেণিবিন্যাস বলে।


title: আণবিক জীববিদ্যা

text:
আণবিক জীববিজ্ঞানের গবেষণাতে নিদিষ্ট পন্থা ব্যবহৃত হয় কিন্তু জৈব রসায়ন ও বংশগতি থেকেও বিভিন্ন উপায় ও পন্থা অণুসরণ করা হয়। এই শৃংখলার মাঝে কোনো বিশেষ পথ বতমান নেই।ডান পাশের চিত্রে একটি সম্ভাব্য পারস্পরিক সম্পক দেখানো হয়েছে।
আণবিক জীববিজ্ঞান হল পরিমাণগত, এবং সম্প্রতি অনেক কাজ বায়োইনফরম্যাটিক্স কম্পিউটার বিজ্ঞান ও কম্পিউটেশনাল বায়োলজি সঙ্গে তার ইন্টারফেস এ কাজ করা হয়েছে।2000 সালের প্রথম দিকে জিন কাঠামো এবং ফাংশন, আণবিক জেনেটিক্স, অধ্যয়নে আণবিক জীববিজ্ঞানের সবচেয়ে বিশিষ্ট উপ-ক্ষেত্রের মধ্যে হয়েছে। ক্রমবর্ধমানভাবে অনেক অন্যান্য যেমন সেল বায়োলজি এবং ডেভেলপমেন্টাল বায়োলজি, প্রত্যক্ষ বা পরোক্ষভাবে, যেখানে আণবিক কৌশল জনগোষ্ঠী বা প্রজাতির ঐতিহাসিক বৈশিষ্ট্য অনুমান করা, যেমন ক্ষেত্রের মধ্যে বিবর্তনীয় জীববিজ্ঞানে ব্যবহৃত হিসাবে অণুর উপর জীববিদ্যা ফোকাস এলাকা, সরাসরি তাদের নিজস্ব ডানদিকে কথাবার্তাও অধ্যয়নরত জনসংখ্যা জেনেটিক্স এবং ফাইলোজেনেটিক্স হিসাবে।এছাড়া জৈব অণুর সঙ্গে বিপাকের "স্থল থেকে উপরে" প্রাণপদার্থবিদ্যা অধ্যয়নরত একটি দীর্ঘ ঐতিহ্য।


title: শ্রেণী (জীববিদ্যা)

text: শ্রেণী হচ্ছে জীববিদ্যার একটি বিশেষ শ্রেণীবিন্যাসবৈদ্যিক ধাপ যা পর্বের নিচে ও বর্গের উপরে অবস্থান করে। শ্রেণীবিন্যাসের ক্রমটি হচ্ছে জগত, বিভাগ, শ্রেণী, বর্গ, গোত্র, গণ ও প্রজাতি। অন্যান্য ধাপের মত শ্রেণীর ও উপধাপ রয়েছে যা উপশ্রেণী নামে পরিচিত।


title: গণ (জীববিদ্যা)

text: জীববিজ্ঞানে, গণ (,  genera) হচ্ছে একটি বিশেষ শ্রেণীবিন্যাসবৈদ্যিক ধাপ যা পরিবারের নিচে ও প্রজাতির উপরে অবস্থান করে। একটি গোত্রের গঠন একটি শ্রেণীবিন্যাস দ্বারা নির্ধারিত হয়। গোত্র শ্রেণীবিন্যাসের জন্যে মান কঠোরভাবে সংহিতাবদ্ধ হয় না, তাই বিভিন্ন কর্তৃপক্ষ প্রায়ই বিভিন্ন গোত্রের জন্যে বিভিন্ন শ্রেণীবিভাগ করে থাকে। দ্বিপদী শ্রেণীবিন্যাস ব্যবস্থা অনুক্রমের মধ্যে, গণ প্রজাতির উপরে এবং পরিবারের নিচে অবস্থান করে। ব্যবহৃত কিছু সাধারণ চর্চা রয়েছে, তবে, একটি সদ্য সংজ্ঞায়িত গণের উপযোগী হতে এই তিনটি মানদণ্ড পূর্ণ করা উচিত বলে ধারণা করা হয়:মনে করা হয়, জোসেফ পিটন ডি ট্যুরনিফোর্ট (১৬৫৬–১৭০৮), একজন ফরাসি উদ্ভিদবিজ্ঞানী, "গণের আধুনিক ধারণার প্রতিষ্ঠাতা"।


title: ভিক্ষু

text: জৈন শপথ অনুযায়ী, সাধু ও সাধ্বীরা সমস্ত রকম সম্পর্ক ত্যাগ করেন ও সব আসক্তি বর্জন করেন। জৈন আধ্যাত্মিকতায় পরিপূর্ণ অহিংসার চর্চা করা হয়। অহিংসা হল জৈন নীতির প্রথম এবং প্রাথমিক শপথ। একটি ক্ষুদ্র পতঙ্গ হোক, কিংবা একজন মানুষ, তাঁরা কাউকেই আঘাত করেন না। তাঁদের চলবার পথে কোন পতঙ্গ পড়লে সেটা সরাবার জন্য তাঁরা হাতে একটি ঝাড়ু নিয়ে থাকেন। কিছু জৈন সাধু মুখে একখণ্ড কাপড় পড়ে থাকেন যাতে বায়ুজাত জীবাণু ও পতঙ্গের দুর্দৈববশত কোন ক্ষতি না হয়। অহিংসার কারণে তাঁরা বিদ্যুৎ ব্যবহার করেন না। অধিকন্তু, তাঁরা কোন যন্ত্র বা মেশিনও ব্যবহার করেন না।


title: মিজোরাম

text: স্বাধীনতা পরবর্তী কালে মিজোরাম আসামের অন্তর্ভুক্ত ছিল। ১৯৭২ এ আসাম পুনর্গঠনে মিজোরাম কেন্দ্র শাসিত অঞ্চলে পরিণত হয়। শান্তি চুক্তির মাধ্যমে ১৯৮৬ সালে এটি পূর্ণ রাজ্যের মর্যাদা পায়। রাজ্য মর্যাদার পর বিভিন্ন পর্যায়ে প্রায় ২২ বছর ভারতীয় জাতীয় কংগ্রেস এই রাজ্যের ক্ষমতায় থাকে। লাল থানহাওলা এখানকার অন্যতম নেতা।


title: মিজোরামের জেলাসমূহের তালিকা

text:
ভারতের রাজ্য মিজোরামকে ৮ টি জেলাতে বিভক্ত করা হয়েছে।
১৯৭২ সালের ২১ জানুয়ারী মিজোরামকে কেন্দ্রীয় শাসিত অঞ্চল ঘোষণা করা হয়েছিল, তারপর মিজোরামকে তিনটি জেলাতে বিভক্ত করা হয়: আইজল, লুঙলে ও সিমটুইপুই। পরবর্তী কালে, এর থেকে পাঁচটি নতুন জেলা সৃষ্টি করা হয়।


title: মিজোরাম বিশ্ববিদ্যালয়

text: মিজোরাম বিশ্ববিদ্যালয় ভারত সরকারের বিশ্ববিদ্যালয় অনুদান কমিশনের অধীন একটি কেন্দ্রীয় বিশ্ববিদ্যালয় এবং ২০০১ সালের জুলাই মাসে ভারতীয় সংসদের "মিজোরাম বিশ্ববিদ্যালয় আইন" (২০০০) দ্বারা প্রতিষ্ঠিত। "মিজোরাম বিশ্ববিদ্যালয় (সংশোধনী) বিল ২০০৭" অনুযায়ী ভারতের রাষ্ট্রপতি সরকারি পরিদর্শক হিসাবে এবং মিজোরামের গভর্নর প্রধান রেক্টর হিসাবে কাজ করেন বিশ্ববিদ্যালয়টিতে। আইন অনুযায়ী, বিশ্ববিদ্যালয়ের উদ্দেশ্যগুলি হচ্ছে "শিক্ষার এমন শাখায় শিক্ষানুরাগী ও গবেষণা সুবিধা প্রদানের মাধ্যমে জ্ঞানের বিস্তার ও অগ্রগতি সাধন করা, যেগুলি উপযুক্ত বলে মনে হতে পারে, মানবিক, প্রাকৃতিক ও শারীরিক বিজ্ঞান, সামাজিক বিজ্ঞান বিষয়ক সমন্বিত পাঠ্যসূচির জন্য বিধান করা ,বন বিভাগ এবং অন্যান্য অনুষদভুক্ত বিশ্ববিদ্যালয়ের শিক্ষাগত কর্মসূচিতে অন্তর্ভুক্ত করা; শিক্ষার শৃঙ্খলাভিত্তিক গবেষণা ও গবেষণার উদ্ভাবনের জন্য যথাযথ ব্যবস্থা গ্রহণ; মিজোরাম রাজ্যের উন্নয়নে মানব শক্তিকে শিক্ষিত করা ও প্রশিক্ষণ প্রদান; সামাজিক ও অর্থনৈতিক অবস্থার উন্নতিতে বিশেষ মনোযোগ প্রদান এবং সেই রাষ্ট্রের জনগণের কল্যাণে, তাদের বুদ্ধিগত, শিক্ষাগত ও সাংস্কৃতিক বিকাশ "। এই গুলি মাথায় রেখে মিজোরাম বিশ্ববিদ্যালয় শিক্ষাগত এবং প্রশাসনিক উন্নয়নের জন্য বিভিন্ন কর্মসূচি চালু করেছে।


title: মিজোরাম

text: মিজোরামের উত্তর-পূর্ব ভারত একটি একটি স্থলবেষ্টিত রাজ্য যার দক্ষিণাংশে মিয়ানমার ও বাংলাদেশের প্রায় ৭২২ কিলোমিটার দীর্ঘ সীমানা রয়েছে, এবং উত্তরাংশের সীমানায় মণিপুর, আসাম ও ত্রিপুরা অবস্থিত। এটি ২১.০৮৭ কিমি (৮,১৪২ বর্গ মাইল) বিষিষ্ট ভারতের পঞ্চম ক্ষুদ্রতম রাজ্য। এটি ২১°৫৬'উত্তর থেকে ২৪°৩১'উত্তর, এবং ৯২°১৬'পূর্ব থেকে ৯৩°২৬'র্পর্ব পর্যন্ত বিস্তৃত। কর্কটক্রান্তি প্রায় এ রাজ্যের মাঝখান দিয়ে সঞ্চালিত হয়েছে। সর্বাধিক উত্তর-দক্ষিণ দূরত্ব ২৮৫ কিমি, এবং সর্বোচ্চ পূর্ব-পশ্চিমে প্রসারিত ১১৫ কিমি. পর্যন্ত।


title: আইজল জেলা

text:
আইজলের অর্থনীতি মূলত সরকারী চাকরি দ্বারা বজায় থাকে কারণ এটি মিজোরামের রাজধানী এবং সমস্ত প্রশাসনিক দপ্তরগুলির অবস্থান এখানে।এছাড়াও প্রধান ব্যাংকগুলি আইজলে অবস্থিত।আইজল জাতীয় সড়ক ৫৪ দ্বারা শিলচর-এর সাথে, জাতীয় সড়ক ৪০ দ্বারা আগরতলার সাথে এবং জাতীয় সড়ক ১৫০-এর মাধ্যমে ইম্ফল-এর সাথে সংযুক্ত। এছাড়া মিজোরাম স্টেট রোড ট্রান্সপোর্টেশন (এমএসটি)-এর বাস আইজল শহর থেকে অন্যান্য জেলা এবং আইজলের গ্রামগুলিতে চলাচল করে।আইজল শহরে হলুদ ও সাদা ট্যাক্সিগুলি ব্যাপকভাবে পাওয়া যায়; মারুতি গাড়িগুলি ব্যবহৃত হয় ট্যাক্সি হিসেবে। বেসরকারি মালিকানাধীন নীল এবং সাদা মিনি বাস নিয়মিত সেবা প্রদান করে শহরে।
আইজল জেলাতে কোন রেল যোগাযোগ নেই। সব থেকে কাছের রেল জংশন হল ২৫৪ কিলোমিটার দূরে আসামের লামডিং জংশন।
আইজল সিটি  থেকে ৩২ কিলোমিটার দূরে অবস্থিত লেংপুই বিমানবন্দরটি, কলকাতা ও গুয়াহাটি  থেকে দৈনিক উড়ান এবং সঙ্গে ইম্ফল থেকে সপ্তাহে তিনটি উড়ান দ্বারা সংযুক্ত।


title: চাকমা

text:
২০১৫ সালের সেপ্টেম্বরে ভারতের সুপ্রিমকোর্ট একটি রায় প্রদান করেন। তাতে, অরুনাচলের সকল চাকমাদের নাগরিকত্ব দান ও পক্ষপাতবিহীনভাবে নাগরিক অধিকার চর্চা নিশ্চিত করার জন্য ভারতের কেন্দ্রীয় সরকার ও অরুনাচল রাজ্য সরকারের প্রতি নির্দেশ প্রদান করেন।
বর্তমানে মিজোরাম রাজ্যের জেনারেল এসেম্বলি, ত্রিপুরা রাজ্যের লেজিসলেটিভ এসেম্বলি এবং Tripura Tribal Area Autonomous District Council এ চাকমাদের প্রতিনিধিত্ব রয়েছে। চাকমাদের রাজনৈতিক অধিকার চর্চার একমাত্র ক্ষেত্র হিসেবে আছে ভারতের Chakma Autonomous District Council, তবে এই কাউন্সিল মিজোরাম অঞ্চলের চাকমাদের মাত্র ৩৫% এর প্রতিনিধিত্ব করে। বর্তমানে বার্মার রাখাইন রাজ্যে আরো প্রায় ৮০,০০০ এর মত চাকমা বসবাস করছেন। বার্মায় চাকমারা মূলত ডাইংনেট জনগোষ্ঠী নামে পরিচিত।


title: মিজোরাম

text: মিজোরাম () উত্তর-পূর্ব ভারতের একটি রাজ্য। আইজল মিজোরামের রাজধানী। "মি" (জাতি), "জো" (পাহাড়) এবং "রাম" (ভূমি), এই তিনটি শব্দ থেকে উদ্ভূত মিজোরাম বলতে "পাহাড়ি জাতির ভূমি" বোঝায়। ভারতের উত্তর-পূর্বে, এটি সর্বদক্ষিণের স্থলবেষ্টিত রাজ্য এবং ভারতের সাতভগিনী রাজ্যের ত্রিপুরা, আসাম, মণিপুর এই তিনটি রাজ্যের সাথে যার সীমানা রয়েছে। এছাড়াও প্রতিবেশী দেশ বাংলাদেশ এবং মায়ানমারের প্রায় ৭২২ কিলোমিটার এলাকা নিয়ে মিজোরামের সীমানা অবস্থিত।


title: আইজল জেলা

text:
আইজল জেলা হল ভারতের মিজোরাম রাজ্যের আট জেলার মধ্যে অন্যতম । জেলার উত্তরে কোলাসিব জেলা, পশ্চিমে মামিত জেলা, দক্ষিণে সেরছিপ জেলা, দক্ষিণ পশ্চিমে লুংলেই জেলা এবং পূর্ব দিকে চম্ফাই জেলা দ্বারা সীমাবদ্ধ। জেলার মোট আয়তম  । জেলার সদর দপ্তর আইজল শহর, যা  মিজোরামের রাজধানী।২০১১ সালের আদমশুমারি অনুযায়ী, এটি মিজোরামের সবচেয়ে জনবহুল জেলা
১৮৭১-৭২ সালে, মিজো জাতিগোষ্ঠীর প্রধান খালকোমের অবাধ্য আচরণের কারণে ব্রিটিশ সরকার একটি চৌকি প্রতিষ্ঠা করতে বাধ্য করে, যা পরে আইজল গ্রামে পরিণত হয়। . 1890 সালে মিজো উপজাতিদের বিরুদ্ধে ব্রিটিশ সামরিক অভিযানের সময় কর্নেল স্কিনেরের সৈন্যদের সমর্থন করার জন্য আসাম পুলিশ অফিসার ড্যালি এবং তার ৪০০ জন সৈনিক আইজলে পৌঁছন। ড্যালির সুপারিশে, আইজল একটি দৃঢ় পোস্টের স্থান হিসাবে নির্বাচিত হয় যা কর্নেল স্কিনারকে নির্মাণের আদেশ দেওয়া হয়েছিল। সৈন্যরা স্টক ও বিল্ডিংগুলিকে এই স্থানে নিয়ে যায়। ১৮৯২-৯৫ সালে মেজর ল্যাচের তত্ত্বাবধানে রাস্তা তৈরি হলে শিলচরের সাথে আইজলের সরাসরি সংযোগ স্থাপিত হয়। ১৯৬৬ সাল পর্যন্ত, আইজল একটি বড় গ্রাম ছিল কিন্তু মিজো-বিদ্রোহের পর মিজো গ্রামের পুনর্নির্মাণের ফলে এটি একটি বড় শহর হয়ে ওঠে। আইজল উত্তর ও দক্ষিণ, পূর্ব ও পশ্চিমে মিজোরামের সড়কপথের কেন্দ্রস্থলে অবস্থিত। মিজোরামের জনসংখ্যার ২৫% আইজলে বসবাস করে।


title: হায়দ্রাবাদ

text: এই শহরের রাজনীতি এখনো নিজাম-শাসন প্রভাবিত। শহরের একটি মাত্র লোকসভা আসন রয়েছে যা ১৯৮৪ সালের সাধারণ নির্বাচন থেকে সর্বভারতীয় মজলিস-ই-ইত্তেহাদুল মুসলিমিন নামক রাজনৈতিক দলের ক্ষমতায় রয়েছে , যা এই দলের একমাত্র লোকসভা আসন ও। এই আসনের অধীনে চারমিনার , চৌমহল্লা প্রাসাদ, মক্কা মসজিদ ও নিজামের অলংকার প্রাসাদ এর এলাকাগুলি রয়েছে। ১৯৮৪ থেকে ২০০৪ অব্দি সাংসদ ছিলেন সুলতান সালাউদ্দিন ওয়াইসি। তারপর তার জ্যেষ্ঠ পুত্র আসাদউদ্দিন ওয়াইসি সাংসদ হন। সালাউদ্দিন-এর অপর পুত্র আকবরউদ্দিন ওয়াইসি এই আসনের অন্তর্গত বিধানসভা আসন চন্দ্রায়ণগুত্তা-র বিধায়ক। এই আসনের অন্তর্গত গোসামহল বিধায়ক আসনটি ব্যাতিক্রমে ভারতীয় জনতা পার্টি-র দখলে, যা দলের একমাত্র বিধানসভা আসন ও।


title: মিজোরাম

text: পাহাড়, হ্রদ ও নদীর দেশ মিজোরাম। সারা রাজ্যে প্রায় ২১টি বড় বড় পাহাড়শ্রেণী ও বিভিন্ন উচ্চতার চূড়া রয়েছে এবং বিভিন্ন পাহাড়শ্রেণীর ফাঁকে ফাঁকে মাঝে মধ্যে দু’এক ফালি সমতল জমিরও দেখা পাওয়া যায়। পশ্চিম দিকের পাহাড়গুলোর গড় উচ্চতা প্রায় ১০০০ মিটার যা পূর্ব দিকে ক্রমশঃ ১৩০০ মিটার পর্যন্ত উঠে গেছে। কোন কোন অঞ্চলে আরও উঁচু পাহাড়শ্রেণী রয়েছে যেগুলো উচ্চতায় ২০০০ মিটারেরও বেশী। রাজ্যের দক্ষিণ-পূর্বে অবস্থিত ঢ়যধহিমঢ়ঁর বা ঞযব ইষঁব গড়ঁহঃধরহ। এর উচ্চতা ২,২১০ মিটার। এটি মিজোরামের সর্বোচ্চ চূড়া।


title: দূরদর্শন

text:
এই সমস্ত আঞ্চলিক চ্যানেলগুলি দুই ভাবে তাদের অনুষ্ঠান সম্প্রচার করে থাকে। সারাদিনের বিভিন্ন অনুষ্ঠান প্রচারিত হয় উপগ্রহ চ্যানেলের মাধ্যমে। এই অনুষ্ঠানগুলি দেখার জন্য কেবল্ সংযোগ অথবা ডি.টি.এইচ. পরিষেবার সাহায্য গ্রহণ করতে হয়। এছাড়া প্রতিদিন বিকাল ৫:০০টা থেকে রাত্রি ৮:০০টা পর্যন্ত ডিডি ন্যাশনাল চ্যানেলে (যেটি সর্বত্র কেবল্ সংযোগ ছাড়াই দেখা যায় টেরেস্ট্রিয়াল ট্রান্সমিটারের মাধ্যমে) রাষ্ট্রীয় কার্যক্রমের পরিবর্তে প্রতিটি অঞ্চলের দর্শক তাঁদের নিকটবর্তী দূরদর্শন কেন্দ্রের সম্প্রচারিত অনুষ্ঠান দেখতে পান।
দূরদর্শনের ক্রীড়া চ্যানেল ডিডি স্পোর্টস জনপ্রিয় খেলাগুলির পাশাপাশি গ্রামাঞ্চলে অনুষ্ঠিত বিভিন্ন আঞ্চলিক ক্রীড়ানুষ্ঠান যেমন খো-খো, কাবাডি ইত্যাদি সম্প্রচার করে যেগুলি বেসরকারি টেলিভিশন সংস্থাগুলির পক্ষে বাণিজ্যিক স্বার্থেই প্রচার করা সম্ভব নয়।


title: ডব্লিউসিএসপি-এফএম

text: সি-স্প্যান সাধারণত জনগুরুত্ব সম্পন্ন অনুষ্ঠানসমূহ প্রচার করে থাকে, যার মধ্যে আছে নিজস্ব টেলিভিশন এর নানা অনুষ্ঠানের অডিও সরাসরি সম্প্রচার, যেমন ওয়াশিংটন জার্নাল, কিছু আছে শুধুমাত্র বেতার সম্প্রচার যেমন জনসন এবং নিক্সন এর আমলের বিখ্যাত ওভাল অফিস কথোপকথন, কিছু কমিটি সভা এবং সংবাদ সম্মেলনের যে গুলো টিভিতে সম্প্রচারিত হয় নি। বেতার কেন্দ্রটি কখনই সি-স্প্যান টেলিভিশনের অনুষ্ঠান নকল করে করে নি, বরং সযত্নে অনুষ্ঠান নির্বাচন করেছে। নিয়মিত প্রচারিত অনুষ্ঠানমালার মধ্যে আছে টু ডে ইন ওয়াশিংটন এবং প্রাইম মিনিস্টার'স কোশ্চেন টাইম।


title: হিস্ট্রি (টিভি চ্যানেল)

text: দ হিস্টরি চ্যানেল মার্কিন যুক্তরাষ্ট্রের একটি টেলিভিশন চ্যানেল। এতে সাধারণত ইতিহাসবিদ, প্রত্যক্ষদর্শী, সক্রিভাবে অংশগ্রহণকারী ব্যক্তিদের সাক্ষাৎকার নিয়ে পর্যবেক্ষণ ও ব্যাখ্যার মাধ্যমে ইতিহাস এবং জীবনী সংশ্লিষ্ট বিষয়গুলো প্রচারিত হয়। ইতিহাস বলতে মহাবিশ্বের ইতিহাস থেকে শুরু করে সভ্যতার ইতিহাস সবই বোঝানো হয়। বিজ্ঞান, জীবনী, ইতিহাস, প্রযুক্তি ইত্যাদি সব কিছুই এতে প্রদর্শিত হয়। এর কয়েকটি মূল অনুষ্ঠান কানাডার হিস্টরি টেলিভিশনে দেখানো হয়। এর ব্রিটিশ সংস্করণটি প্রচার করেছে যৌথভাবে এঅ্যান্ডই টেলিভিশন নেটওয়ার্ক এবং ব্রিটিশ স্কাই ব্রডকাস্টিং। এর একটি ভারতীয় সংস্করণও রয়েছে যার নাম "দ্য হিস্টরি চ্যানেল ইন্ডিয়া"। এই সংস্করণটিই বাংলাদেশে সম্প্রচারিত হয়। ভারতীয় সংস্করণটিতে মূল সংস্করণের অনুষ্ঠানগুলোই অনেক পরে থেকে দেখানো হয়।


title: স্যাটেলাইট টেলিভিশন

text: স্যাটেলাইট টেলিভিশনে প্রচারিত অনুষ্ঠানগুলি আসে বিভিন্ন উৎস থেকে এবং কখন এটি ষ্টুডিও থেকে সরাসরি সম্প্রচারও হতে পারে। ব্রডকাস্ট সেন্টারে অনুষ্ঠানমালা একত্র করে ও প্যাকেজে পরিণত করে চ্যানেলে প্রদর্শনের উপযোগী করা হয় এবং প্রয়োজনে চ্যানেলটির তরঙ্গ সংকেত এনক্রিপশনযুক্ত করা হয়। এরপর সংকেতটি আপলিংকের মাধ্যমে স্যাটেলাইটে প্রেরণ করা হয়। কখনো কখনো একই ক্যাম্পাসের ভিতরে ব্রডকাস্ট সেন্টার, ষ্টুডিও, প্রশাসন এবং আপলিংক ব্যবস্থা থাকতে পারে। স্যাটেলাইট এরপর সংকেতটির পরিবর্তন করে এবং চ্যানেলগুলো সম্প্রচার করে।


title: ডব্লিউসিএসপি-এফএম

text: সি-স্প্যান রেডিও অনুষ্ঠান প্রচার চুক্তি করে এর আওতা বৃদ্ধি করেছিল। ১৯৯৮ সালের চুক্তি অনুসারে চাঁদা ভিত্তিক স্যাটেলাইট রেডিও সিস্টেম সিডি রেডিও (পরবর্তীতে সিরিয়াস নামে পরিচিত) এবং জেনারেল মোটর্সের এক্সএম রেডিও ২০০১ সালে সারা দেশের শ্রোতাদের কাছে এই বেতার সম্প্রচার পৌঁছে দিয়েছিলেন। ফেব্রুয়ারি ১৪, ২০০৭ সাল থেকে সিরিয়াস স্যাটেলাইট রেডিও ডব্লিউসিএসপি-এফএম এর অনুষ্ঠান প্রচার করছে না। ২০০৭ সালের ১লা এপ্রিল থেকে বেতার কেন্দ্রটি এক্সএম রেডিও কানাডার অন্তর্ভুক্ত হয়। বেতার কেন্দ্রটির এফএম তরঙ্গ উত্তরে পেনসিলভানিয়ার হ্যানোভার থেকে দক্ষিণে ভার্জিনিয়ার ফ্রেডেরিক্সবার্গ পর্যন্ত ১৫ মাইল এবং পশ্চিমে ভার্জিনিয়ার ফ্রন্ট রয়্যাল থেকে পূর্বে মেরিল্যান্ডের ক্যামব্রিজ পর্যন্ত ৫ মাইল পর্যন্ত বিস্তৃত। সি-স্প্যান তার এইচডি রেডিও শ্রোতাদের জন্য একই বেতার তরঙ্গে ৩টি আলাদা অনুষ্ঠান প্রচার করে থাকে। ডিজিটাল টেকনোলজির সুবাদে ৯০.১ এফএম তরঙ্গে ৩টি আলাদা চ্যানেল মাল্টিকাষ্ট করা হয়। ৩টি চ্যানেল আলাদা আলাদা অনুষ্ঠান প্রচার করে; ডব্লিউসিএসপি-এফ এর দৈনন্দিন অনুষ্ঠান প্রচারিত হয় ৯০.১ এইচডি ১ এ; ৯০.১ এইচডি-২ সি-স্প্যান এর অনুষ্ঠান সরাসরি সম্প্রচার করে, যার মধ্যে প্রতিনিধি পরিষদের সভা সহ সি-স্প্যানের অন্যান্য অনুষ্ঠান আছে; ৯০.১ এইচডি-৩ এ সি-স্প্যান২ এর অনুষ্ঠান সরাসরি সম্প্রচার করে যার মধ্যে আছে সিনেট সভা এবং বুক টিভির অডিও।


title: স্যাটেলাইট টেলিভিশন

text: অক্টোবর ১৯৮৪ সালে, মার্কিন কংগ্রেস কেবল কমিউনিকেশনস পলিসি এক্ট ১৯৮৪ পাশ করে, যা টিভিআরও সিস্টেম ব্যবহারকারীদের বিনাগোপন সংকেতযুক্ত সকল সংকেত গ্রহণের অধিকার প্রদান করে অর্থাৎ বিনামূল্যে প্রেরণ করা হয়, একটি যুক্তিসঙ্গত খরচের মাধ্যমে তারা গোপন সংকেতযুক্ত তরঙ্গগুলোও উপলব্ধি করতে পারবে। যেহেতু কেবল চ্যানেলগুলো বড় ডিস দ্বারা সম্প্রচার গ্রহণে প্রতিরোধ করতে পারবে, তাই অন্য কোম্পানিরা প্রতিযোগিতায় নামার বিষয়ে উত্তেজনা অনুভব করা। জানুয়ারি ১৯৮৬ সালে, এইচবিও তাদের চ্যানেলে এখন-অপ্রচলিত ভিডিওসাইফার II এনক্রিপশন পদ্ধতির ব্যবহার শুরু করে। অন্যান্য চ্যানেলের এর থেকে কম সুরক্ষিত টেলিভিশন এনক্রিপশন সিস্টেম ব্যবহার করে শুরু করে। এইচবিও এই গোপন সংকেতযুক্ত করার ঘটনায় তারা অনেক বড় ডিস সিস্টেমের মালিকের কাছে তোপের মুখে পড়ে, অধিকাংশের কাছে ঐ সময় এই সকল চ্যানেল প্রাপ্তির জন্য আর কোনো বিকল্প ব্যবস্থা ছিল না, তারা দাবি করেন যে কেবল চ্যানেল মাধ্যমে উন্মুক্ত সংকেত সংগ্রহ করার কঠিন হবে। পরিশেষে এইচবিও ডিস মালিকদের প্রতি মাসে $ ১২.৯৫ এর বিনিময়ে সরাসরি সেবা গ্রহণ করতে পারবে জানায়, এই মূল্য কেবল গ্রাহকদের পরিশোধ করা মূল্যের চেয়ে সমান বা কোন ক্ষেত্রে উচ্চতর এবং তাদের এই সেবার গ্রহণের জন্য একটি গোপন সংকেতযুক্ত তরঙ্গ উন্মুক্ত তরঙ্গে পরিণত করতে পারে এরূপ একটি যন্ত্র $ ৩৯৫ তে ক্রয় করতে হবে। এই ঘটনার কারণে এপ্রিল ১৯৮৬ তে এইচবিও এর ট্রান্সপন্ডার গ্যালাক্সি ১ এর উপর হামলার করেন জন আর. ম্যাকডুগ্যাল। এক এক করে সব বাণিজ্যিক চ্যানেল এইচবিও এর নেতৃত্ব অনুসরণ শুরু করে এবং তাদের চ্যানেলের তরঙ্গ গোপন সংকেতযুক্ত করে প্রচার শুরু করে। "স্পেস" এবং ডাইরেক্ট ব্রডকাস্ট স্যাটেলাইট অ্যাসোসিয়েশন (ডিবিএসএ) এর সংযুক্তির মাধ্যমে স্যাটেলাইট ব্রডকাস্টিং এন্ড কমিউনিকেশন অ্যাসোসিয়েশন (এসবিসিএ) ২রা ডিসেম্বর, ১৯৮৬ সালে প্রতিষ্ঠিত হয়।


title: কিউরিওসিটি (টেলিভিশন ধারাবাহিক)

text: কিউরিওসিটি () হল একটি আমেরিকান টেলিভিশন তথ্যচিত্র সিরিজ যার প্রিমিয়ার সম্প্রচার হয়েছিল ২০১১ সালের ৭ই আগস্টে ডিসকভারি চ্যানেলে। প্রতি পর্বে বিজ্ঞান, প্রযুক্তি এবং সমাজের একটি প্রশ্নের দিকে দৃষ্টিপাত করা হয় এবং প্রতি পর্বেই একজন অতিথি তারকা উপস্থাপক অনুষ্ঠান সঞ্চালনা করেন। স্টিফেন হকিং সঞ্চালনা করেন এর প্রিমিয়ার পর্বটি যার শিরোনাম ছিলো "ডিড গড ক্রিয়েট ইউনিভার্স?" (ঈশ্বর কী মহাবিশ্ব সৃষ্টি করেছিলেন?) যেটি ডিসকভারি কমিউনিকেশনের সাতটি চ্যানেলে(ডিসকভারি চ্যানেল, টিএলসি, ডিসকভারি ফিট অ্যান্ড হেল্থ, এ্যানিমেল প্লানেট, সায়েন্স, ইনভেস্টিগেশন ডিসকভারি, প্লানেট গ্রীন) একযোগে সম্প্রচারিত হয়েছিল। এর প্রথম সিজনে পর্বসংখ্যা ছিল ১৬।


title: ক্যাথলিক টিভি (পাকিস্তান)

text:
সরকার এর মিডিয়া রেগুলেটরি সংস্থা কোন খ্রিস্টীয় রেডিও, টিভি বা সংবাদ পরিসেবা এবং রাষ্ট্রীয় মালিকানাধীন পাকিস্তান টেলিভিশন হিসাবে অনুমতি প্রদান করে নি, খ্রিস্টানরা ক্রিসমাস এবং ইস্টার প্রোগ্রামের জন্য বছরে মাত্র ৩০ মিনিটের স্লট দেয়।
ক্যাথলিক কমিউনিকেটাররা চার্চের জন্য পাকিস্তানি আকাশসীমা সম্প্রচার দিতে  অনিচ্ছা সত্ত্বেও তারা তাদের পথ খুঁজে নিয়েছে । তারা তাদের বার্তা সম্প্রচারের জন্য কেবল এবং ইন্টারনেটের সুবিধা গ্রহণ করছে । প্রথম ক্যাথলিক টিভি চ্যানেল লাহোরের আর্চবিশপ লরেন্স সালদানহা , ন্যাশনাল সেন্টার ফর সোসাল কমিউনিকেশনস এর সভাপতির অনুমোদন দিয়েছে।


title: অল-আমেরিকান মুসলিম

text: অল-আমেরিকান মুসলিম (ইংরেজি- All-American Muslim) হল একটি রিয়েলিটি টেলিভিশন অনুষ্ঠান| আমেরিকার ডারবানের সবচেয়ে বড় মুসলিম সম্প্রদায়ের পাঁচটি লেবাননীয়-আমেরিকান শিয়া মুসলিম পরিবারের দৈনন্দিন জীবনচিত্রকে কেন্দ্র করে অনুষ্ঠানটির কার্যক্রম গড়ে উঠেছে| ২০১১ সালের ১৩ই নভেম্বর টিএলসি চ্যানেলে অনুষ্ঠানটির প্রথম পর্ব সম্প্রচার করা হয়| মাত্র একটি মৌসুম সম্প্রচারের পরেই অভিযোগ, বিতর্ক ও নিম্ন রেটিংএর কারণে টিএলসি চ্যানেল অনুষ্ঠানটি বন্ধ করে দেয়|


title: রাশিয়া ১

text: সেৎলানা সরোকিনা'র উপস্থাপনায় শুরু হয় "ভিস্তি" সম্প্রচার। এর পর থেকে রুশ টেলিভিশন শুধুমাত্র সমগ্র-ইউনিয়ন রাজ্য টেলিভিশন এবং বেতার এর অনুষ্ঠান নয় বরং সমগ্র-রুশ রাজ্য টেলিভিশন এবং বেতার সম্প্রচার কোম্পানির অনুষ্ঠান প্রচার করতে শুরু করে। "ভ্রিমিয়া" অপেক্ষা "ভিস্তি" কোন ধরণের সেন্সরশীপ বা পক্ষপাত ছাড়া সংক্ষিপ্ত, নির্দিষ্ট এবং কার্যকর সংবাদ সম্প্রচার করত। সম্প্রচারের প্রথম সপ্তাহেই "গুড নাইট, কিডস!" এবং "জেন্টলম্যান শো" সম্প্রচার হয়। দুই সপ্তাহ পর চ্যানেলের নাম "আরটিআর" ("রাশিয়ান টেলিভিশন অ্যান্ড রেডিও") রাখা হয় এবং নতুন লোগো তৈরি করা হয়।


title: চেন্নাই আন্তর্জাতিক বিমানবন্দর

text: অভ্যান্তরিণ ও আন্তর্জাতিক টার্মিনালগুলি যথাক্রমে তামিলনাড়ু কে কামারজ এবং সি এন এননাডুরাইয়ের প্রাক্তন মুখ্য মন্ত্রীর নামে নামকরণ করা হয়। এটি ভারতের প্রথম বিমানবন্দর ছিল যেখানে একে অপরের পাশে অবস্থিত আন্তর্জাতিক ও অভ্যান্তরিণ টার্মিনাল ছিল। এই বিমানবন্দরটি দক্ষিণ ভারতের তামিলনাড়ু, অন্ধ্রপ্রদেশ, তেলঙ্গানা, কর্ণাটক, কেরালা রাজ্য এবং পুদুচেরি ও লক্ষদ্বীপ কেন্দ্রশাসিত অঞ্চলগুলির সমন্বয়ে ভারতীয় বিমানবন্দর কর্তৃপক্ষের আঞ্চলিক সদর দফতর হিসেবে কাজ করে।


title: বোকারো বিমানবন্দর

text: বোকারো বিমানবন্দর (আইসিএও: ভিইবিকে) ভারতের ঝাড়খন্ড রাজ্যের বোকারো স্টিল সিটি শহরে অবস্থিত একটি ব্যক্তিগত বিমানবন্দর। এটি জাতীয় মহাসড়ক ২৩-এর পাশে অবস্থিত (এছাড়াও সড়কটি বোকো-চাস রোড নামে পরিচিত)। এই বিমানবন্দরে কোন নির্ধারিত সূচীতে বিমানচলাচল করে না। এয়ার ডেকন ২০১০ সালে বোকারো ও কলকাতার মধ্যে তাদের ফ্লাইট চালু করার চেষ্টা করেছিল। এয়ার ডেকন কর্মকর্তাদের একটি দল বোকারো পরিদর্শন করেছে, বাজারের সম্ভাব্যতা নিয়ে গবেষণা করেছে এবং বিমানবন্দরের মূল্যায়ন করেছে। তবে বিমান পরিষেবা বাস্তবায়ন করা হয়নি। বিমানবন্দরটি শুধুমাত্র বোকারো ইস্পাত কারখানা এবং ইস্পাত কারখানা পরিদর্শনকারী ভিআইপিদের বিমান চলাচলের জন্য ব্যবহৃত হয়।


title: কেম্পেগৌড়া আন্তৰ্জাতিক বিমানবন্দর

text: বিমানবন্দরটি ৪,০০০ একর (১,৬০০ হেক্টর) জমিতে বিস্তৃত, এটি দেওয়ানহল্লী গ্রামে নিকটবর্তী বেঙ্গালুরু শহরটির ৪০ কিলোমিটার (২৫ মাইল) উত্তর দিকে অবস্থিত। এটি একটি সরকারি-বেসরকারি অংশিদারীত্ব এবং ব্যাঙ্গালোর আন্তর্জাতিক বিমানবন্দর লিমিটেড (বিআইএএল) দ্বারা পরিচালিত এবং বিআইএএল- এর মালিকানাধীন। ২০০৮ সালের মে মাসে হ্যাল বিমানবন্দরের বর্ধিত যাত্রী পরিবহনের বিকল্প হিসেবে শহরটির মূল প্রাথমিক বাণিজ্যিক বিমানবন্দরটি খোলা হয়। বেঙ্গালুরু শহরের প্রতিষ্ঠাতা কেম্পে গৌড়া'র নামে বিমানবন্দরের নামকরণ করা হয়। কেম্পেগৌড়া আন্তর্জাতিক বিমানবন্দরটি কর্ণাটক রাজ্যের প্রথম সম্পূর্ণ সৌরবিদ্যুৎ চালিত বিমানবন্দর এবং এই ব্যবস্থাটি ক্লিনম্যাক্স সোলার দ্বারা তৈরি।


title: কোচি

text: কোচিন আন্তর্জাতিক বিমানবন্দর শহরের প্রধান বিমানবন্দর। ভারতের অন্যতম আন্তর্জাতিক বিমানবন্দর। কোচি শহরে একটি আন্তর্জাতিক বিমানবন্দর রয়েছে, যা কোচিন আন্তর্জাতিক বিমানবন্দর (আইএটিএ: সিওকে, আইসিএও: ভিওসিআই) নামে পরিচিত, যা শহরের প্রায় 25 কিমি উত্তর। বেশিরভাগ ভারতীয় বিমানবন্দর (যা ভারতের বিমানবন্দর কর্তৃপক্ষ দ্বারা নিয়ন্ত্রিত হয়) থেকে ভিন্ন, কোচি বিমানবন্দরটি কোচিন ইন্টারন্যাশনাল এয়ারপোর্ট লিমিটেডের মালিকানাধীন, একটি জনসাধারণের সীমিত কোম্পানি যার মালিকানাধীন বিপুল সংখ্যক অনাবাসী ভারতীয়, প্রধান ভারতীয় কর্পোরেশন এবং কেরল সরকার (মালিকানাধীন) যা সংখ্যাগরিষ্ঠ সুদের ঝুলিতে)। এভাবে এটি ভারতের প্রথম আন্তর্জাতিক বিমানবন্দর কেন্দ্রীয় সরকারের তহবিল ছাড়া নির্মিত। [19] এশিয়ার বৃহত্তম বৃহত্তম 3,400 মিটার রানওয়ে থাকার কারণে বিমানবন্দর কোনও ধরণের বিমান চালানোর জন্য সজ্জিত। বর্তমানে এটি ভারতের চতুর্থ ব্যস্ততম আন্তর্জাতিক বিমানবন্দর। [20] সম্প্রতি সম্প্রসারণ মোডে, বিমানটি সুপার জ্যাম্বো এয়ারবাস 380 মিটমাট করার জন্য প্রস্তুত করা হয়েছে। বিমানবন্দরটি মধ্যপ্রাচ্য ও দক্ষিণ-পূর্ব এশিয়ায় বেশিরভাগ শহরগুলির সাথে সংযুক্ত, প্রায় 16 টি আন্তর্জাতিক ফ্লাইট ক্যারিয়ার পরিচালনা করছে। এর পাশাপাশি, দেশের সব প্রধান মেট্রো এবং শহরগুলির সাথে সাতটি ঘরোয়া বাহক রয়েছে যা দেশব্যাপী বিমান পরিষেবাগুলি পরিচালনা করে। 18 আগস্ট, ২015 তারিখে, এটি নিবেদিত সৌর উদ্ভিদ উদ্বোধনের সাথে বিশ্বের প্রথম সম্পূর্ণ সৌর শক্তিযুক্ত বিমানবন্দর হয়ে ওঠে। [21] [22]


title: কালিকট আন্তর্জাতিক বিমানবন্দর

text: কালিকট আন্তর্জাতিক বিমানবন্দর (আইএটিএ: সি সিজে, আইসিএও: ভিওসিএল), কোজিকোড বিমানবন্দর বা কারিপুর বিমানবন্দর নামেও পরিচিত। এটি একটি আন্তর্জাতিক বিমানবন্দর যা ভারতের কেরালায় কোজিকোড এবং মালাপ্পুরম শহরগুলিতে বিমান সেবা প্রদান করে।এটি কর্চরে অবস্থিত, মালাপ্পুরাম থেকে প্রায় ২৫ কিলোমিটার (১৬ মাইল) এবং কোজিকোড থেকে ২৮ কিমি (১৭ মাইল)।এয়ার ইন্ডিয়া এক্সপ্রেস জন্য একটি অপারেটিং বেস হিসাবে বিমানবন্দর হিসাবে কাজ করে।মোট যাত্রীবাহী ট্র্যাফিকের ক্ষেত্রে এটি ভারতের দ্বাদশতম ব্যস্ততম বিমানবন্দর ছিল। এটি কচি এবং তিরুবনন্তপুরম এর পরে কেরালার তৃতীয় বৃহত্তম বিমানবন্দর।এটি ২০০৬ সালের ২রা ফেব্রুয়ারীতে আন্তর্জাতিক বিমানবন্দর স্থিতি দেওয়া হয়েছিল।


title: কলাইকুন্ডা বিমান বাহিনী স্টেশন

text: কলকুন্ডের বিমানবন্দর পশ্চিম মেদিনীপুরের মাওবাদী খামারে সাল এর বনগুলির মধ্যে অবস্থিত।বার্মা ক্যাম্পেইন চলাকালীন অপেক্ষাকৃত মার্কিন যুক্তরাষ্ট্রের সুপারভাইজার্রেস বোম্বারদের জন্য সেট আপ করে, এই বছরগুলোতে বছরের পর বছর ধরে এই সুবিধাটি ক্রমান্বয়ে বৃদ্ধি পেয়েছে।বৃহৎ এলাকা এই বেসের দায়িত্বের মধ্যে পড়ে। উত্তর-পূর্বাঞ্চলীয় বিভিন্ন উপত্যকায় কিন্তু পূর্ব উপকূল বরাবর রয়েছে, সবচেয়ে নিকটতম চেন্নাই। এটি উপকূল বরাবর প্রতিরক্ষার এবং বঙ্গোপসাগরের উপকূল বরাবর পরিচালনার জন্য আমাদের কাজ।আইএএফ-এর সাথে যৌথভাবে অনুশীলন করার জন্য আমরা বিভিন্ন বিদেশী বিমান বাহিনীকে হোস্ট করেছি ।


title: কান্নুর আন্তর্জাতিক বিমানবন্দর

text: কন্নুর আন্তর্জাতিক বিমানবন্দর (আইএটিএ: সিএনএন, আইসিএও: ভোক) হল কেরালা রাজ্যের কন্নুর শহরের উড়ান পরিষেবা পরিবেশন করার জন্য নির্মিত একটি আন্তর্জাতিক বিমানবন্দর। এটি কানুর আন্তর্জাতিক বিমানবন্দর লিমিটেড (কিল) -এর অধীনে একটি "পাবলিক প্রাইভেট পার্টিশন" (পিপিপি) মডেলের বিমানবন্দর, যা শহর থেকে ২৫ কিলোমিটার (১৬ মাইল) দূরে মাত্তান্নুরে নির্মিত হচ্ছে। বিমানবন্দরটি ২০১৭ সালের জুলাই মাসে "সিএনএন" -এর থেকে "আইএটিএ কোড" পেয়েছে যা কন্নুরয়ের ইংরেজী নাম, ক্যাননারের একটি সংক্ষেপ। ২০১৮ সালের ৯ ডিসেম্বর বাণিজ্যিক ভাবে বিমানবন্দর খোলা হয়।


title: কিশানগড় বিমানবন্দর

text: কিশানগড় বিমানবন্দর (আইএটিএ: কিউএইচএইচ, আইসিএও: VIKG) ভারতের রাজস্থান রাজ্যের আজমের থেকে ২৭ কিলোমিটার উত্তর-পূর্বের জাতীয় মহাসড়ক ৮ -এর পাশে কিশানগড়ে অবস্থিত। ১১ অক্টোবর ২০১৭ সালে বিমানবন্দর উদ্বোধন করা হয়। এটি ভারতের ভারতীয় বিমানবন্দর কর্তৃপক্ষ (এএআই) দ্বারা পরিচালিত হয়। বিমানবন্দরটি ৬৩৭ একর এলাকা জুড়ে রয়েছে এবং এখানে ২,০০০ মিটার দীর্ঘ রানওয়ে রয়েছে। এটি বানি থানি পেইন্টিংয়ের জন্যও বিখ্যাত। বিমানবন্দর দ্বারা খাজা গরিব নওয়াজের দরগা, পুশ্করের দরগাহ এবং পৃথ্বী রাজ চুহের দুর্গ প্রভৃতি স্থানের তীর্থযাত্রীদের পরিবহন সহজতর করার সম্ভাবনা রয়েছে।


title: বেঙ্গালুরু

text: ব্যাঙ্গালোরের প্রধান বিমান বন্দর কেম্পেগৌড়া আর্ন্তজাতিক বিমানবন্দর শহরের মূলকেন্দ্র থেকে প্রায় ৪০ কি.মি. (২৫ মাইল) দূরে দেভানাহাল্লিতে অবস্থিত।আগে এর নাম ছিল বেঙ্গালুরু আর্ন্তজাতিক বিমানবন্দর। এটি একটি বেসরকারী বিমানবন্দর। ২০০৮ সালের ২৪ শে মে এই নতুন বিমানবন্দরের বিমান ওঠা-নামা শুরু হয়।এর আগে শহরের পূর্বদিকে বিমানাপুরায় অবস্থিত  হাল(হিন্দুস্তান এরোনটিকস লিমিটেড)বিমানবন্দর থেকে বিমান চলাচল করত।যাত্রী সংখ্যা ও বিমান ওঠা-নামার পরিসংখ্যানের ভিত্তিতে দিল্লী ও মুম্বাইয়ের পর ব্যাঙ্গালোর ভারতের তৃতীয় ব্যস্ততম বিমানবন্দর।বিমানবন্দর থেকে শহরের সংযোগের ক্ষেত্রে ট্যাক্সি ও বিএমটিসি পরিচালিত শীততাপনিয়ন্ত্রিত ভলভো বাস গুরুত্বপূর্ণ ভূমিকা পালন করে।


title: জিন্দাল বিজয়নগর বিমানবন্দর

text: জিন্দাল বিজয়নগর বিমানবন্দর (আইএটিএ: ভিডিওয়াই, আইসিএও: ভিওজেভি) ভারতের কর্ণাটক প্রদেশের টরানাগাল্লু নামে একটি গ্রামে অবস্থিত অন্তর্দেশীয় বিমানবন্দর। বিদ্যানগর শহরের কাছে বিমানবন্দরটির অবস্থানের কারণে বিমানবন্দরকে বিদ্যানগর বিমানবন্দর নামেও পরিচিত। এটি টরানাগাল্লু গ্রামে অবস্থিত একটি ইস্পাত কারখানা জেএসডব্লিউ স্টিলের মালিকানাধীন এবং তাদের দ্বারা পরিচালিত হয়। জিন্দাল বিজয়ন বিমানবন্দর নামটি জিন্দাল বিজয়নগর স্টিল লিমিটেড (জেভিএসএল) কোম্পানী থেকে এসেছে, যা ২০০৫ সালে জেএসডব্লিউ স্টিলের সাথে যুক্ত হয়ে যায়।


title: শরিয়াহ

text:
শরিয়াহ এর প্রধানতম উৎস ২ টি।
কুরআন মাজীদ থেকেঃ
অর্থঃ আল্লাহ তোমার উপর অবতির্ন করেছেন কিতাব (কুরআন) এবং হিকমাহ (হাদিস)
অর্থঃ আল্লাহর সে অনুগ্রহের কথা স্মরণ কর, যা তোমাদের উপর রয়েছে এবং তাও স্মরণ কর, যে কিতাব (কুরআন) ও হিকমার (হাদিস) কথা তোমাদের উপর নাযিল করা হয়েছে যার দ্বারা তোমাদেরকে উপদেশ দান করা হয়।
অর্থঃ আল্লাহ ঈমানদারদের উপর অনুগ্রহ করেছেন যে, তাদের মাঝে তাদের নিজেদের মধ্য থেকে নবী পাঠিয়েছেন। তিনি তাদের জন্য তাঁর আয়াতসমূহ পাঠ করেন। তাদেরকে পবিত্র করেন এবং তাদেরকে কিতাব (কুরআন) ও হিকমাহ (হাদীস) শিক্ষা দেন। বস্তুতঃ তারা ছিল পূর্ব থেকেই পথভ্রষ্ট।


title: নবগ্রহ

text: শনি (, , , , ) নবগ্রহের একটি অন্যতম গ্রহ, শনি গ্রহকে "গ্রহরাজ-ও" "মহাগ্রহ" বলা হয়ে থাকে। শনিদেব হিন্দুধর্ম মতে একজন দেবতা। শনি উগ্র দেবতা বলে কুখ্যাত। জ্যোতিষীদের মতে শনির কুদৃষ্টি অশুভ ফল নিয়ে আসে। সৌরজগতের শনি গ্রহ ও সপ্তাহের শনিবার দিনটি শনিদেবের নামে নামকরণ করা হয়। শনিদেব কে শনিশ্চর বা শনৈশ্চর নামেও ডাকা হয়।


title: বিভিন্ন পুরাণে শনি দেবতা

text: শনি গ্রহদেবতা হিসেবে সবিশেষ পরিচিত। জ্যোতিষশাস্ত্রে জন্মছকে এর অবস্থান বিশেষভাবে বিবেচনা করা হয়। শনি দ্বাদশে, জন্মরাশিতে ও দ্বিতীয়ে অবস্থানকালে সাড়ে সাত বছর মানুষকে প্রচণ্ড কষ্ট দেয়। জ্যোতির্বিজ্ঞানের ভাষায় শনি গ্রহ রূপে গুণে অসামান্য। তার কারণ, এই গ্রহকে ঘিরে থাকা চাকতিগুলি; যাকে আমরা বলি ‘শনির বলয়’। তুষারকণা, খুচরো পাথর আর ধূলিকণায় সৃষ্ট মোট নয়টি পূর্ণ ও তিনটি অর্ধবলয় শনিকে সর্বদা ঘিরে থাকে। শনি দৈত্যাকার গ্রহ; এর গড় ব্যাস পৃথিবীর তুলনায় নয় গুণ বড়। এর অভ্যন্তরভাগে আছে লোহা, নিকেল এবং সিলিকন ও অক্সিজেন মিশ্রিত পাথর। তার উপর যথাক্রমে একটি গভীর ধাতব হাইড্রোজেন স্তর, একটি তরল হাইড্রোজেন ও তরল হিলিয়াম স্তর এবং সবশেষে বাইরে একটি গ্যাসীয় স্তরের আস্তরণ।শনি গ্রহের রং হালকা হলুদ। এর কারণ শনির বায়ুমণ্ডলের উচ্চবর্তী স্তরে অবস্থিত অ্যামোনিয়া ক্রিস্টাল। শনির ধাতব হাইড্রোজেন স্তরে প্রবাহিত হয় এক ধরনের বিদ্যুত প্রবাহ। এই বিদ্যুৎ প্রবাহ থেকেই শনির গ্রহীয় চৌম্বক ক্ষেত্রের উদ্ভব ঘটেছে। এখনও পর্যন্ত শনির বাষট্টিটি উপগ্রহ আবিষ্কৃত হয়েছে এবং তার মধ্যে তিপ্পান্নটির সরকারিভাবে নামকরণ করা হয়েছে। অবশ্য এগুলি ছাড়াও শনির শতাধিক গ্রহাণু আছে। সৌরজগতের দ্বিতীয় বৃহত্তম উপগ্রহ টাইটান শনির বৃহত্তম উপগ্রহ। এটি আকারে মঙ্গলের চেয়েও বড়ো এবং এটিই সৌরজগতের একমাত্র উপগ্রহ যার একটি সমৃদ্ধ বায়ুমণ্ডল আছে।শনিদেবকে নিয়ে বিভিন্ন পুরাণে বিভিন্ন ঘটনার উল্লেখ আছে।


title: শনি গ্রহ

text: শনির অভ্যন্তরীণ অংশটি সম্ভবত লোহা-নিকেলের একটি কেন্দ্রস্থল ও পাথর (সিলিকন ও অক্সিজেন যৌগ) দ্বারা গঠিত। এই কেন্দ্রস্থলটিকে ঘিরে রয়েছে ধাতব হাইড্রোজেনের একটি গভীর স্তর, তরল হাইড্রোজেন ও তরল হিলিয়ামের একটি মধ্যবর্তী স্তর এবং সর্বোপরি একটি গ্যাসীয় বহিঃস্তর। বায়ুমণ্ডলের উপরিতলে অ্যামোনিয়া কেলাসের উপস্থিতির জন্য শনি গ্রহের রং একটি ফিকে হলুদ। ধাতব হাইড্রোজেনের মধ্যে প্রবহমান তড়িৎ প্রবাহটিকে শনির গ্রহগত চৌম্বক ক্ষেত্রের উৎস মনে করা হয়। এই চৌম্বক ক্ষেত্রটি পৃথিবীর চৌম্বক ক্ষেত্রের তুলনায় দুর্বল হলেও শনির বৃহত্তর আকারের জন্য এটির ম্যাগনেটিক মোমেন্ট পৃথিবীর তুলনায় ৫৮০ গুণ বেশি। শনির চৌম্বক ক্ষেত্রের শক্তি বৃহস্পতির কুড়িভাগের প্রায় একভাগ। গ্রহের বহিঃস্থ বায়ুমণ্ডল সাধারণভাবে বৈশিষ্ট্যহীন ও বৈচিত্র্যহীন। যদিও কিছু দীর্ঘস্থায়ী বৈশিষ্ট্যেরও উদ্ভব ঘটে থাকে। শনি গ্রহে বায়ুপ্রবাহের গতি পর্যন্ত পৌঁছাতে পারে, যা বৃহস্পতির বায়ুপ্রবাহের গতির থেকে বেশি হলেও নেপচুনের বায়ুপ্রভাবের গতির মতো অধিক মাত্রার নয়।


title: শনি গ্রহ

text: শনি (ইংরেজি নাম: Saturn; "স্যাটার্ন") হল সূর্য থেকে দূরত্বের নিরিখে ষষ্ঠ গ্রহ এবং বৃহস্পতির পরই সৌরজগতের দ্বিতীয়-বৃহত্তম গ্রহ। এটি একটি গ্যাসীয় দৈত্য, যার ব্যাসার্ধ পৃথিবীর ব্যাসার্ধের প্রায় নয় গুণ। শনি গ্রহের গড় ঘনত্ব অবশ্য পৃথিবীর গড় ঘনত্বের এক-অষ্টমাংশ। কিন্তু এই গ্রহের বৃহত্তর আয়তনের জন্য এটি পৃথিবীর তুলনায় ৯৫ গুণ বেশি ঘন। শনি গ্রহের বাংলা নামটি এসেছে হিন্দু গ্রহদেবতা শনির নাম থেকে। অন্যদিকে ইংরেজি নাম স্যাটার্ন এসেছে রোমান কৃষিদেবতা স্যাটার্নের নাম থেকে এবং শনির জ্যোতির্বৈজ্ঞানিক চিহ্নটি (♄) উক্ত রোমান দেবতার কাস্তের প্রতীক।


title: গ্রহীয় বলয়

text: গ্রহীয় বলয় (ইংরেজি ভাষায়: Planetary ring) বলতে কোন গ্রহের চারপাশে একটি নির্দিষ্ট চাকতি আকৃতির অঞ্চলে আবর্তনরত ধূলি ও ছোট ছোট কণার বেষ্টনীকে বোঝায়। সবচেয়ে স্পষ্ট ও দর্শনীয় বলয় রয়েছে সৌর জগতের শনি গ্রহের চারপাশে। এছাড়াও সৌর জগতের অন্য তিনটি গ্যাসীয় দৈত্যের (বৃহস্পতি, ইউরেনাস ও নেপচুন) চারপাশে বলয় রয়েছে। ক্যাসিনি নভোযান থেকে পাওয়া তথ্য থেকে সম্প্রতি ধারণা করা হচ্ছে, শনির একটি উপগ্রহের চারদিকেও বলয় রয়েছে। রিয়া নামের এই উপগ্রহের বলয় আবিষ্কৃত হলে প্রমাণিত হবে যে, উপগ্রহেরও বলয় থাকতে পারে।


title: শনি গ্রহ

text:
শনির সবচেয়ে বিখ্যাত বৈশিষ্ট্য হল এই গ্রহের সুস্পষ্টভাবে দৃশ্যমান বলয় ব্যবস্থা। মূলত বরফ কণা দিয়ে গঠিত এই বলয়গুলিতে তুলনামূলকভাবে অল্প পরিমাণে পাথুরে ভগ্নাবশেষ ও ধূলিও রয়েছে। অন্তত ৬২টি প্রাকৃতিক উপগ্রহ শনির চারপাশে আবর্তন করছে। এগুলির মধ্যে ৫৩টির আনুষ্ঠানিক নামকরণ হয়েছে। তবে শনির বলয়ের মধ্যে অবস্থিত শতাধিক অনু-উপগ্রহগুলিকে এই তালিকার অন্তর্ভুক্ত করা হয়নি। শনির বৃহত্তম প্রাকৃতিক উপগ্রহ টাইটান হল সৌরজগতের দ্বিতীয়-বৃহত্তম প্রাকৃতিক উপগ্রহ। এটি আকারে বুধ গ্রহের চেয়েও বড়ো। যদিও টাইটানের ভর বুধের ভরের চেয়ে কম। টাইটানই সৌরজগতের একমাত্র প্রাকৃতিক উপগ্রহ, যেখানে একটি উল্লেখযোগ্য বায়ুমণ্ডল রয়েছে।
শনি গ্রহটি তার আকর্ষণীয় বলয়ের কারণেই সৌরজগতের অন্যান্য গ্রহের তুলনায় সৌন্দর্য্যের উৎকর্ষে রয়েছে, যা মহাজাগতিক ক্যানভাসে সৃষ্টি করেছে এক বিমূর্ত চিত্র। ১৬১০ খ্রিষ্টাব্দের জুলাই মাসে জ্যোতির্বিজ্ঞানী গ্যালিলিও গ্যালিলি সর্বপ্রথম টেলিস্কোপের মাধ্যমে শনি গ্রহকে পর্যবেক্ষণ করেন এবং এর দৃষ্টিনন্দন বলয় দেখতে পান। নাসার বিজ্ঞানীরা সৌরজগতের বিশাল গ্রহ শনির চারপাশে ঘূর্ণায়মান বিশাল আকারের নতুন একটি বলয় (রিং)-এর সন্ধান পেয়েছেন বিজ্ঞানীরা। অবশ্য দীর্ঘদিন চেষ্টার পর বিজ্ঞানীরা এটি আবিষ্কারে সফল হন। মজার ব্যাপার হলো সদ্য আবিষ্কৃত বলয়টি এতটাই বিশাল যে, এর ভেতর একশ কোটি বা এক বিলিয়ন পৃথিবী ভরে রাখার মত জায়গা আছে। বলয়টির মধ্যে বেশির ভাগ ক্ষেত্রেই বরফ, ধুলাবালি ইত্যাদি ধরা পড়ে।
মূলত শনি গ্রহের রয়েছে ৬২ টি উপ গ্রহ , কিন্তু এর মধ্যে নাম দেয়া হয়েছে মাত্র ৫৩ টি উপগ্রহের , এবং আকার বিবেচনায় ১৮ টি উপ গ্রহ কে মূল উপগ্রহ ধরা হয় । টাইটান উপগ্রহটি সবচেয়ে বড়। পৃথিবীর একমাত্র উপগ্রহ চাঁদের সাথে তুলনা করলে এটি ব্যাসে প্রায় ১৪৮% বড়। নিম্নে উপগ্রহগুলোর বিবরণ দেয়া হলোঃ-


title: হিন্দু বর্ষপঞ্জী

text: সংস্কৃত শব্দ যোগ-এর অর্থ ""যুক্ত করা"", কিন্তু জ্যোতির্বিদ্যায় শব্দটি ""শ্রেণিবদ্ধ করা"" অর্থে ব্যবহৃত হয়। প্রথম ক্ষেত্রে, মেষ রাশি বা মেষাদিকে আদিবিন্দু ধরে নিয়ে কোনো গ্রহের কক্ষপথের কৌণিক অবস্থান নির্ণয় করা যায়। একে ওই গ্রহের "দ্রাঘিমা" বলা হয়। তারপর সূর্যের দ্রাঘিমা ও চাঁদের দ্রাঘিমা যোগ করে, তাকে সরল করে ০° থেকে ৩৬০°-এর মধ্যে একটি মানে নিয়ে আসা হয় (মান ৩৬০°-এর বেশি হলে, তা থেকে ৩৬০ বিয়োগ করা হয়)। এই যোগফলকে ২৭টি ভাগে বিভক্ত করা হয়। প্রত্যেকটি ভাগ ৮০০’-এর সমান (এখানে ‘ বা "মিনিট" হল এক ডিগ্রির ১/৬০ অংশ)। এক-একটি ভাগকে যোগ বলা হয়। এদের নাম:এরও একাধিক সংস্করণ উপলব্ধ। দিনের সূর্যোদয়ের সময় যে যোগ চলমান থাকে, তাকেই সংশ্লিষ্ট দিনের যোগ ধরে নেওয়া হয়।


title: শরিয়াহ

text:
অর্থঃ অতঃপর আমি আপনাকে শরিয়তের উপর প্রতিষ্ঠিত করেছি। সুতরাং আপনি তার অনুসরন করুন। আর আপনি অজ্ঞদের খেয়াল খুশির অনুসরন করবেন না।
অর্থঃ তোমরা অনুসরণ কর, যা তোমাদের প্রতি পালকের পক্ষ থেকে অবতীর্ণ হয়েছে এবং আল্লাহকে বাদ দিয়ে অন্য সাথীদের অনুসরণ করো না।
অর্থঃ আমি আপনার প্রতি অবতীর্ণ করেছি সত্যগ্রন্থ, যা পূর্ববতী গ্রন্থ সমূহের সত্যায়নকারী এবং সেগুলোর বিষয়বস্তুর রক্ষণাবেক্ষণকারী। অতএব, আপনি তাদের পারস্পারিক ব্যাপারাদিতে আল্লাহ যা অবতীর্ণ করেছেন, তদনুযায়ী ফয়সালা করুন এবং আপনার কাছে যে সৎপথ এসেছে, তা ছেড়ে তাদের প্রবৃত্তির অনুসরণ করবেন না। আমি তোমাদের প্রত্যেককে একটি আইন ও পথ দিয়েছি। যদি আল্লাহ চাইতেন, তবে তোমাদের সবাইকে এক উম্মত করে দিতেন, কিন্তু এরূপ করেননি-যাতে তোমাদেরকে যে ধর্ম দিয়েছেন, তাতে তোমাদের পরীক্ষা নেন। অতএব, দৌড়ে কল্যাণকর বিষয়াদি অর্জন কর। তোমাদের সবাইকে আল্লাহর কাছে প্রত্যাবর্তন করতে হবে। অতঃপর তিনি অবহিত করবেন সে বিষয়, যাতে তোমরা মতবিরোধ করতে।
অর্থঃ আপনি পথ অনুসরণ করুন, যার আদেশ পালনকর্তার পক্ষ থেকে আসে।
উক্ত আয়াত গুলোর পর্যালোচনা করলে দেখা যায় মুসলিমরা সেটাই মানে যা তাদের আল্লাহ তায়ালা নাযিল করেছেন , মোট কথা আল্লাহ তায়ালা যে আইন কানুন নিয়ম বিধিবিধান নাযিল করেছেন তাই শরিয়াহ এবং তাকে একনিষ্ঠ ভাবে মেনে চলা প্রত্যেক মুসলিমের উপর ফরয।


title: বিভিন্ন পুরাণে শনি দেবতা

text: উক্ত পুরাণের নাগর ও প্রভাস খণ্ড মতে, অযোধ্যার জ্যোতিষীগণ দশরথকে সাবধান করে বলেছিলেন, শনিগ্রহ শীঘ্রই রোহিণী ভেদ করবেন। আর তার ফলে বারো বছর ধরে রাজ্যে ভীষণ অনাবৃষ্টি হবে। এই কথা শুনে ইন্দ্রের দেওয়া দিব্য রথে চড়ে দশরথ তৎক্ষণাৎ শনির পিছন ছুটলেন। সূর্য ও চন্দ্রের পথ অতিক্রম করে একেবারে নক্ষত্রমণ্ডলে গিয়ে শনির সামনে উপস্থিত হয়ে রাজা বললেন, “তুমি রোহিণীর পথ পরিত্যাগ কর। না করলে, আমি তোমাকে বধ করব।” শনি দশরথের এই রকম সাহস দেখে অবাক হয়ে গেলেন। তিনি রাজার পরিচয় জানতে চাইলে দশরথ আত্মপরিচয় দিলেন। শুনে শনি বললেন, “আমি তোমার সাহস দেখে অত্যন্ত প্রীত হয়েছি। আমি যার দিকে তাকাই, সেই ভস্ম হয়ে যায়। তবু তুমি প্রজাহিতের জন্য নিজের প্রাণ তুচ্ছ করে আমার কাছে এসেছো, এতে আমি আরও বেশি খুশি হয়েছি। যাও, আমি কথা দিলাম, রোহিণীর পথ আমি আর কোনোদিনও ভেদ করব না।”


title: গুন্টুর জেলা

text: প্রোলয় বেমা রেড্ডি তাঁর রাজত্বকালে অনেকগুলি শিবমন্দির নির্মাণ করেছিলেন। বসিরেড্ডি বেঙ্কটাদ্রি নায়ুডুর রাজত্বকালে কৃষ্ণা উপত্যকায় অনেক মন্দির নির্মিত হয়েছিল। গুন্টুর জেলার বহু গ্রাম ও শহরে এই মন্দিরগুলির ‘গালি গোপুরম’ বা সুউচ্চ গোপুরমগুলি তাঁর ভক্তি ও দয়ার নিদর্শন। রাজাবোলুর নদিবেলাম্মা টাল্লি মন্দিরে প্রতি বছর চৈত্রপূর্ণিমায় একটি বিখ্যাত উৎসব আয়োজিত হয়। অমরাবতী মন্দিরে শিবের একটি উঁচু লিঙ্গ আছে। মঙ্গলগিরি শৈলশহরটি নৃসিংহের মন্দিরের জন্য বিখ্যাত। এই পাহাড়ের উপর পানাকলা নরসিংহ স্বামী মন্দির আছে। পাহাড়ের পাদদেশে আছে লক্ষ্মীনৃসিংহ মন্দির এবং চূড়ায় আছে গণ্ডল নৃসিংহ মন্দির। অন্যান্য বিখ্যাত মন্দিরগুলি হল বাপাটলার ভবনারায়ণ স্বামী মন্দির, মাচেরলার লক্ষ্মী চেন্নাকেশব স্বামী মন্দির, তেনালির কোটাপ্পাকোন্ডা, পেডাকাকানি ও বৈকুণ্ঠপুরমের মন্দিরসমূহ।


title: বারাণসী

text:
বারাণসীতে প্রায় ২৩,০০০ মন্দির আছে। এগুলির মধ্যে সবচেয়ে বিখ্যাত মন্দির হল কাশী বিশ্বনাথ মন্দির, সঙ্কটমোচন হনুমান মন্দির ও দুর্গামন্দির। শেষোক্ত মন্দিরটি নিকটবর্তী গাছের বাঁদরগুলির জন্য বিখ্যাত।
কাশী বিশ্বনাথ মন্দির গঙ্গার তীরে অবস্থিত। এটি কাশীর প্রধান দেবতা শিবের মন্দির। মন্দিরটি দ্বাদশ জ্যোতির্লিঙ্গ মন্দিরের অন্যতম। হিন্দুরা বিশ্বাস করেন, অন্য এগারোটি জ্যোতির্লিঙ্গ দর্শনে যে ফল, সেই সম্মিলিত ফলের চেয়েও বেশি পুণ্যার্জন করা যায় শুধুমাত্র কাশী বিশ্বনাথ মন্দির দর্শন করলে। এই মন্দিরটি একাধিকবার ধ্বংসপ্রাপ্ত ও পুনর্নির্মিত হয়েছে। মন্দিরের পাশে অবস্থিত জ্ঞানবাপি মসজিদ মন্দিরের আদি স্থল। বর্তমান মন্দিরটিকে বলা হয় স্বর্ণমন্দির। ১৭৮০ সালে ইন্দোরের রানি অহল্যাবাই হোলকর এই মন্দিরটি নির্মাণ করান। ১৮৩৯ সালে পাঞ্জাবের রাজা রঞ্জিৎ সিং যে সোনা মন্দিরে দান করেছিলেন, তাতে এই মন্দিরের দুটি চূড়া মুড়ে দেওয়া হয়। তৃতীয় চূড়াটিও সোনা দিয়ে মুড়ে দেওয়ার পরিকল্পনা গ্রহণ করেছে উত্তরপ্রদেশ সরকার। ১৯৮৩ সালের ২৮ জানুয়ারি উত্তরপ্রদেশ সরকার এই মন্দিরটি অধিগ্রহণ করে নেন। মন্দির পরিচালনার ভার একটি ট্রাস্টের হাতে ছেড়ে দেওয়া হয়। কাশীর রাজা এই ট্রাস্টের সভাপতি, বিভাগীয় কমিশনার এর চেয়ারপার্সন। প্রতিদিন রাত আড়াইটে থেকে পরদিন রাত এগারোটা পর্যন্ত মন্দিরে নানা রকম ধর্মীয় অনুষ্ঠান চলে।


title: আসামের পর্যটনস্থলসমূহের তালিকা

text: অসম বা আসাম হল ভারতের উত্তর-পূর্বাঞ্চলের মুখ্য দ্বার ও সাতবোনীর প্রাণকেন্দ্র স্বরূপ৷ অসম প্রাকৃতিক সম্পদ ও নানান ঐতিহাসিক স্থাপত্য ও সাংস্কৃতিক সম্পদে সমৃদ্ধিশালী একটি রাজ্য। পর্যটনের কারণে অসম জাতীয় উদ্যান, মঠ-মন্দির ও ঐতিহাসিক স্থাপত্যের জন্য জনপ্রিয়৷ অসমের পর্যটন উদ্যোগ কাজিরাঙা জাতীয় উদ্যান, মানাহ জাতীয় উদ্যান ইত্যাদি ছাড়াও অন্যান্য জাতীয় উদ্যান এবং কামাখ্যা, উমানন্দ-এর মতো মঠ-মন্দির ও রংঘর, তলাতল ঘর ও কারেংঘর-এর মতো নানান ঐতিহাসিক স্থাপত্য ইত্যাদি জনপ্রিয় করে তুলেছে৷অসমে মোট ৫ টি জাতীয় উদ্যান (রাজ্যর আয়তনের ২.৫১% শতাংশ) ও ১৮ টি অভয়ারণ্য (রাজ্যর আয়তনের ১.৮৮% শতাংশ) আছে। ইউনেস্কো কাজিরাঙা ও মানস জাতীয় উদ্যানক প্রাকৃতিক বিশ্ব ঐতিহ্যবাহী স্থানবলে স্বীকৃতি দিয়েছে। পৃথিবীর প্রায় দুই তৃতীয়াংশ এশিঙীয়া গঁড় কাজিরাঙা জাতীয় উদ্যান-এ পাওয়া যায়। কাজিরাঙাতেই সংরক্ষিত বনাঞ্চল সমূহের মধ্যে সর্বাধিক ঘনত্বে ঢেঁকীয়াপতীয়া বাঘের বসতি আছে। অসমের বনাঞ্চলে বিভিন্ন প্রজাতির বনফুল (Orchid), বিলুপ্তপ্রায় প্রজাতির জীব-জন্তু পাওয়া যায়।


title: হাজো

text:
হাজো অসমের কামরূপ জেলার ব্রহ্মপুত্র নদের পারে অবস্থিত একটি স্থান । এটি অসমের রাজধানী গুয়াহাটি থেকে প্রায় ২৪কি:মি: দূরত্বে অবস্থিত। হাজোকে হিন্দু, বৌদ্ধ ও মুসলমানের প্রাচীন তীর্থস্থান। এই অঞ্চলে বহু প্রাচীন মঠ-মন্দির ইত্যাদি দেখতে পাওয়া যায়।
হাজো গুয়াহাটি লোকসভা সমষ্টির অন্তর্ভুক্ত।৷
এই দেবালয়টি মণিকুট পাহাড়ে অবস্থিত। ১৫৮৩ সনে রঘুদেব নারায়ণে দেবালয়টি নির্মাণ করেছিলেন। কিন্তু ইতিহাসবিদের মতে দেবালয়টি পাল রাজবংশ ষষ্ঠ শতিকায় নির্মাণ করেছিলেন। এটি পাথর দ্বারা নির্মিত।


title: আফগানিস্তান

text: আফগানিস্তানে সব যুগের স্থাপত্যকলার নিদর্শন পাওয়া যায়, যাদের মধ্যে আছে গ্রিক ও বৌদ্ধ স্থাপত্যের ধ্বংসস্তুপ, মন্দির, খিলান, স্তম্ভ, সুক্ষ্ম কারুকাজময় ইসলামী মিনার ও দুর্গ। এদের মধ্যে সবচেয়ে বিখ্যাত হেরাত ও মাজার-ই-শরিফের মসজিদদ্বয়, পশ্চিম-মধ্য উঁচু এলাকার জাম শহরের একটি মসজিদের মিনার, ১০০০ বছরের পুরনো কালে-ইয়ে বোস্তের মহান খিলান, চেল জিনা (চল্লিশ ধাপ), কান্দাহারের সম্রাট বাবরের রেখে যাওয়া পাথরের খোদাইকর্ম, বামিয়ানের বুদ্ধ (যা ২০০১ সালের মার্চে তালেবানরা ধ্বংস করে ফেলে), গজনীর বিজয় চূড়া, বাবরের সমাধি ও কাবুলের বালা হিস্‌সার।


title: বারাণসী

text:
সঙ্কটমোচন হনুমান মন্দির বারাণসীর আরেকটি বিখ্যাত মন্দির। এটি হনুমান মন্দির। এটি অসি নদীর তীরে অবস্থিত। দুর্গা মন্দির ও কাশী হিন্দু বিশ্ববিদ্যালয় শিক্ষাপ্রাঙ্গনের নতুন বিশ্বনাথ মন্দিরে যাওয়ার পথে এটি পড়ে। আধুনিক মন্দিরটি বিংশ শতাব্দীতে নির্মিত। এটি নির্মাণ করিয়েছিলেন বিশিষ্ট স্বাধীনতা সংগ্রামী, কাশী হিন্দু বিশ্ববিদ্যালয়ের প্রতিষ্ঠাতা ও শিক্ষাবিদ পণ্ডিত মদনমোহন মালব্য। কথিত আছে, এইখানেই মধ্যযুগে হিন্দু সন্ত কবি তুলসীদাস হনুমানের দেখা পেয়েছিলেন। প্রতি মঙ্গল ও শনিবারে প্রচুর মানুষ এখানে হনুমান পূজা দিতে আসেন। ২০০৬ সালের ৭ মার্চ মন্দিরে জঙ্গি হামলা হয়েছিল। আরতির সময় তিনটি বোমা বিস্ফোরণ হয়। সেই সময় মন্দিরে অনেক ভক্ত উপস্থিত ছিলেন এবং একটি বিয়ের অনুষ্ঠান চলছিল। এই বিস্ফোরণে বহু মানুষ আহত হন। যদিও পরদিন থেকে দৈনন্দিন পূজাপাঠ আবার শুরু হয়ে যায়। এই মন্দিরে প্রতিদিন হনুমান চালিশা (তুলসীদাসের রচনা) ও সুন্দরকাণ্ড (রামায়ণের অংশ) পাঠ হয়। বইদুটি মন্দির থেকে বিনামূল্যেও পাওয়া যায়। জঙ্গি হামলার পর মন্দিরের মধ্যে একটি স্থায়ী পুলিশ পোস্ট বসানো হয়েছে।
কাশীতে দুটি মন্দিরকে দুর্গামন্দির বলা হয়। একটি ৫০০ বছরের পুরনো দুর্গা মন্দির। এই মন্দিরের পাশে অষ্টাদশ শতাব্দীতে দুর্গাকুণ্ড নির্মিত হয়। হিন্দু ভক্তেরা নবরাত্রি উৎসবের সময় দুর্গাকুণ্ডে এসে দেবী দুর্গার পূজা করে। মন্দিরটি নাগারা স্থাপত্যশৈলীতে নির্মিত। এতে কয়েকটি বহুতল মিনার আছে। মন্দিরের গায়ে লাল রং করা থাকে। কারণ লাল রংটি দেবী দুর্গার সঙ্গে যুক্ত। দুর্গাকুণ্ড পুকুরটি আয়তাকার। প্রতি বছর নাগপঞ্চমী উপলক্ষে কুণ্ডে অনন্তনাগের উপর শায়িত বিষ্ণুর মূর্তি পূজা করা হয়।


title: দেবদাসী

text: অসমে দেবদাসী নৃত্যের প্রচলন কখন থেকে হয়েছিল তার সঠিক কোনো ধারনা নাই যদিও শৈব ধর্মের প্রভাব থেকে এর প্রচলন হয়েছে বলে জানা যায় । দেবদাসীদের দেবতার কাজে নিয়োগ করা সৌভাগ্যের বিষয় বলে ভাবা হত তাই আসামের রাজারা শিব মন্দির স্থাপন করে নর্ত্তকীদের দেবতার কাজে নিয়োগ করিতেন । অসমের দেরগাওয়ের নেঘেরেটিং, বিশ্বনাথের শিব মন্দির ও বজালীর নিকটবর্ত্তী ডুবি পরিহরেশ্বর দেবালয় দেবদাসী নৃত্যের জন্য বিখ্যাত । দেবদাসিরা মেখেলা পরিধান করিতেন। হাত, কান, নাক, পায়ে নানান ধরনের আকর্ষনীয় অলংকার পরিতেন । নর্ত্তকীরা পার্শবর্তী পুকুর থেকে স্নান করে জলে নিজের প্রতিবিম্ব দেখে, কেশে প্রশাধন সামগ্রি ব্যবহার করে নিজেকে সু-সজ্জিত করে তোলে । নৃত্যে খোল, তাল, শংখ ও বরতাল ব্যবহার করা হ'ত বলে জানা যায় ।


title: শুক্রেশ্বর মন্দির

text: শুক্রেশ্বর মন্দির হ'ল অসমের কামরূপ জেলায় অবস্থিত একটা গুরুত্বপূর্ণ শিব মন্দির। আহোম রজা প্রমত্ত সিংহ ১৭৪৪ সালে শুক্রেশ্বর মন্দির নির্মাণ করেছিলেন। গুয়াহাটি মহানগরীর পাণবজার নামের স্থানটিতে মহাবাহু ব্রহ্মপুত্রর দক্ষিণ পারে থাকা শুক্রেশ্বর বা ইটাখুলি পাহাড়ে মন্দিরটি অবস্থিত।


title: মহাভৈরব মন্দির

text: মহাভৈরব মন্দির (;) হল অসমের শোণিতপুর জেলার তেজপুরের উত্তরপ্রান্তে অবস্থিত একটি শিব মন্দির। এখানে হিন্দুদের আরধ্য দেবতা শিবকে প্রত্যহ পূজা করা হয়। কথিত আছে যে দ্বাপর যুগে বাণ রাজা এই মন্দির নির্মাণ করেছিলেন। মন্দিরের মাটির আয়তন ১৫৯ কঠা ও ৩ লেচা। মন্দিরের চারিদিকে বিছিন্ন হয়ে থাকে প্রাচীন শিলাখণ্ড দেখে অনুমান করতে পারা যায় যে প্রাচীনকালে এই মন্দিরকে কেন্দ্র করে অনেক ছোট ছোট মন্দির গড়ে উঠেছিল। কথিত আছে যে রাণ রাজার কন্যা ঊষা এখানে পূজা অর্চনা করিতেন।মন্দিরের ভিতরে একটি বৃহৎ শিবলিঙ্গ রয়েছে যার উচ্চতা প্রায় ৩.২ মিটার ও প্রস্থ প্রায় ২.৩ মিটার।


title: দৌলগোবিন্দ মন্দির

text: অসমের উত্তর গুয়াহাটির চন্দ্রভারতী পাহাড়ে শ্রীশ্রী দৌল গোবিন্দ মন্দির অবস্থিত৷ প্রধানতঃ এই মন্দিরে ভগবান শ্রীকৃষ্ণের আরাধনা করা হয়৷ প্রত্যেক বছরের ফেব্রুয়রী মাসে স্থানীয় লোকরা এই মন্দিরে ফাগুয়া উৎসব উদ্‌যাপন করে৷


title: উমাইয়া খিলাফত

text: অনেক ইতিহাসবিদের মতে খলিফা মুয়াবিয়া (শাসনকাল ৬৬১-৬৮০) রাজবংশীয় কায়দার প্রথম শাসক হলেও তিনি উমাইয়া রাজবংশের দ্বিতীয় শাসক। উমাইয়া গোত্রের সদস্য উসমান ইবনে আফ্‌ফানের খিলাফতের সময় উমাইয়া গোত্র ক্ষমতায় আসে। উসমান তার গোত্রের কিছু বিশ্বস্ত ব্যক্তিকে রাষ্ট্রের গুরুত্বপূর্ণ পদে বসান। তাদের মধ্যে সবচেয়ে উল্লেখযোগ্য হলেন উসমানের শীর্ষ পর্যায়ের উপদেষ্টা মারওয়ান ইবনুল হাকাম যিনি সম্পর্কে উসমানের তুতো ভাই ছিলেন। তার কারণে হাশিমি সাহাবিদের মধ্যে উদ্বেগ তৈরী হয় কারণ মারওয়ান ও তার পিতা আল-হাকাম ইবনে আবুল আসকে মুহাম্মদ (সা) মদিনা থেকে স্থায়ীভাবে বহিষ্কার করেছিলেন। উসমান কুফার গভর্নর হিসেবে তার সৎ ভাই ওয়ালিদ ইবনে উকবাকে নিযুক্ত করেন। হাশিমিরা তার প্রতি অভিযোগ করে যে তিনি মদপান করে নামাজের ইমামতি করেছিলেন। উসমান মুয়াবিয়াকে বিশাল এলাকার কর্তৃত্ব দিয়ে সিরিয়ার গভর্নর হিসেবে তার অবস্থান সংহত করেন এবং তার পালক ভাই আবদুল্লাহ ইবনে সাদকে মিশরের গভর্নর হিসেবে নিযুক্ত করেন। উসমান নিজের কোনো উত্তরসুরি মনোনীত করে যাননি তাই তাকে রাজবংশের প্রতিষ্ঠাতা ধরা হয় না।


title: প্রথম আব্বাস (পারস্য)

text: শাহ্ আব্বাস ২৭ জানুয়ারি, ১৫৭১খ্রিষ্টাব্দে হেরাতে(বর্তমানে আফগানিস্তান,খোরাসানেরদুইটি প্রধান শহরগুলোর অন্যতম)।তিনি পারস্যের সাফাভি বংশের চতুর্থ শাসক মোহাম্মদ খোদাবান্দার তৃতীয় পুত্র এবং তার মাতা খায়ের আন নিসা বেগম ("মাহ-ই-উলা" নামে পরিচিত),তিনি মাজান্দারান প্রদেশের মারাশি শাসকের কন্যা ছিলেন,যারা নিজেদের চতুর্থ শিয়া ইমাম জয়নাল আবিদীনের বংশধর বলে দাবি করতেন।তার জন্মের সময়ে তার পিতামহ শাহ তাহমাসপ পারস্যের শাহ ছিলেন।তার জন্মের কিছুদিন পর তার পিতা-মাতা তাকে ধাত্রীর নিকট প্রেরন করেন এবং ধাত্রী হিসেবে হেরাতের গভর্নর আলি কুলি খান শামলুর মাতা খানি খান খনমকে নিয়োগ করে।


title: হুতাক রাজবংশ

text: হুতাক রাজবংশ বা হুতাকি রাজবংশ ছিল একটি গিলজি পশতুন রাজবংশ। ১৭০৯ খ্রিষ্টাব্দে মীরওয়াইস হুতাক এর প্রতিষ্ঠা করেছিলেন। তিনি সাফাভি সাম্রাজ্যের বিরুদ্ধে একটি বিদ্রোহে নেতৃত্ব দিয়েছিলেন এবং কান্দাহার স্বাধীন করেছেন। ১৭৩৮ খ্রিষ্টাব্দে আফশারি রাজবংশের প্রতিষ্ঠাতা নাদির শাহ শেষ হুতাক শাসক হুসাইন হুতাককে কান্দাহারের অবরোধের পর পরাজিত করেন। হুতাক রাজবংশ বর্তমান আফগানিস্তান, পশ্চিম পাকিস্তান ও ইরানের অনেকাংশ শাসন করেছে।


title: মাহমুদ হুতাক

text: শাহ মাহমুদ হুতাক, (পশতু, দারি, উর্দু, আরবি: ) (শাহ মাহমুদ গিলজি নামেও পরিচিত) () (১৬৯৭? — ২২ এপ্রিল ১৭২৫) ছিলেন আফগানিস্তানের হুতাক রাজবংশের শাসক। পতনশীল সাফাভি রাজবংশকে তিনি স্বল্প সময়ের জন্য উৎখাত করতে সক্ষম হন এবং ১৭২২ থেকে ১৭২৫ খ্রিষ্টাব্দে মৃত্যুর আগ পর্যন্ত তিনি পারস্যের বাদশাহ ছিলেন।


title: মিশরের চতুর্থ রাজবংশ

text: এই রাজবংশের আমলকে প্রাচীন মিশরের অন্যতম স্বর্ণযুগ বলে মনে করা হয়। মিশরের বড় বড় ও বিখ্যাত পিরামিডগুলির অনেকগুলিই এই আমলেই নির্মিত। এই রাজবংশের প্রতিষ্ঠাতা ছিলেন ফারাও স্নোফ্রু। তাঁকে অনেকেই একজন আদর্শ ফারাও হিসেবে গণ্য করে থাকেন। তিনি সাম্রাজ্যের প্রভূত বিস্তার ঘটিয়েছিলেন, এমনকী লিবিয়া ও নুবিয়ার মতো দূরদেশেও তিনি অভিযান চালান। সাম্রাজ্যের সীমানারক্ষার উদ্দেশ্যে তিনি সীমান্তদুর্গও তৈরি করান। এছাড়া মেইদম ও দাহ্‌শুরে তিনি পরপর তিনটি বড় পিরামিড তৈরি করান; নির্মাণরীতি ও কৌশলের দিক থেকে এই তিনটি পিরামিডকে পুরনো স্টেপ পিরামিড ও পরবর্তীকালের তুলনামূলক আধুনিক পিরামিডগুলির মধ্যবর্তী পর্যায়ের বলে মনে করা হয়। তাঁর বংশধর হিসেবে পরবর্তী ফারাও হন খুফু। গিজার মালভূমি অঞ্চলকে তিনি পিরামিডনির্মাণস্থল হিসেবে বেছে নেন ও সেখানে ১৪৬.৫৯ মিটার উঁচু যে পিরামিডটি তৈরি করান, সেটি আজ পৃথিবীর সর্ববৃহৎ পিরামিড হিসেবে স্বীকৃত। তাঁর আমলের এই বিশাল নির্মাণকার্যের কারণে অনেক ঐতিহাসিকই তাঁকে, তাঁর বাবা স্নোফ্রুর বিপরীতে, একজন অত্যাচারী, নিষ্ঠুর ও যশলোভী সম্রাট হিসেবে চিত্রিত করে থাকেন; কিন্তু বাস্তবে তিনি যে মিশরীয়দের দ্বারা এমনকী প্রাচীন মিশরের শেষ যুগ পর্যন্ত পূজিত হতেন, তার প্রমাণ পাওয়া গেছে। তাঁর দুই পুত্র জেদেফ্রে ও খাফরে, তাঁর পর একে একে ফারাও হন। জেদেফ্রে প্রথম ফারাও হিসেবে নিজেকে রে'র পুত্র বলে চিহ্নিত করেন। অন্যদিকে খাফরে তাঁর বাবার তৈরি পিরামিডের পাশে আরও একটি বিশাল পিরামিড তৈরি করান। পরবর্তী ফারাও বিখেরিস সম্পর্কে খুব একটা কিছু জানতে পারা যায় না। তাঁর পর সিংহাসনে বসেন ফারাও মেনকাউরে। গিজার তৃতীয় ও ক্ষুদ্রতম পিরামিডটি তাঁর তৈরি। এই রাজবংশের ষষ্ঠ তথা শেষ ফারাও ছিলেন শেপসেসকাফ। তুরিনে প্রাপ্ত ফারাওদের তালিকায় এছাড়াও থামফথিস নামে আরেক ফারাও'এর নাম পাওয়া যায়। কিন্তু সমকালীন অন্যান্য তথ্যপ্রমাণাদিতে এই নামের কোনও ফারাও'এর উল্লেখ পাওয়া যায়নি।


title: সাফাভি রাজবংশ

text: সাফাভি রাজবংশ (; ) ছিল পারস্যের সবচেয়ে গুরুত্বপূর্ণ রাজবংশগুলোর অন্যতম। একে প্রায় আধুনিক পারস্যের ইতিহাসের সূচনা হিসেবে বিবেচনা করা হয়। মুসলিমদের পারস্য বিজয়ের পর এটি অন্যতম বৃহৎ পারস্য সাম্রাজ্য। এই রাজবংশ বারো পন্থি শিয়া মতবাদকে রাষ্ট্রধর্ম হিসেবে প্রতিষ্ঠিত করে। এটি মুসলিম ইতিহাসের অন্যতম গুরুত্বপূর্ণ সন্ধিক্ষণ হিসেবে বিবেচিত হয়। সাফাভি শাসন ১৫০১ থেকে ১৭২২ সাল পর্যন্ত স্থায়ী হয়, এরপর ১৭২৯ থেকে ১৭৩৬ সাল পর্যন্ত সংক্ষিপ্তকালের জন্য তা প্রতিষ্ঠা পেয়েছিল। সাম্রাজ্যের সর্বোচ্চ সীমায় আধুনিক ইরান, আজারবাইজান, বাহরাইন ও আর্মেনিয়া; জর্জিয়া, উত্তর ককেসাস, ইরাক, কুয়েত ও আফগানিস্তানের অধিকাংশ এবং তুরস্ক, সিরিয়া, পাকিস্তান, তুর্কমেনিস্তান ও উজবেকিস্তানের অংশ এর অন্তর্ভুক্ত ছিল। ইংরেজিতে ‘’গানপাউডার এম্পায়ার’’ বা ‘’বারুদ সাম্রাজ্য’’ বলে পরিচিত সাম্রাজ্যগুলোর মধ্যে এটি অন্যতম ছিল। অন্য সাম্রাজ্যগুলো ছিল সাফাভি সাম্রাজ্যের প্রতিদ্বন্দ্বী উসমানীয় সাম্রাজ্য ও মুঘল সাম্রাজ্য।


title: প্রথম আব্বাস (পারস্য)

text: প্রথম আব্বাস ছিল পারস্যের সাফাভি রাজবংশের অন্যতম শাসক।তিনি তার পিতা খুদাবান্দাকে ক্ষমতাচ্যুত করে সিংহাসনে বসেন।সিংহাসনে আরোহনের সময় তার বয়স ছিল ১৬ বছর।


title: মীরওয়াইস হুতাক

text: মীরওয়াইস খান হুতাক () (শাহ মীরওয়াইস গিলজি নামেও পরিচিত) () (১৬৭৩ – নভেম্বর ১৭১৫) ছিলেন কান্দাহারের একজন প্রভাবশালী পশতুন গিলজি উপজাতীয় নেতা এবং হুতাক রাজবংশের প্রতিষ্ঠাতা। এই রাজবংশ ১৭০৯ থেকে ১৭৩৮ খ্রিষ্টাব্দ পর্যন্ত টিকে ছিল। অত্র অঞ্চলের সাফাভি গভর্নর গুরগিন খানের বিরুদ্ধে বিদ্রোহ ও তাকে হত্যা করার পর মীরওয়াইস খান বর্তমান দক্ষিণ আফগানিস্তানকে স্বাধীন ঘোষণা করেন। পশতু ভাষায় তিনি "মীরওয়াইস নিকে" (ميرويس نيکه) বা "মীরওয়াইস বাবা" (ميرويس بابا) নামে পরিচিত।


title: রাজা গণেশ

text: রাজা গণেশ (পঞ্চদশ শতাব্দী) (শাসনকাল ১৪১৫) ছিলেন বাংলার একজন হিন্দু শাসক। তিনি বাংলার ইলিয়াস শাহি রাজবংশকে ক্ষমতাচ্যুত করে ক্ষমতায় আসেন। মধ্যযুগের ইন্দো-পারসিয়ান ইতিহাসবিদরা তাকে একজন কাফির দখলদার বলে অভিহিত করেছেন। তার প্রতিষ্ঠিত রাজবংশ ১৪১৫-১৪৩৫ সময়কালে বাংলা শাসন করে। তার পুত্র সুলতান জালালউদ্দিন মুহাম্মদ শাহর মুদ্রায় তার নাম "কানস রাউ" বা "কানস শাহ" বলে উল্লেখ রয়েছে। ইন্দো-পারসিয়ান ইতিহাসবিদরা তার রাজা কানস বা কানসি বলে উল্লেখ করেছেন। আধুনিক কিছু পণ্ডিত তাকে দানুজামারদানদেব বলে উল্লেখ করলেও এই পরিচয়টি সর্বত্র স্বীকৃত নয়।


title: মিশরের ফাওযিয়া ফুয়াদ

text: রাজকন্যা ফাওযিয়া ছিলেন মিশরের ইসমাইলের সপ্তম পুত্র প্রথম ফুয়াদের কন্যা। ফাওযিয়া মূলত মুহাম্মদ আলি রাজবংশ থেকে অবতীর্ণ হয়েছিলেন। ১৯৪৯ সালে সার্কাসিয়ান বংশোদ্ভূত একজন মিশরিয় কূটনীতিক কার্নেল ইসমাইল চিরিনের সঙ্গে বিয়ের পর তিনি ফাউজিয়া চিরিন (বা শিরিন) নামেও পরিচিত ছিলেন। ১৯৫২ সালের মিশরিয় বিপ্লবের পর, তার রাজকীয় উপাধি মিশরীয় সরকার কর্তৃক আর স্বীকৃত ছিল না। ২০১৩ সালে মৃত্যুর আগ পর্যন্ত, তিনি মিশরে বসবাসরত মোহাম্মদ আলি রাজবংশের প্রাচীনতম সদস্য ছিলেন। বিপ্লবের পর তার ভাতিজা ফুয়াদ, যিনি মিশরের ও সুদান ঘোষিত রাজা দ্বিতীয় ফুয়াদ সুইজারল্যান্ড.সিএক্সএক্স-তে বসবাস করতেন।


title: মারিও বার্গাস ইয়োসা

text:
রাজনৈতিক উপন্যাস রচনায় তিনি বিশেষভাবে নিবদ্ধ। তাঁর প্রধান পাঁচটি উপন্যাস হলো: ১৯৬৩ খ্রিস্টাব্দে প্রকাশিত "নায়কের কাল" (The Time of the Hero), ১৯৭৭ খ্রিস্টাব্দে প্রকাশিত "জুলি চাচী এবং নাট্যরূপকার", (Aunt Julia and the Scriptwriter), ১৯৮১ খ্রিস্টাব্দে প্রকাশিত "জগৎ বিলয়ের যুদ্ধ" (The War of the End of the World), ২০০০ খ্রিস্টাব্দে প্রকাশিত "ছাগলের মহাভোজ" (The Feast of the Goat) এবং ২০০৬-এ প্রকাশিত "নষ্টা মেয়ে" (The Bad Girl)। "ছাগলের মহাভোজ" উপন্যাসের কাহিনীতে তিনি স্বৈরাচারী একনায়কের উত্থান এবং অদ্ভুত সমাজ-সম্পৃক্ততার বিশ্লেষণ করেছেন। তাঁর রচনা রাজনীতিস্নাত হলেও তিনি কখনো সাহিত্যগুণ ও শিল্পমানের ব্যাপারে আপস করেন নি। নোবেল পুরস্কার ঘোষণা শেষে সুইডিশ একাডেমীর সচিব সাংবাদিকদের কাছে ভার্গাস ইয়োসাকে একজন অনন্যসাধারণ "কাহিনীকার" হিসাবে আখ্যায়িত করেন, যার "রচনাশৈলী জটিল" এবং "সংলাপ অসরল"। তাঁর রচনারীতিকে "কাহিনী-বয়নের একটি প্রাগ্রসর কৌশল" হিসাবে বর্ণনা করা হয়।।
সাহিত্যে অসামান্য অবদানের জন্য তিনি দেশে-বিদেশের বহু পুরস্কারে ভূষিত হয়েছেন। এর মধ্যে সবচেয়ে গুরুত্বপূর্ণ ২০১০ খ্রিস্টাব্দে সাহিত্যে নোবেল পুরস্কার। পুরস্কারের মূল্যমান ১০ মিলিয়ন সুইডিশ ক্রোনার। গুজব ছিল ২০১০-এ কেনিয়ার নগুগি ওয়া থিয়োঙ্গ'ও, মার্কিন কর্ম্যাক ম্যাকারথি বা সুইডিশ কবি টমাস ট্রান্সটোমার এই তিনজনের কারো একজনের ভাগ্যে নোবেল পুরস্কারের শিকে ছিঁড়বে। বার্গাস ইয়োসার ধারণা ছিল যেহেতু তিনি অতিমাত্রায় উদারনৈতিক তাই সুইডেনের নোবেল কমিটি কখনো তাঁকে এ পুরস্কারের জন্য বিবেচনা করবে না। ৭ অক্টোবর বিকাল ৫টায় (জিএমটি) যখন নোবেল পুরস্কারের ঘোষণা করা হলো তখন তিনি একই সঙ্গে বিস্ময় ও আনন্দ অনুভব করেন। বস্তুত নোবেল প্রাপ্তির সংবাদটিকে তিনি প্রথমে কৌতুক বলে জ্ঞান করেছিলেন। এ সময় তিনি নিউ ইয়র্কে অবস্থান করছিলেন, প্রিন্সটন বিশ্ববিদ্যালয়ে প্রদেয় একটি লেকচার প্রস্তুত করছিলেন ভোর ৫টায় উঠে: বিষয় ১৯৪৯ খ্রিস্টাব্দে প্রকাশিত কিউবান সাহিত্যিক কার্পেন্তিয়েরের একটি উপন্যাস। একই দিন অপরাহ্নে আয়োজিত এক সাংবাদিক সম্মেলনে তিনি তাঁর নোবেল প্রাপ্তিকে "ল্যাটিন আমেরিকান সাহিত্যের স্বীকৃতি" হিসেবে বর্ণনা করেন। ৭ ডিসেম্বর ২০১০ সোমবার তিনি স্টকহোমে গিয়ে নোবেল পুরস্কার গ্রহণ করেন। এ দিন সন্ধ্যায় তিনি রিচার্ডসন অডিটোরিয়ামে স্পেনীয় ভাষায় বক্তৃতা প্রদান করেন। বক্তৃতায় তিনি অভিযোগ করেন যে বিজ্ঞান এবং প্রযুক্তির আধিপত্য মানুষের সংস্কৃতির সর্ব্বনাশ করেছে।


title: হোসে এমিলিও পাচেকো

text: "স্পেনীয় ভাষায়:"


title: হোসে এমিলিও পাচেকো

text: হোসে এমিলিও পাচেকো () (৩০ জুন, ১৯৩৯ - ২৬ জানুয়ারি, ২০১৪) হচ্ছেন মেক্সিকোর তরুণ প্রজন্মের শীর্ষসারির কবি, উপন্যাসিক, নাট্যকার, ছোটগল্পকার, অনুবাদক ও প্রাবন্ধিক। তাঁকে বিশ শতকের দ্বিতীয়ার্ধের মেক্সিকোর কবিদের মধ্যে একজন প্রধান কবিরুপে বিবেচনা করা হয়। বার্লিন আন্তর্জাতিক সাহিত্য উৎসব তাঁকে "সমসাময়িক লাতিন আমেরিকান গুরুত্বপূর্ণতম সাহিত্যিকদের ভেতরে অন্যতম" হিসেবে প্রশংসা করেছে। ২০০৯ সালে তিনি তাঁর সাহিত্যিক অবদানের জন্য Cervantes Prize পুরস্কার লাভ করেন। বহুমুখী প্রতিভাধর এই কবি আমেরিকা, ইংল্যান্ড এবং কানাডার নানা বিশ্ববিদ্যালয়ে অধ্যাপনা করেছেন। তাঁর প্রথমদিকের কবিতায় চলচ্চিত্র চিন্তার ছাপ, পরবর্তী কবিতায় ভাবুক গদ্যের গুণাবলি পুনরুদ্ধারের প্রয়াস রয়েছে। তিনি ৭৪ বছর বয়সে ২০১৪ সালে কার্ডিয়াক রোগে আক্রান্ত হয়ে মৃত্যুবরণ করেন।


title: জাপানি সাহিত্য

text: নাৎসুমে সোওসেকির হাসির ব্যঙ্গাত্মক উপন্যাস "আমি একটা বিড়াল" (吾輩は猫である,"ওয়াগাহাই ওয়া নেকো দে আরু", ১৯০৫ খ্রিঃ) এক বিড়ালকে কথক হিসেবে আশ্রয় করে। ঐ লেখকেরই অন্যান্য রচনার মধ্যে পড়ে "বোচ্চান" (坊っちゃん, ১৯০৬) ও "কোকোরো" (こころ, ১৯১৪)। নাৎসুমে ও তাঁর সমসাময়িক মোরি ওওগাই ও শিগা নাওয়্যা বিভিন্ন পাশ্চাত্য সাহিত্য-কৌশলের জাপানিকরণে মূল ভূমিকা নেন। শিগা নাওয়্যা স্বদেশী সাহিত্যে উত্তম পুরুষ কথকের পরিচয় ঘটান এবং তাঁকে জাপানের 'উপন্যাসের দেবতা' আখ্যাও দেওয়া হয়।


title: হোসে এচেগারাই

text: মাদ্রিদে ফিরে যাওয়ার পর তার প্রথম নাট্যগ্রন্থ "দ্য চেক বুক" প্রকাশিত হয়। এরপর আর থেমে থাকেননি; প্রতি বছরই তাঁর অন্তত একটি নাটক প্রকাশিত হতো। তাঁর একটি বিখ্যাত নাটকের নাম "দ্য অ্যাভেঞ্জার্‌স ওয়াইফ"। তার একটি নাটক ইংরেজিতে অনূদিত হয় যার ইংরেজি নাম দেয়া হয় "Folly or Saintliness"। এই নাটক অনূদিত হওয়ার পর সমগ্র ইউরোপে তাঁর খ্যাতি ছড়িয়ে পড়ে। অনেকেই তাঁকে ভিক্টর হুগো বা জর্জ বার্নার্ড শ'র সমতুল্য মনে করতেন। বার্নার্ড শ' নিজেই এচেগারাইয়ের নাটকের ভক্ত ছিলেন। এই মহান নাট্যকার ১৮৯৪ সালে স্পেনীয় অ্যাকাডেমির সদস্যপদ লাভ করেন। তাঁকে স্পেনের আধুনিক নাট্যশৈলীর জনক হিসেবে আখ্যায়িত করা হয়। নাটকের পাশাপাশি তিনি মাঝেমাঝে যাত্রাপালা এবং কবিতাও লিখতেন। প্রথম জীবনে জনপ্রিয় বিজ্ঞান বিষয়েও কিছু লেখালেখি করেছিলেন। এচেগারাই ১৯১৬ সালের ৪ঠা সেপ্টেম্বর তারিখে মৃতুবরণ করেন।


title: প্রফুল্ল রায়

text:
প্রফুল্ল রায় এর উদ্বাস্তু জীবনকেন্দ্রিক যে সমস্ত উপন্যাসগুলি রচিত সেগুলি হল ‘কেয়াপাতার নৌকা’ (২০০৩), ‘শতধারায় বয়ে যায়’ (২০০৮), ‘উত্তাল সময়ের ইতিকথা’ (২০১৪), ‘নোনা জল মিঠে মাটি’ (বাং ১৩৬৬)। ‘কেয়াপাতার নৌকা’, ‘শতধারায় বয়ে যায়’, ‘উত্তাল সময়ের ইতিকথা’ আকারে এবং নামে আলাদা হলেও আসলে তিনটি উপন্যাস মিলেই একটি উপন্যাস, ‘কেয়াপাতার নৌকো’র পরবর্তী খণ্ড ‘শতধারায় বয়ে যায়’ এবং তারও পরবর্তী খণ্ড ‘উত্তাল সময়ের ইতিকথা’। তিনটি উপন্যাসই আকারে মহাকাব্যিক।
অসামান্য ক্ষমতা সম্পন্ন এইঔপন্যাসিক সারা জীবন জুড়ে পুরস্কারও পেয়েছেন প্রচুর। 'সিন্ধু পারের পাখি'র জন্য ১৯৮৫ তে 'বঙ্কিম পুরস্কার', 'ক্রান্তিকাল' উপন্যাসের জন্য ২০০৩ এ পেয়েছেন 'সাহিত্য অকাদেমি' পুরস্কার, এছাড়াও 'রামকুমার ভুয়ালকা', পাবলিশার্স এন্ড বুক সেলার্স গিল্ড এর 'লাইফ টাইম অ্যাচিভমেন্ট', 'শরৎস্মৃতি', 'বি কে জে এ' ইত্যাদি সম্মানে ভূষিত হয়েছেন। তার গল্প উপন্যাস অবলম্বনে রচিত হয়েছে ৪৫টির মতো টেলিফিল্ম, টেলি-ধারাবাহিক, ফিচার-ফিল্ম। 'মোহনার দিকে' অবলম্বনে 'মোহনার দিকে' (১৯৮৪), 'আদমি আউ আউরত' (১৯৮৪), 'একান্ত আপন'(১৯৮৭), 'চরাচর'(১৯৯৪), 'টার্গেট' (১৯৯৭),'মন্দ মেয়ের উপাখ্যান' (২০০৩), 'ক্রান্তিকাল'(২০০৫) ইত্যাদি উল্ল্যেখযোগ্য। 'মন্দ মেয়ের উপাখ্যান 'Best ASEAN film Award', 'Netpac Award', ও 'Golden Lotus Award'পায়। 'ক্রান্তিকাল' পায় 'Indian compitional Special Mention' পুরস্কার।


title: কেট শপ্যাঁ

text: কেট শপ্যাঁ ( জন্ম: ৮ ফেব্রুয়ারি, ১৮৫০-মৃত্যু: ২২ আগস্ট, ১৯০৪) হলেন একজন আমেরিকান ছোটগল্পকার ও ঔপন্যাসিক। ১৮৯৯ সালে প্রকাশিত "দ্য অ্যাওয়েকনিং" ("The Awakening") উপন্যাসটি তাঁর সবচেয়ে বিখ্যাত উপন্যাস। এছাড়াও তিনি অনেক ছোটগল্প লেখেন। ১৮৯০'এর দশকে "আটলান্টিক মান্থলি", "ভোগ", "দ্য সেঞ্চুরি ম্যাগাজিন", "দ্য ইয়ুথ'স কম্প্যানিয়ন" প্রভৃতি পত্রিকায় তাঁর লেখা অনেক ছোট গল্পই প্রথম প্রকাশিত হয়। পরে এগুলি দুটি পৃথক সংগ্রহ - "বেয়ু ফোক" (১৮৯৪) ও "আ নাইট ইন আকাডিয়া"য় (১৮৯৭) সংকলিত হয়ে একত্রে প্রকাশিত হয়। তাঁর মৃত্যুর কয়েক বছরের মধ্যেই তাঁকে তাঁর সময়ের অন্যতম সেরা সাহিত্যিক হিসেবে বিবেচনা করা হতে থাকে।


title: হোসে সারামাগো

text: হোসে সারামাগো () একজন পর্তুগীজ কথাসাহিত্যিক যিনি ১৯৯৮ খ্রিস্টাব্দের সাহিত্যে নোবেল পুরস্কার লাভ করেন। পর্তুগালে তাঁর জন্ম ১৯২২ খ্রিস্টাব্দের নভেম্বর ১৬ তারিখে, এক গ্রামীণ মজুদর পরিবারে। তাঁর মৃত্যু হয় ২০১০ খ্রিস্টাব্দের ১৮ জুন, ৮৭ বৎসর বয়সে। ১৯৪৭ খ্রিস্টাব্দে তাঁর প্রথম উপন্যাস "ল্যান্ড অব সিন" প্রকাশিত হয়। চরম দারিদ্রের কারণে ছেলেবেলায় তাঁর যথাযথ প্রাতিষ্ঠানিক শিক্ষা হয় নি। জীবিকার তাগিদে তাঁকে বৃত্তিমূলক প্রশিক্ষণ নিতে হয়েছিল। ১৯৬০ এবং ১৯৭০-এর দশকে তিনি সাংবাদিকতায় জড়িত ছিলে। ১৯৬৯-এ তিনি পর্তুগীজ কমিউনিস্ট পার্টিতে যোগদান করেছিলেন। তাঁর ১৯৯১ খ্রিস্টাব্দে প্রকাশিত "দ্য গসপেল একর্ডিং টু জিসাস ক্রাইস্ট" গ্রন্থটি ইয়োরোপীয় ইউনিয়ন সাহিত্য পুরস্কারের জন্য মনোনীত হয়। কিন্তু চার্চের চাপে পর্তুগীজ সরকার এতে বাধ সাধে। অভিমান করে হোসে সারামাগো ক্যানারী দ্বীপপুঞ্জে স্বোচ্ছানির্বাসনে চলে যান। তিনি হাতে না-লিখে সরাসরি টাইপরাইটারের সাহায্যে বা কম্পিউটারের ওয়ার্ড প্রসেসরে লেখা-লিখি করতেন।


title: কামিলো হোসে সেলা

text: কামিলো হোসে সেলা (Camilo José Cela) (মে ১১, ১৯১৬ - জানুয়ারি ১৭, ২০০২) একজন এস্‌পানিয়ার ঔপন্যাসিক, ছোট গল্পকার ও প্রাবন্ধিক যিনি ১৯৮৯ খ্রিস্টাব্দে সাহিত্যে নোবেল পুরস্কার লাভ করেন। স্পেনীয় সাহিত্যের ইতিহাসে বিখ্যাত ৩৬’ প্রজন্মের লেখক হিসেবে পরিচিত। এস্‌পানিয়ার গৃহযুদ্ধে তিনি ফ্রাংকোর অনুগামী ছিলেন। তাঁর একটি উপন্যাস "পাস্কুয়াল দুয়ার্তের পরিবার" ১৯৯০ খ্রিস্টাব্দে গোলাম মুস্তাফা কর্তৃক বাংলা ভাষায় অনূদিত হয়ে বাংলাদেশে প্রকাশিত হয়। এটি প্রথম ১৯৪২ খ্রিস্টাব্দে স্পেনে প্রকাশিত হলে স্পেনীয় সাহিত্য মহলে সাড়া জাগায়।


title: ইভো আন্দ্রিচ

text: প্রাবন্ধিক, ছোটগল্পের লেখক এবং ঔপন্যাসিক আন্দ্রিচ সম্ভবত সবচেয়ে বেশি পরিচিত তার মহাকাব্যিক উপন্যাসগুলোর জন্য। যদিও তিনি সাহিত্যজগতে পা রাখেন কাব্যচর্চার মাধ্যমে। "দ্য ব্রিজ অন দ্য ড্রিনা" আর "বসনিয়ান ক্রনিকল" তার জগদ্বিখ্যাত দুটি উপন্যাস। বলকানের অভিজ্ঞতাসম্বৃদ্ধ দুর্বোধ্য ট্রাজেডির গল্প থার্স্টের বিষয়বস্তু হল করুণা আর ইন্দ্রিয়তৃপ্তির অপরিহার্য ব্যাপারগুলোর মাঝে বিরোধ। কাহিনীর ধারাবাহিক বিবরণ দেওয়ায় প্রাক-হেমিংওয়ে রীতি-পদ্ধতির মধ্যে যে ক্ষমতা লুকিয়ে থাকে এই গল্পের মাধ্যমে সেটাই বেরিয়ে এসেছে। নিঃসন্দেহে স্লাভদেশীয় লক্ষণবৈশিষ্ট্যপূর্ণ কাহিনীর গতি মন্থর, বিশদভাবে বিস্তৃত, এক নির্লিপ্ত সমবেদনায় আবিষ্ট। তার উপন্যাসগুলো হচ্ছে-অন্যান্য গুরুত্বপূর্ণ সাহিত্যকর্ম হচ্ছে-


title: স্মার্টবুক

text: স্মার্টবুক ছিল মোবাইল বা বহনযোগ্য যন্ত্রের একটি শ্রেণী যা স্মার্টফোন এবং নেটবুকের সমষ্টিগত বৈশিষ্ট্য সহযোগে নির্মিত হয়েছিল ২০০৯ এবং ২০১০ সালের মধ্যে। এগুলোকে বিজ্ঞাপনে বলা হত সবসময় সচল, সারা দিনের ব্যাটারি ব্যাক আপ সহযোগ, থ্রীজি বা ওয়াই-ফাই সংযোগ এবং জিপিএস (সাধারণত যা স্মার্টফোনে দেখা যায়) ইত্যাদি বৈশিষ্ট্য সংবলিত একটি ল্যাপটপ বা ট্যাবলেট প্রকৃতির আকারের স্মার্টবুক হিসেবে। এগুলোর প্রদর্শনী হত ৫ থেকে ১০ ইঞ্চি আকারের এবং বাস্তব অথবা স্পর্ষ প্রদর্শনীর কিবোর্ড সহযোগে।


title: ব্লাকবেরি বোল্ড ৯৭০০

text:
২১ অক্টোবর ২০০৯, এ জার্মানির বোকাহামে যেখানে মোবাইলটি তৈরি হয়। সেখানে আনুষ্ঠানিকভাবে রাখা হয়। প্রবর্তনের অনুষ্ঠান ব্ল্যাকবেরির ভাইস চেয়ারম্যান মাইক লেজারিডিস দ্বারা অয়োজিত হয়(যা আরআইএম নামে পরিচিত)। বয় জিনিয়াস রির্পোট প্রকাশ করে চলতি বছরের ৪ ই নভেম্বর স্মার্টফোনটি নির্বাচিত ৫ বিক্রেতার পেতে পারেন।১৬ ই নভেম্বর আনুষ্ঠানিকভাবে মার্কিন যুক্তরাষ্ট্রের জনসাধারণ এর জন্য টি-মোবাইলের অধিনে মুক্ত করা হয়।এটি&টি তা ২২ ই নভেম্বর ছাডে। রিচার্চ ইন মোশন (আর আই এম) থাইল্যান্ড এর ওয়েব সাইটে ২০১০ সালের ৭ ই এপ্রিল, ব্ল্যাকবেরি বোল্ড ৯৭০০ সাদা সংস্করণ এর একটি ছবি পোস্ট করা হয় যা শুধু টি-মোবাইল নেদারল্যান্ড এ মুক্তি পায়।উত্তর অমেরিকায় এটি প্রথম অপারেটর রজার্স কমিউনিকেশন কানাডায় মুক্তি পায়। টি-মোবাইল কৃতক মার্কিন যুক্তরাষ্ট্রে এর প্রথম মুক্তি অনুসারে ২০১০ সালের মে মাসে এর খুচরা মূল্য ছিল চুক্তি মোতাবেক ১০০$।
বোল্ড ৯৭০০ এর একটি বিশেষ "টিম কানাডা" সংস্করণ পরবর্তিতে বিক্রেতাদের দেওয়া হয় যখন তারা একটি বিক্রয়ের একটি নির্দিষ্ট সংখ্যক পৌঁছোন।.


title: কোয়ালকম স্ন্যাপড্রাগন

text: নভেম্বর ২০০৭ সালে স্ন্যাপড্রাগনের প্রথম চালান ছিল QSD8250 এর । CNET এর মতে, প্রথম ১ গিগাহার্জ মোবাইলফোন প্রসেসরের জন্যে স্ন্যাপড্রাগনের খ্যাতি ছিল। সেসময় অধিকাংশ স্মার্টফোনে ৫০০ মেগাহার্টজ প্রসেসর ব্যবহার হচ্ছিলো।. প্রথম প্রজন্মের স্ন্যাপড্রাগন পণ্য ৭২০পি রেজল্যুশন , ত্রি মাত্রিক গ্রাফিক্স এবং একটি ১২ মেগাপিক্সেল ক্যামেরা সমর্থন করত।  নভেম্বর ২০০৮ পর্যন্ত ১৫ ডিভাইস নির্মাতা কোম্পানি তাদের কনজিউমার ইলেক্ট্রনিক্স পন্যে স্ন্যাপড্রাগন সেমিকন্ডাক্টর ব্যবহার  করার সিদ্ধান্ত নেয়।


title: স্মার্টফোন

text: ২০০৭ সালে অ্যাপল প্রথম আইফোন বাজারে ছাড়ে।


title: অক্টোবর বিপ্লব

text: ডিমিট্রি শোস্ট্যাকোভিচ বি প্রধান, সহকারী তার সিম্ফনি নং ২ লিখেছে। অক্টোবর বিপ্লব ১০ তম বার্ষিকী জন্য ১৪ এবং অক্টোবর থেকে সাবটাইটেল। কাজটির গৌণিক সমাপ্তি, "অক্টোবর", আলেকজান্ডার বেজিমেনস্কির একটি পাঠে সেট করা হয়, যা লেনিন এবং বিপ্লবের প্রশংসা করে। সিম্ফনি নং ২ প্রথমবার ১৯৭২ সালের ৫ নভেম্বর নিকোলাই মালকো পরিচালনায় লেনিনগ্রাদ ফিলহারামনিক অর্কেস্ট্রা এবং একাডেমী ক্যাপেলা কৈরোর সঞ্চালন করেন।


title: গুগল এসিস্টেন্ট

text: প্রাথমিকভাবে এসিস্টেন্টি গুগলের বার্তা আদান-প্রদান ভিত্তিক অ্যাপলিকেশন অলো এবং সক্রিয় কন্ঠযুক্ত স্মার্ট স্পিকার গুগল হোম-এর একটি অংশ হিসেবে প্রথম প্রকাশ করা হয় ২০১৬ সালের মে মাসে। তবে গুগলের উন্নীত নিজেস্ব স্মার্টফোন সমূহ পিক্সেল এবং পিক্সেল এক্সএল এ একচেটিয়া ব্যবহার হওয়ার পরবর্তীতে, ২০১৭ সালের ফেব্রুয়ারী মাস থেকে অন্যান্য এন্ড্রোয়েড ডিভাইস সমূহেও উন্নীত করার কাজ শুরু হয়, যেগুলোর মধ্যে তৃতীয় পক্ষের প্রতিষ্ঠান সমূহের স্মার্টফোন এবং স্মার্ট ঘড়ির অপারেটিং সিস্টেম এন্ড্রোয়েড ওয়্যার অন্যতম, এছাড়াও একই বছরের মে মাসে অ্যাপল-ভিত্তিক স্মার্টফোন এবং অন্যান্য গ্যাজেট সমূহের জন্য ব্যবহৃত অপারেটিং সিস্টেম আইওএস এর জন্য একটি স্বতন্ত্র অ্যাপ হিসেবে প্রকাশ করা হয়। এর পাশাপাশি ২০১৭ সালের এপ্রিল মাসে সফটওয়্যার ডেভলাপমেন্ট কিট বা সমৃদ্ধকরণের একটি ষোষণা আসে, এসিস্টন্টটি ব্যাপকভাবে বিভিন্ন ধরনের ডিভাইসগুলির সমর্থন করতে আরও সম্প্রসারিত করা হয়েছে এবং হচ্ছে, যেগুলোর মধ্যে গাড়ি এবং স্মার্টহোমের অ্যাপলিকেশন সমূহ অন্যতম। এসিস্টেন্টটির কার্যকারিতা তৃতীয় পক্ষের ডেভেলাপারদের দ্বারাও উন্নীত করা যায়।


title: কোয়ালকম স্ন্যাপড্রাগন

text: ২০১৩ সালে  নিচু পর্যায়ের ২০০ সিরিজকে  ২৮ ন্যানোমিটার প্রযুক্তিতে নির্মিত ছয়টি নতুন প্রসেসরের সমন্বয়ে  ইম্প্রুভ করা হয়। জুন ২০১৩ তে ডুয়াল কোর ও কোয়াড কোর প্রচলন করা হয়।. স্ন্যাপড্রাগন ৮০৫ নভেম্বর মুক্তি পায়। উন্নয়নশীল দেশের জন্য তৈরি ৪১০ সিরিজও এই মাসেই বের হয়। . জানুয়ারী ২০১৪ তে কোয়ালকম স্ন্যাপড্রাগন ৬০০এর একটি নতুন ভার্সন বের করে যার নাম ৬০২ এ। এটি স্মার্ট গাড়িকে লক্ষ্য করে ম্যানুফ্যাকচার করা হয়েছে। ফেব্রুয়ারী ২০১৪তে কোয়াড কোর ৬১০ ও  অক্টাকোর ৬১৫ ঘোষিত হয় স্ন্যাপড্রাগন ৮০৮ ও ৮১০ একই বছরের এপ্রিলে ঘোষিত হয়। অই বছর স্ন্যাপড্রাগন ৮১০ ছিলো স্ন্যাপড্রাগন এর সবচেয়ে দ্রুত প্রসেসর।


title: স্মার্টফোন

text: প্রথমদিকে স্মার্টফোনগুলোর মূল লক্ষ্য ছিলো এন্টারপ্রাইজ মার্কেট, যেগুলো পার্সোনাল ডিজিটাল এসিসট্যান্টের সুবিধাসমূহ মুঠোফোনে আনতে চাচ্ছিলো। ২০০০ এ, ব্ল্যাকবেরি, নকিয়ার সিম্বিয়ান প্ল্যাটফর্ম, এবং উইন্ডোজ ফোন জনপ্রিয়তা পেতে শুরু করে। ২০০৭ সালে আইফোন মুক্তির পর থেকেই স্মার্টফোনগুলোতে পরিবর্তন আসতে থাকে, যার মধ্যে আছে বড় টাচ সেন্সিটিভ স্ক্রিন, মাল্টি টাচ জেসচার, মোবাইল এপ্লিকেশন ডাউনলোডের সুবিধাসহ আরও অনেককিছু।